Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Δοχείο εμβύθισης
Εξοπλισμός δειγματοληψίας

Κωδικός οργάνου: | L02-01
Ονομασία: | Δοχείο εμβύθισης
Συνώνυμα: | Φιάλη εμβύθισης, δοχείο εμβύθισης για δειγματοληψίες όπου απαιτούνται μέτρα αποφυγής εκρήξεων
Περιγραφή: | Αποσπώμενος δειγματολήπτης που αποτελείται από μία μεταλλική ή πλαστική φιάλη/δοχείο με βαριά βάση (για γρήγορη κάθοδο) και πώμα για τη φιάλη. Η φιάλη και το πώμα είναι δεμένα καταλλήλως σε ένα κορδόνι, σχοινί ή αλυσίδα, ώστε να μπορούν να λαμβάνονται δείγματα από διάφορες στάθμες: όταν η φιάλη φθάσει στη ζητούμενη στάθμη, το πώμα αφαιρείται με ένα απότομο τράβηγμα ή άλλο κατάλληλο μέσο. Χωρητικότητα: 500 ml έως 1 000 ml.
Για τη δειγματοληψία εύφλεκτων υγρών, το δοχείο εμβύθισης πρέπει να είναι κατασκευασμένο από υλικά που δεν δημιουργούν σπινθήρες (επιχρωμιωμένο ή επινικελωμένο ορείχαλκο ή ανοξείδωτο χάλυβα). Το καλώδιο ή η αλυσίδα, το πώμα και το χειροκίνητο καρούλι πρέπει να είναι και αυτά κατασκευασμένα από υλικό που δεν παράγει σπινθήρες.
Το δοχείο εμβύθισης και τα παρελκόμενα πρέπει να πληρούν τις απαιτήσεις του προτύπου EN 13463-1 Μη ηλεκτρικός εξοπλισμός για δυνητικά εκρήξιμες ατμόσφαιρες — Μέρος 1: Βασική μέθοδος και απαιτήσεις.
Προσοχή: Κατά τη δειγματοληψία εύφλεκτων ή εξαιρετικά εύφλεκτων υγρών πρέπει να τηρούνται οι οδηγίες εργασίας για αποφυγή εκρήξεων. Πρέπει να χρησιμοποιούνται αποκλειστικώς ηλεκτραγώγιμα καλώδια καθόδου κατασκευασμένα από υλικό που δεν δημιουργεί σπινθήρες, σε συνδυασμό με γειωμένα ηλεκτραγώγιμα χειροκίνητα καρούλια.
Εικόνα: |
Εφαρμογή: | Δειγματοληψία υγρών από διακριτές ζώνες βάθους — μπορεί να πραγματοποιηθεί σημειακή και εγκάρσια δειγματοληψία. Ο τύπος δοχείου δειγματοληψίας επιλέγεται ανάλογα με το προς δειγματοληψία υλικό.
Λειτουργία: | Τηρείτε τους κανόνες ασφαλείας: τις οδηγίες εργασίας για αποφυγή εκρήξεων! Το δοχείο εισάγεται στο προς δειγματοληψία υγρό. Το άνω μέρος κλείεται με πώμα συνδεόμενο σε καλώδιο. Όταν το δοχείο φθάσει στο επιθυμητό βάθος, το πώμα απελευθερώνεται και το δοχείο πληρούται με το δείγμα από το συγκεκριμένο βάθος. Κατόπιν, το δοχείο ανασύρεται και το περιεχόμενο μεταγγίζεται σε περιέκτη δείγματος.
Τυπικά παραδείγματα: | Υγρά δείγματα Πετρέλαιο και άλλα προϊόντα, συμπεριλαμβανομένων βαρέων πετρελαϊκών προϊόντων, όπως πετρέλαιο θέρμανσης και βαρέα λιπαντέλαια. Οργανικοί διαλύτες, αραιωτικά οργανικά μίγματα και ελαφρά προϊόντα πετρελαίου όπως βενζίνη, κηροζίνη, πετρέλαιο και ελαφρά λιπαντέλαια.
Υγρά αναμίξιμα με νερό.
Καθαρισμός και συντήρηση: | Πλένουμε με βενζίνη, κατόπιν με νερό, ανοίγουμε το πώμα και ξηραίνουμε στους 60 °C.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση