Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Άλλος εξοπλισμός ασφαλείας
Υγεία και ασφάλεια

## 1. Δοχεία απορριμμάτων οξέων αντικειμένων

Πρόκειται για πλαστικά ή μεταλλικά δοχεία σχεδιασμένα για την ασφαλή αποθήκευση και διάθεση συρίγγων για ενέσεις και άλλων αιχμηρών αντικειμένων, όπως σπασμένο γυαλί, τα οποία θα μπορούσατε να συναντήσετε κατά την άσκηση της εργασίας σας. Διατίθενται σε πολλά διαφορετικά σχήματα και μεγέθη, από δοχεία μεγέθους τσέπης μέχρι δοχεία για βιομηχανική χρήση (π.χ. για ιατρικούς σκοπούς). Μπορείτε να τα προμηθεύεστε στην τοπική αγορά, σύμφωνα με τις απαιτήσεις.

## 2. Θραυστήρες φυσίγγων

Πρόκειται για ενισχυμένες πλαστικές σακούλες, στις οποίες μπορούν να εισαχθούν αμπούλες αντιδραστηρίων δοκιμής φαρμάκων και να θραυστούν με ασφάλεια, ελαχιστοποιώντας τον κίνδυνο κοπής και εκδορών από τα θραύσματα του γυαλιού. Τα προμηθεύεστε στην τοπική αγορά, σύμφωνα με τις απαιτήσεις.

## 3. Μαχαίρια ασφαλείας

Διατίθενται ορισμένα μαχαίρια ασφαλείας τα οποία είναι σχεδιασμένα να προστατεύουν τα δάχτυλα από τραυματισμό κατά την κοπή. Μία ανασυρόμενη ή καλυπτόμενη λεπίδα είναι βεβαίως ασφαλέστερη από μια εκτεθειμένη μύτη μαχαιριού.

## 4. Όργανα προστασίας από σπινθήρες

Εργαλεία που χρησιμοποιούνται σε δυνητικά εύφλεκτους ή εκρηκτικούς χώρους δεν πρέπει να μπορούν να προκαλούν σπινθήρα. Υπάρχουν και πρέπει να χρησιμοποιούνται τα απαιτούμενα ειδικά σχεδιασμένα εργαλεία.

## 5. Φορητός φωτισμός έκτακτης ανάγκης

Εάν είναι απαραίτητο να εργάζεσθε για παρατεταμένο διάστημα σε χώρο με ανεπαρκή φωτισμό, βεβαιωθείτε ότι ο υπεύθυνος για τις εγκαταστάσεις διαθέτει τον αναγκαίο φορητό φωτισμό ανάγκης. Εάν υπάρχει κίνδυνος πυρκαγιάς ή έκρηξης, βεβαιωθείτε ότι το χρησιμοποιούμενο μέσο είναι εγγενώς ασφαλές.

## 6. Προστατευτικές μάσκες

Εκτός από τα τυποποιημένα μέσα προστασίας του προσώπου, διατίθενται προστατευτικές μάσκες μίας χρήσης, όταν υπάρχει κίνδυνος έκθεσης σε εκτοξεύσεις ή οσμές. Οι μάσκες είναι σχεδιασμένες να καλύπτουν το στόμα και τα ρουθούνια, ώστε να ελαχιστοποιείται κάθε πιθανή δυσανεξία.
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση