Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μέσα προστασίας των χεριών
Υγεία και ασφάλεια

## 1. Σε τι χρησιμεύουν;

Τα μέσα προστασίας των χεριών αποσκοπούν στην προφύλαξη από ένα μεγάλο φάσμα κινδύνων, όπως:

- οι τομές και οι εκδορές·
- οι ακραίες θερμοκρασίες·
- ο ερεθισμός του δέρματος και η δερματίτιδα· και
- η επαφή με τοξικές ή διαβρωτικές ουσίες.

Διατίθενται διάφορα είδη προστασίας των χεριών, ανάλογα με τους πιθανούς κινδύνους. Το γνωστότερο είδος είναι τα γάντια, τα οποία μπορεί να είναι κατασκευασμένα από ένα μεγάλο φάσμα υλικών. Ένας άλλος τύπος προστασίας των χεριών είναι οι προστατευτικές κρέμες που μπορούν να χρησιμοποιούνται ως βοήθημα για την υγιεινή του δέρματος.
Υπόμνηση: οι προστατευτικές κρέμες δεν παρέχουν σωστή προστασία από ερεθισμό του δέρματος και δερματίτιδα, η οποία μπορεί να προκληθεί από την επαφή με έλαια και άλλες χημικές ουσίες. Δεν πρέπει να χρησιμοποιούνται ως υποκατάστατα των γαντιών, αλλά ως πρόσθετο μέσο. Για να είναι αποτελεσματικές, θα πρέπει να εφαρμόζονται σε καθαρά χέρια, επάνω από τον καρπό στο κατώτερο μέρος του βραχίονα, πριν φορέσετε τα γάντια.

## 2. Τι είδη προστασίας είναι διαθέσιμα;

Τύπος γαντιών | Προστασία από
Πολυαιθυλένιο μίας χρήσης | Μόλυνση κατά τον έλεγχο ναρκωτικών, κηλίδες του δέρματος
Μη-latex (ιατρικά) μιας χρήσης, π.χ. νιτριλίου | Μόλυνση κατά τον έλεγχο ναρκωτικών, δημιουργία κηλίδας στο δέρμα, μεταδοτικές ασθένειες (π.χ. ηπατίτιδα)
Γάντια PVC | Ντίζελ και άλλα καύσιμα, ορισμένες κοινές χημικές ουσίες
Μακριά γάντια PVC (50 cm/60 cm) | Όπως ανωτέρω
Μακριά γάντια από φορμαρισμένο καουτσούκ/βιομηχανικά γάντια (κατάλληλα για απόφραξη WC αεροσκαφών, μηχανοστάσια κλπ.) | Περιττώματα, απολυμαντικά και χημικές ουσίες οικιακής χρήσης, ντίζελ και άλλα καύσιμα έλαια
Βαμβακερά γάντια με δερμάτινες παλάμες (κατάλληλα για εξέταση φορτίου και εργασίες ανάδευσης) | Θραύσματα, διαβρώσεις και μικρές τομές (π.χ. από ανώμαλες ή αιχμηρές άκρες)
Δερμάτινα γάντια και από καραβόπανο για βαριές εργασίες | Τομές και εκδορές (από αιχμηρά αντικείμενα)
Δερμάτινα γάντια | (Αποκλειστικά για συνοδεία σκύλων)
Νάιλον γάντια (για πλοία κλπ.) | Μη ολισθηρές παλάμες παρέχουν ασφαλή επαφή και περιορισμένη προστασία των χεριών
Αδιάβροχα γάντια | Για χρήση με αδιάβροχες στολές «τυφώνα» (θαλάσσιες εργασίες)

## 3. Πού πρέπει να χρησιμοποιούνται τα μέσα προστασίας των χεριών;

Πρέπει να φοράτε προστατευτικά χεριών κάθε φορά που υπάρχει κίνδυνος για οποιαδήποτε βλάβη ή ασθένεια κατά τη διάρκεια της εκτέλεσης της εργασίας σας.
Όταν είναι υποχρεωτικό να φοράτε προστατευτικά χεριών στις εγκαταστάσεις ενός επιχειρηματία, συνήθως εμφανίζεται σήμα παρόμοιο με αυτό που παρουσιάζεται με μπλε χαρακτήρες εδώ. Στις περισσότερες περιπτώσεις, αυτό δηλώνει γάντια, εκτός εάν υπάρχει κίνδυνος να παγιδευτούν σε μηχανή ή εάν είναι σημαντικό να διατηρείτε σχετική ευελιξία κινήσεων.

## 4. Σε ποιους περιορισμούς υπόκεινται;

Τα γάντια από PVC δεν πρέπει να φοριούνται σε πολύ χαμηλές θερμοκρασίες, διότι μπορεί να σκληρύνουν.
Τα βαμβακερά γάντια ή τα γάντια από σκληρό δέρμα μπορεί να δημιουργούν δυσάρεστη αίσθηση, εάν φοριούνται για μεγάλα διαστήματα, ιδίως σε θερμό περιβάλλον.
Τα γάντια δεν παρέχουν προστασία στους καρπούς ή τους αντιβραχίονες. Εάν υπάρχει κίνδυνος βλάβης σε αυτά τα μέρη του σώματος, πρέπει να φοριούνται μακριά γάντια και να περνούν μέσα από τα μανίκια άλλων ενδυμάτων. Αυτό περιορίζει τον κίνδυνο εκροής από τον βραχίονα και εισόδου μέσα στο γάντι.

## 5. Πώς φροντίζω γι’ αυτά;

Μπορείτε να διατηρείτε τα περισσότερα γάντια σε καλή κατάσταση καθαρίζοντάς τα και αποθηκεύοντάς τα σύμφωνα με τις οδηγίες του κατασκευαστή. Οι ακόλουθες ειδικές οδηγίες παρατείνουν τη διάρκεια ζωής ορισμένων γαντιών:

- Τα γάντια PVC θα πρέπει να διατηρούνται καθαρά με πλύσιμο της εξωτερικής επιφάνειας σε τακτά διαστήματα - αν τα αφήνετε ρυπαρά θα είναι πολύ λιγότερο αποτελεσματικά.
- Τά γάντια από φυσικό καουτσούκ μπορεί να φθαρούν εύκολα. Μην τα αφήνετε να έρχονται σε επαφή με έλαια, λίπη, τερεβινθέλαιο ή άλλους διαλύτες. Πρέπει επίσης να:
  - τα πλένετε με σαπούνι και νερό, εάν έχουν χρησιμοποιηθεί για τον χειρισμό ισχυρών οξέων ή αλκάλεων·
  - να τα αποθηκεύετε σε στερεό περιέκτη, σε δροσερό ξηρό χώρο, όταν δεν χρησιμοποιούνται·
  - να βεβαιώνεστε ότι τα χέρια σας είναι καθαρά και στεγνά πριν τα φορέσετε·
  - να πλένετε τακτικά το εσωτερικό των γαντιών με σαπούνι και νερό - και να τα αφήνετε να στεγνώνουν προσεκτικά· και
  - να μην τα φοράτε για μεγαλύτερο διάστημα από το απολύτως αναγκαίο.

Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση