Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Προσάρτημα Β: Οδηγός ασφαλούς πρακτικής για την εργασία
Υγεία και ασφάλεια

Ακολουθεί ένα παράδειγμα του συστήματος ασφάλειας στην εργασία που εφαρμόζεται στο Ντόβερ (ΗΒ). Το Ντόβερ είναι λιμένας πολυτροπικών μεταφορών που ειδικεύεται κυρίως στην κυκλοφορία οχηματαγωγών πλοίων, αλλά και τη μεταφορά φορτίων χύδην μπανάνας και άλλων φρούτων από την Καραϊβική και τη Δυτική Αφρική. Καλύπτει τόσο τις γενικές λειτουργίες όσο και ειδικές εργασίες.
ΓΕΝΙΚΑ
Τα ακόλουθα σημεία αφορούν τα εντοπισθέντα προβλήματα υγείας και ασφάλειας ως αποτέλεσμα των τελευταίων εκτιμήσεων κινδύνου για την υγεία και ασφάλεια. Το παρόν έγγραφο καλύπτει τις υπαίθριες λειτουργίες.

ΕΝΔΥΜΑΣΙΑ
- Οι εργαζόμενοι πρέπει να φορούν πάντοτε ευδιάκριτα γιλέκα στους υπαίθριους χώρους εκτελωνισμού εμπορευμάτων (και στους χώρους εξέτασης και στεγανοποίησης). Αυτό αποτελεί απαίτηση υγείας και ασφάλειας.
- Τα φθαρμένα ή ξεθωριασμένα γιλέκα υψηλής ορατότητας πρέπει να αντικαθίστανται.
- Τα υποδήματα με φθαρμένο πέλμα πρέπει να αντικαθίστανται.
- Πρέπει να λαμβάνεται μέριμνα ώστε τα κοσμήματα (δαχτυλίδια, σκουλαρίκια κλπ.) και αντικείμενα ενδυμασίας (γραβάτες) να αφαιρούνται κατά τη διάρκεια της εξέτασης ή της εργασίας σφράγισης, εάν υπάρχει κίνδυνος να πιαστούν στη συσκευασία κλπ.
- Πρέπει να φοράτε προστατευτικό κράνος, εάν πρόκειται να εισέλθετε σε όχημα με περιορισμένο χώρο για την κεφαλή.
- Πρέπει να φοριούνται προστατευτικά κράνη κατά την εργασία σε οριοθετημένη ζώνη προστατευτικού κράνους (π.χ. σε χώρο εμπορευμάτων χύδην στο Eastern Docks).

ΑΣΦΑΛΕΙΣ ΔΙΑΒΑΣΕΙΣ
- Υπάρχουν ασφαλείς διαβάσεις για την ασφάλεια των πεζών. Πρέπει να χρησιμοποιούνται αυτές οι διαβάσεις, εάν χρειαστεί να μετακινηθεί το προσωπικό στον χώρο εκτελωνισμού εμπορευμάτων.

ΚΥΚΛΟΦΟΡΙΑ
- Δεν υπάρχουν προς το παρόν ασφαλείς διαβάσεις στον χώρο στάθμευσης αυτοκινήτων. Απαιτείται προσοχή κατά τη διέλευση από αυτό τον χώρο και την πρόσβαση στα γραφεία.
- Οι οδηγοί πρέπει να τηρούν τα σήματα κυκλοφορίας ή να υπακούουν στις οδηγίες των Dover Port Traffic Marshals ή της αστυνομίας (ιδίως στα Eastern Docks).
- Στα Eastern Docks, οι πεζοί πρέπει να γνωρίζουν ότι η κυκλοφορία των οχημάτων στον λιμένα έχει προτεραιότητα στις διαβάζεις πεζών και οι οδηγοί δεν σταματούν κατ' ανάγκη για να περάσετε.

ΕΡΓΑΣΙΕΣ ΕΞΕΤΑΣΗΣ ΚΑΙ ΣΦΡΑΓΙΣΗΣ

ΚΑΠΝΙΣΜΑ
- Το κάπνισμα απαγορεύεται στους χώρους εξέτασης και σφράγισης.

ΤΟ ΠΕΡΙΒΑΛΛΟΝ
- Οι εργασίες εξέτασης και σφράγισης πρέπει να εκτελούνται μόνο στους οριοθετημένους χώρους.
- Το προσωπικό δεν πρέπει να κατευθύνει ποτέ την κυκλοφορία προς, εντός και εκτός των χώρων εξέτασης ή σφράγισης. Κυκλοφοριακή συμφόρηση πρέπει να αναφέρεται στη λιμενική υπηρεσία ή στην υπηρεσία ελέγχου του λιμενικού τερματικού σταθμού του Ντόβερ. Οι εναποθέσεις απορριμμάτων ή μπάζων και οι διαρροές καυσίμων πρέπει να αναφέρονται στη λιμενική αρχή ή στον φορέα ελέγχου του τερματικού σταθμού του Ντόβερ.
- Το προσωπικό δεν πρέπει να κατευθύνει ποτέ την κυκλοφορία προς, εντός και εκτός των χώρων εξέτασης ή σφράγισης. Κυκλοφοριακή συμφόρηση πρέπει να αναφέρεται στη λιμενική υπηρεσία ή στην υπηρεσία ελέγχου του λιμενικού τερματικού σταθμού του Ντόβερ. Οι εναποθέσεις απορριμμάτων ή μπάζων και οι διαρροές καυσίμων πρέπει να αναφέρονται στη λιμενική αρχή ή στον φορέα ελέγχου του τερματικού σταθμού του Ντόβερ.
- Οι εργασίες εξέτασης και σφράγισης πρέπει να εκτελούνται μόνο όταν οι κινητήρες των οχημάτων είναι σβησμένοι και ο οδηγός είναι έξω από το όχημα. Παραμένετε πάντοτε μακριά από κινούμενα οχήματα.

ΛΩΡΙΔΕΣ ΣΦΡΑΓΙΣΗΣ - ΧΡΗΣΙΜΟΠΟΙΗΣΗ ΕΜΠΟΔΙΩΝ
- Έχουν εγκατασταθεί εμπόδια στο μέσο των λωρίδων σφράγισης. Σκοπός τους είναι:
  - να περιορίσουν τον κίνδυνο να χτυπήσουν τα προσεγγίζοντα βαρέα οχήματα εμπορευμάτων εργαζόμενο ο οποίος έχει ξεκινήσει ήδη την εργασία σφράγισης ενός οχήματος·
  - να εμποδίσουν άλλα οχήματα να διέλθουν μέσα από τις λωρίδες.
  Τις περιόδους με τη μεγαλύτερη δραστηριότητα η κυκλοφορία κινείται αργά και κατά πάσα πιθανότητα θα συσσωρεύονται πολύ κοντά το ένα στο άλλο, γεγονός που θα καθιστά πρακτικά αδύνατη τη χρήση των εμποδίων. Σε αυτές τις περιπτώσεις, και όταν τα εμπόδια δεν χρησιμοποιούνται, πρέπει να λαμβάνετε άλλα μέτρα προφύλαξης που παρουσιάζονται στο σύστημα ασφαλούς εργασίας.
  Σε περιόδους με μικρότερη κίνηση, τα οχήματα θα έχουν την τάση να κινούνται με μεγαλύτερη ταχύτητα και μπορεί, συνεπώς, να είναι λιγότερο ελεγχόμενα. Σε αυτές τις συνθήκες, οι λωρίδες θα πρέπει να αποκλείονται με εμπόδια κατά τη διάρκεια των εργασιών. Θα πρέπει να λαμβάνεται μέριμνα ώστε να μην παγιδεύονται τα δάχτυλα κατά την λειτουργία των εμποδίων. Οι εργαζόμενοι θα πρέπει επίσης να είναι προσεκτικοί όταν κατεβάζουν τα εμπόδια (π.χ. αποφεύγοντας να χτυπήσουν κάποιον άλλο).

ΧΕΙΡΟΝΑΚΤΙΚΟΣ ΧΕΙΡΙΣΜΟΣ
- Όλο το προσωπικό πρέπει να τηρεί τις συμβουλές της «κατάρτισης χειρωνακτικού χειρισμού» για την ανύψωση αντικειμένων.
- Η λιμενική αρχή πρέπει να μεριμνά να εκφορτώνονται τα εμπορεύματα και να τα προσκομίζει για εξέταση.
- Οι εργαζόμενοι δεν πρέπει να αναρριχώνται πάνω στα εμπορεύματα, να μεταφέρουν βαρέα κιβώτια ή να ανοίγουν χαρτοκιβώτια ή ξύλινα κιβώτια.
- Μην ανοίγετε ποτέ ρυμουλκούμενα οχήματα, διότι υπάρχει κίνδυνος πτώσης εμπορευμάτων.
- Μην βοηθάτε ποτέ οδηγούς κατά την επισκευή οχημάτων.

ΕΠΙΚΙΝΔΥΝΕΣ/ΕΠΙΒΛΑΒΕΙΣ ΟΥΣΙΕΣ
- Πριν διενεργήσετε την εξέταση πρέπει να εξετάσετε ποιους κινδύνους ενδέχεται να ενέχει μία ουσία. Εάν έχετε αμφιβολία, μην αρχίζετε την εξέταση.
- Μην εισπνέετε ούτε να γεύεστε ποτέ εμπορεύματα κατά τη διάρκεια των εξετάσεων.

ΠΑΡΟΥΣΙΑ ΕΡΓΑΖΟΜΕΝΩΝ ΣΤΙΣ ΕΞΕΤΑΣΕΙΣ
- Μην διενεργείτε ποτέ καμία εξέταση χωρίς να είναι παρόν κάποιος άλλος (π.χ. εκπρόσωπος της λιμενικής αρχής, ναυτιλιακός πράκτορας ή συνάδελφος).
- Οι νέοι εργαζόμενοι πρέπει να πλαισιώνονται από έναν πιο έμπειρο συνάδελφο.
- Δύο μέλη του προσωπικού θα πρέπει να είναι παρόντα στους ελέγχους εμπορευμάτων:
  - στον σταθμό εμπορευμάτων χύδην Eastern Arm·
  - στον χώρο κατάψυξης·
  - στη ψυκτική αποθήκη.

ΑΙΘΟΥΣΑ ΚΑΤΑΨΥΞΗΣ ΣΤΑ EASTERN DOCKS
- Πρέπει να τηρούνται οι οδηγίες της λιμενικής αρχής του Ντόβερ.
- Κάθε πρόσωπο που εισέρχεται στην αίθουσα κατάψυξης πρέπει να είναι σε καλή φυσική κατάσταση.
- Πρέπει να φοράτε πάντοτε ενδυμασία προστασίας.
- Δεν πρέπει ποτέ να εισέρχεστε στην αίθουσα κατάψυξης μόνος.
- Να μην εργάζεστε ποτέ στην αίθουσα για περισσότερο από 50 λεπτά κάθε φορά (μετά από 50 λεπτά πρέπει να μεσολαβεί διάλειμμα 15 λεπτών).
- Η λιμενική αρχή πρέπει να ενημερώνεται για κάθε εργασία στην αίθουσα κατάψυξης.
- Το δάπεδο ενδέχεται να είναι ολισθηρό. Απαιτείται προσοχή όταν βαδίζετε στον χώρο της εξέτασης.
- Η αίθουσα κατάψυξης πρέπει να είναι απαλλαγμένη από απόβλητα ή αποθηκευμένα εμπορεύματα. Να αναφέρετε κάθε πρόβλημα στην υπηρεσία ελέγχου του λιμενικού τερματικού σταθμού του Ντόβερ.

Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση