Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Τυριά
Δειγματοληψία

Εμπορεύματα
Ορισμός | Το δελτίο αυτό μπορεί να χρησιμοποιηθεί για τη δειγματοληψία νωπών τυριών (που δεν έχουν υποστεί ωρίμανση), στα οποία περιλαμβάνεται και το τυρί από ορό γάλακτος και το πηγμένο γάλα για τυρί· τυριά τριμμένα ή σε σκόνη· τυριά λιωμένα· τυριά που έχουν στη μάζα τους πράσινα στίγματα και άλλα τυριά με στίγματα, για την παρασκευή των οποίων έχει χρησιμοποιηθεί Penicillium roqueforti· και άλλα τυριά, π.χ. τυριά που έχουν υποστεί ωρίμανση.
Για προϊόντα σε μεμονωμένες συσκευασίες, βλ. ειδικό δελτίο για «Συσκευασίες λιανικής πώλησης».
Για ημίρρευστα τυριά και πηγμένο γάλα για τυρί, βλ. ειδικό δελτίο για «Γαλακτοκομικά προϊόντα».
Για τυριά σε σκόνη χύδην, βλ. ειδικό δελτίο για «Τρόφιμα, σκόνες».

Τυριά
Συνιστώμενη ελάχιστη ποσότητα για κάθε δείγμα | 0,5 χλγρ. 0,25 χλγρ. για τυρί σε άλμη
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 707 Γάλα και γαλακτοκομικά προϊόντα - οδηγίες δειγματοληψίας.

Νομοθεσία (τεχνικά πρότυπα και προδιαγραφές): συμβουλευτείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας ανάλογα με τη χρησιμοποιούμενη μέθοδο |

- Κουτάλα δειγματοληψίας (L04-01).
- Συρματόπλεγμα.
- Δειγματολήπτης τυριού.
- Εργαλεία γενικής χρήσης: μαχαίρι, κουτάλα κλπ.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00).
- Πλαστικές φιάλες, ευρύστομες, χωρητικότητας 500-1 000 ml (P03/P04), κατά προτίμηση αδιαφανείς.
- Αλουμινόχαρτο, πλαστική μεμβράνη, κερωμένο χαρτί.

Οδηγίες προφύλαξης και εκτίμησης κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας για την υγεία και ασφάλεια.

- Υπό κανονικές συνθήκες, τα τρόφιμα δεν παρουσιάζουν ιδιαίτερους κινδύνους για την υγεία.
- Δώστε προσοχή στις ενδεχόμενες σημάνσεις ασφαλείας.
- Φοράτε προστατευτικά γάντια και υποδήματα ασφαλείας.
- Φοράτε ολόσωμη φόρμα μίας χρήσεως και κράνος ασφαλείας ή προστατευτικά της ακοής (όταν είναι αναγκαίο).
- Μην τρώτε, μην πίνετε, μην καπνίζετε κατά τη διάρκεια της δειγματοληψίας.
- Θα πρέπει να φοράτε καθαρή ενδυμασία για να ελαχιστοποιηθεί ο κίνδυνος τυχαίας επιμόλυνσης του δείγματος. Να λαμβάνετε πάντοτε μέτρα υγιεινής για την αποφυγή επιμόλυνσης. Πρέπει να πλένετε τα χέρια σας πριν τη δειγματοληψία.
- Πρέπει να γνωρίζετε και να τηρείτε όλες τις οδηγίες για την υγεία και ασφάλεια που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για τον χώρο στον οποίο πρόκειται να διενεργηθεί η δειγματοληψία.

Σχέδιο δειγματοληψίας
Είδος φορτίου | Περιγραφή
Φορτία για εκτελωνισμό | Το συνολικό δείγμα αποτελείται από τον απαιτούμενο αριθμό στοιχειωδών δειγμάτων. Ένα δείγμα θεωρείται συνήθως αντιπροσωπευτικό των εμπορευμάτων τα οποία καλύπτονται από την ίδια τελωνειακή διασάφηση.
Φορτία για ΚΑΠ (επιστροφές κατά την εξαγωγή) | Το συνολικό δείγμα αποτελείται από τον αναγκαίο αριθμό στοιχειωδών δειγμάτων. Ο ελάχιστος αριθμός στοιχειωδών δειγμάτων περιγράφεται κατωτέρω. Εάν το φορτίο αποτελείται από εμπορεύματα μίας γραμμής παραγωγής (με τον ίδιο αριθμό παρτίδας), μπορεί να λαμβάνεται μικρότερος αριθμός δειγμάτων.
Κιβώτια με ένα ή περισσότερα είδη τυριών. Εμπορεύματα σε συσκευασίες λιανικής πώλησης | Πρέπει να στέλνονται στο εργαστήριο ολόκληρα τυριά στην αρχική συσκευασία τους. Τα δείγματα λαμβάνονται με τυχαία επιλογή ή συστηματικά, ανάλογα με το βάρος της συσκευασίας.
Τυριά σε μη συσκευασμένα τεμάχια | Συνιστάται να αποστέλλεται ολόκληρο τεμάχιο στο εργαστήριο. Εάν αυτό δεν είναι δυνατό, κόψτε κομμάτια ή φέτες επαρκούς μεγέθους, χρησιμοποιώντας ένα μαχαίρι ή λάβετε δείγματα από το εσωτερικό με τη χρησιμοποίηση δειγματολήπτη τυριού.
Τυρί σε κατεψυγμένα μη συσκευασμένα τεμάχια | Δεν είναι δυνατό να λάβετε δείγματα από κατεψυγμένο τεμάχιο τυριού. Στείλτε ολόκληρο το τεμάχιο στο εργαστήριο ή λάβετε δείγμα αφού το ξεπαγώσετε αργά, σε θερμοκρασία που δεν υπερβαίνει τους 5 °C.
Τυριά σε άλμη ή έλαιο κλπ. | Πρέπει να αποστέλλεται στο εργαστήριο πλήρης συσκευασία ή πρέπει να δημιουργείται ένα συνολικό δείγμα με τη χρησιμοποίηση κουτάλας από χάλυβα και πλαστικών γαντιών. Λάβετε τα πρωτογενή δείγματα τυριού από τα δοχεία, τα βαρέλια ή τα σκεύη για να δημιουργήσετε το συνολικό δείγμα. Τα τελικά δείγματα πρέπει να περιέχουν αρκετή ποσότητα άλμης ή ελαίου, ώστε το δείγμα του τυριού να είναι βυθισμένο στο υγρό.

Λεπτομερείς πληροφορίες
Διαδικασία δειγματοληψίας | Κιβώτια με ένα ή περισσότερα είδη τυριών (ανάμεικτα τυριά):

- Όταν το φορτίο αποτελείται από διάφορα είδη τυριών, κάθε είδος τυριού εντός του φορτίου πρέπει να αντιμετωπίζεται ως χωριστό δείγμα. Τοποθετείστε τα δείγματα σε διαφορετικούς σάκους.
- Όταν το φορτίο αποτελείται από διαφορετικές παρτίδες, είναι προτιμότερο να λαμβάνεται χωριστό δείγμα από κάθε παρτίδα.
- Ο αριθμός συσκευασιών εξαρτάται από το βάρος του φορτίου. Θα πρέπει να λαμβάνονται τουλάχιστον οι ακόλουθοι αριθμοί δειγμάτων.
  - Βάρος φορτίου: κατώτερο του 1 χλγρ.:
    Λάβετε τουλάχιστον δύο ολόκληρα τυριά ή δύο τυριά σε συσκευασίες λιανικής πώλησης. Φροντίστε το συνολικό βάρος του δείγματος να είναι τουλάχιστον 0,5 χλγρ.
  - Βάρος φορτίου : ≥ 1 χλγρ. και < 10 χλγρ.:
    Λάβετε τουλάχιστον δύο ολόκληρα τυριά εάν είναι δυνατό. Εάν η ποσότητα αυτή είναι υπερβολικά μεγάλη σε σύγκριση με τη συνολική ποσότητα του προϊόντος, αρκεί ένα τυρί. Στείλτε τα δείγματα στο εργαστήριο ως ένα ενιαίο σύνολο.
  - Βάρος φορτίου: ≥10 χλγρ.:
    Συνιστάται να λαμβάνεται ένα ολόκληρο τυρί. Το τυρί αυτό μπορεί να θεωρηθεί ότι αποτελεί επίσης και το δεύτερο δείγμα. Το τυρί αυτό πρέπει να αποσταλεί ως έχει στο εργαστήριο.
- Εάν δεν είναι δυνατό να τηρηθούν οι ανωτέρω οδηγίες, λάβετε δύο ολόκληρες συσκευασίες από κάθε παρτίδα.
- Εάν μπορεί να ληφθεί μόνο ένα μέρος του τυριού ακολουθείστε τις οδηγίες για «Τυριά σε μη συσκευασμένα τεμάχια» κατωτέρω.

Τυριά σε μη συσκευασμένα τεμάχια:

- Συνιστάται να αποστέλλετε ολόκληρα τυριά στο εργαστήριο.
- Σε περίπτωση τεμαχίων (> 10 χλγρ.) αρκεί το ήμισυ ή το ένα τέταρτο τεμαχίου. Τα τεμάχια κόβονται με μαχαίρι ή συρματόπλεγμα.
  - Εργαστηριακό δείγμα, τεμάχιο τυρού σε σχήμα κύβου βάρους 3-10 χλγρ.:
  - εργαστηριακό δείγμα, τεμάχιο τυριού σε σχήμα κύβου, βάρους 10-20 χλγρ.:
- Οι ελεύθερες επιφάνειες πρέπει να σφραγιστούν με αλουμινόχαρτο ή πλαστική μεμβράνη, κερωμένο χαρτί ή παρόμοιο προϊόν.
- Για περισσότερες πληροφορίες, συμβουλευθείτε τα πρότυπα ISO και τους ισχύοντες κανονισμούς της ΕΕ.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να διατηρείται στο αρχείο.

Μεταφορά |

- Προστατέψτε τα δείγματα από το φως και την επαφή με τον αέρα (αποξήρανση).
- Προστατέψτε τα δείγματα από πηγές μόλυνσης (οσμές, υγρά, άλλες ουσίες, ανάπτυξη μικροβίων κλπ.).
- Τα δείγματα πρέπει να διατηρούνται σε απλή ψύξη ή σε κατάψυξη και να μεταφέρονται γρήγορα. Τα δείγματα δεν πρέπει να καταψύχονται εκ νέου. Τα δείγματα πρέπει να μεταφέρονται σε ψυγείο. Πρέπει να διατηρείται η ψυκτική αλυσίδα και να καταγράφεται
- Τα κατεψυγμένα προϊόντα πρέπει κατά προτίμηση να μεταφέρονται σε καταψύκτη. Εάν αυτό δεν είναι εφικτό, μπορούν να μεταφέρονται σε ψυγείο. Μεριμνήστε να μην ξεπαγώσουν τα δείγματα κατά τη μεταφορά. Πρέπει να διατηρείται η ψυκτική αλυσίδα και να καταγράφεται.

Αποθήκευση |

- Προστατέψτε τα δείγματα από το φως και την επαφή με τον αέρα (αποξήρανση).
- Προστατέψτε τα δείγματα από πηγές μόλυνσης (οσμές, υγρά, άλλες ουσίες, ανάπτυξη μικροβίων κλπ.).
- Τα δείγματα πρέπει να αποθηκεύονται σε χαμηλή θερμοκρασία, κατά προτίμηση σε θερμοκρασία 1 έως 5 °C· βλ. αναλυτικά EN ISO 707. Η ψυκτική αλυσίδα πρέπει να διατηρείται και κατά προτίμηση να καταγράφεται.
- Διατηρείστε τα δείγματα κατεψυγμένα για μακροχρόνια αποθήκευση όταν το απαιτεί η εφαρμογή μακροχρόνιων διαδικασιών.
- Τα κατεψυγμένα προϊόντα πρέπει να αποθηκεύονται σε καταψύκτη. Πρέπει να διατηρείται η ψυκτική αλυσίδα και να καταγράφεται.

Τυριά (Επέκταση λίστας )
Κωδικός ΕΣ | Περιγραφή

Τυριά (Απόκρυψη λίστας)
Κωδικός ΕΣ*) | Περιγραφή
0406 | Τυρί και τυρόπηγμα (πηγμένο γάλα για τυρί)
2106 | Παρασκευάσματα διατροφής που δεν κατονομάζονται ούτε περιλαμβάνονται αλλού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία διαδικασίας δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση