Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Τρόφιμα, σε μορφή σκόνης
Δειγματοληψία

Εμπορεύματα
Ορισμός | Τρόφιμα σε μορφή επεξεργασμένων στερεών σωματίδιων με μέγεθος κατώτερο των 100 μικρομέτρων, π.χ. σκόνη γάλακτος, άλευρο ή ζάχαρη άχνη. Ουσία αποτελούμενη από λειοτριβημένα, κονιορτοποιημένα ή άλλης μορφής στερεά σωματίδια λεπτής διασποράς. Για τυριά σε σκόνη βλ. το δελτίο διαδικασίας δειγματοληψίας για «Τυριά» .

Τρόφιμα, σε μορφή σκόνης
Συνιστώμενη ελάχιστη ποσότητα για κάθε δείγμα | Η ποσότητα εξαρτάται από το είδος της σκόνης. Βλ. το ειδικό δελτίο για το εν λόγω προϊόν.

- Αποκορυφωμένο γάλα σε σκόνη: 2 χλγρ.
- Άλλες σκόνες: 0,5 χλγρ.

Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 707: 2008 Γάλα και γαλακτοκομικά προϊόντα — Οδηγίες δειγματοληψίας.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης τύπου σόντας (S01-01).
- Δειγματολήπτης ζώνης (S02-01).
- Σέσουλα δειγματοληψίας (S03-01).
- Σπάτουλα από ανοξείδωτο χάλυβα.

Περιέκτες που χρησιμοποιούνται για τη δειγματοληψία | Οι περιέκτες πρέπει να είναι κατασκευασμένοι από υλικό κατάλληλο για διατήρηση τροφίμων και να έχουν χωρητικότητα τουλάχιστον 2 χλγρ.

- Πλαστικοί σάκοι, διαφόρων μεγεθών, με ή χωρίς προτυπωμένες ετικέτες (P00).
- Πλαστικές φιάλες, διαφόρων μεγεθών (P02, P03, P04)

Εξοπλισμός επιμερισμού δείγματος:

- Διάταξη επιμερισμού σε τεταρτημόρια/σταυροειδής διάταξη επιμερισμού (μέθοδος τετραμερισμού).

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια

- Είναι επιτακτική η ανάγκη οι υπάλληλοι να φορούν τα κατάλληλα μέσα προστασίας του αναπνευστικού, διότι η έκθεση σε σκόνη μπορεί να προκαλέσει άσθμα, αλλεργική φλεγμονή των πνευμονικών κυψελίδων (ΕΑΑ), ρινίτιδα και επιπεφυκίτιδα, που μπορούν να εξελιχθούν όλες σε χρόνιες νόσους.
- Τα καθήκοντα των υπαλλήλων πρέπει να εναλλάσσονται, ώστε να περιορίζεται η έκθεση τους στο απολύτως ελάχιστο επίπεδο. Η διεύθυνση πρέπει να τηρεί γραπτό αρχείο για να αποδεικνύεται το χρονικό διάστημα παραμονής των υπαλλήλων στις εγκαταστάσεις.
- Τα προϊόντα φυτικής προέλευσης μπορεί να έχουν σκόνη ή να έχουν προσβληθεί από παράγοντες επικίνδυνους για την υγεία του ανθρώπου: πρέπει να φοράτε την κατάλληλη ενδυμασία που είναι εγκεκριμένη από την εθνική νομοθεσία για την υγεία και ασφάλεια (γάντια• προσωπίδα ή μέσο προστασίας του αναπνευστικού• ειδικά προστατευτικά γυαλιά• κράνος και υποδήματα εργασίας).
- Εάν είναι δυνατό, πριν αρχίσει η εκφόρτωση/δειγματοληψία θα πρέπει να διενεργείται μια πρώτη οπτική εξέταση του φορτίου για τον εντοπισμό ενδείξεων προσβολής από έντομα ή παράσιτα ή/και ενδείξεις προσβολής από μύκητες ή μούχλα. Εάν είναι απαραίτητο, θα πρέπει να λαμβάνονται πρόσθετα μέτρα πρόληψης για την αποτροπή τυχαίας εισπνοής σκόνης ή σπορίων.
- Σημαντικές ποσότητες αιωρούμενων σωματιδίων σκόνης μπορεί να υπάρχουν στον αέρα και συχνά δημιουργείται στατικός ηλεκτρισμός κατά τη διακίνηση ή αποθήκευση μεγάλων ποσοτήτων σκόνης. Αυτό μπορεί να δημιουργήσει κίνδυνο πυρκαγιάς ή εκρηκτικό μείγμα. Όλα τα χρησιμοποιούμενα μέσα πρέπει να είναι εγγενώς ασφαλή και οφείλετε να λαμβάνετε μέτρα για την πρόληψη σπινθήρων ή άλλων πηγών ανάφλεξης. Πριν αρχίσει οποιαδήποτε εργασία δειγματοληψίας, ο υπάλληλος πρέπει να αγγίξει τη δεξαμενή σε απόσταση τουλάχιστον ενός μέτρου από οποιοδήποτε σημείο δειγματοληψίας, για να βεβαιωθεί ότι το όποιο στατικό φορτίο είχε δημιουργηθεί στο σώμα της δεξαμενής διοχετεύθηκε στο έδαφος.
- Μην λαμβάνετε δείγματα από χώρους αποθήκευσης κατά τη διάρκεια της πλήρωσης ή εκκένωσής τους, εκτός εάν υπάρχει διαθέσιμο ειδικά διαμορφωμένο ασφαλές σημείο δειγματοληψίας στη διάταξη εκφόρτωσης: περιμένετε τουλάχιστον μισή ώρα μετά την εκφόρτωση, ώστε να διαχυθεί πλήρως το ηλεκτροστατικό φορτίο.

Σχέδιο δειγματοληψίας
Είδος φορτίου | Περιγραφή
Μη συσκευασμένο σε άμαξες, χύδην, σε δεξαμενές ή περιέκτες | Ένα συνολικό δείγμα: από τα στοιχειώδη δείγματα που λαμβάνονται σε τακτά διαστήματα ενόσω το φορτίο απομακρύνεται, ή σε τουλάχιστον πέντε συμβατικά σημεία (ένα στο μέσον και επιπλέον τέσσερα σε ενδιάμεσα σημεία μεταξύ του κέντρου και των κορυφών σε διάφορα ύψη).
Σάκοι, μεταλλικά βαρέλια | Ένα συνολικό δείγμα: με τυχαία επιλογή από διαφορετικά μέρη του φορτίου, σε τουλάχιστον τρία συμβατικά σημεία (ένα στη μέση, ένα στην κορυφή και ένα στον πυθμένα).

Λεπτομερείς πληροφορίες
Διαδικασία δειγματοληψίας |

- Όταν το προϊόν μεταφέρεται μη συσκευασμένο χύδην, το φορτίο πρέπει να θεωρείται ένα ενιαίο σύνολο και τα δείγματα πρέπει να λαμβάνονται από όλα τα μέρη του φορτίου.
- Αντιπροσωπευτική δειγματοληψία: το δείγμα θα πρέπει να είναι αντιπροσωπευτικό του συνολικού φορτίου. Τα στοιχειώδη δείγματα πρέπει να λαμβάνονται από ολόκληρη την παρτίδα ή καθόλη τη διάρκεια της διαδικασίας εκφόρτωσης. Η συνιστώμενη ελάχιστη ποσότητα για κάθε στοιχειώδες δείγμα είναι 1 χλγρ. Τα στοιχειώδη δείγματα πρέπει να αναμειγνύονται επιμελώς για τη δημιουργία του συνολικού δείγματος. Βεβαιωθείτε ότι η διαδικασία δειγματοληψίας δεν αλλοιώνει το προϊόν από το οποίο λαμβάνεται δείγμα. Η διαδικασία ενδέχεται να είναι προβληματική εάν σχηματιστούν κρύσταλλοι σακχαρόζης (γάλα σε σκόνη)• σε αυτή την περίπτωση, εκτελέστε τη δειγματοληψία αμέσως μετά την ανάμειξη. Εάν το προϊόν δεν είναι ομοιογενές, να το επισημάνετε στο έντυπο δειγματοληψίας.
- Λήψη δειγμάτων: είναι βασικό ο εξοπλισμός που χρησιμοποιείται να είναι απολύτως στεγνός πριν την έναρξη της δειγματοληψίας. Εφαρμόζονται διάφορες μέθοδοι, ανάλογα με τον τρόπο μεταφοράς ή εκφόρτωσης της σκόνης.
- Φορτίο χύδην:
  - Οριζόντιοι δειγματολήπτες: Οι δειγματολήπτες εισάγονται στο φορτίο με το άνοιγμα προς τον πυθμένα, στη συνέχεια περιστρέφονται κατά 180˚ και απομακρύνονται αργά, ώστε να συλλέξουν ομοιόμορφα δείγματα από το όλο τμήμα. Σε κάθε παρτίδα, δείγματα πρέπει να συλλέγονται σε τρία ύψη (ανώτερο, μεσαίο και κατώτερο επίπεδο) και σε διαφορετικά σημεία, ώστε να διασφαλίζεται η αντιπροσωπευτικότητα του συνολικού δείγματος.
  - Κάθετοι δειγματολήπτες: Οι κάθετοι δειγματολήπτες θα πρέπει να εισάγονται με τον(τους) θάλαμο(ους) δειγματοληψίας κλειστό(ούς). Όταν ο δειγματολήπτης κατέλθει στο απαιτούμενο βάθος, οι θάλαμοι θα πρέπει να ανοίγουν και ο δειγματολήπτης να περιστρέφεται με στόχο την πλήρωση των θαλάμων. Κλείστε τους θαλάμους και ανασύρετε τον δειγματολήπτη. Σε κάθε παρτίδα, δείγματα πρέπει να συλλέγονται σε διάφορα σημεία σε όλη την επιφάνεια και σε διάφορα βάθη, για να διασφαλιστεί η αντιπροσωπευτικότητα του συνολικού δείγματος.
- Σάκοι:
  - Θεωρείστε την αποστολή ως ενιαίο φορτίο. Για κάθε παρτίδα, λάβετε δείγμα σε τρία διαφορετικά ύψη (κορυφή, μεσαίο επίπεδο και πυθμένας). Λάβετε στοιχειώδη δείγματα (κάθε φορά ο δειγματολήπτης τοποθετείται μέσα στον σάκο) τουλάχιστον στο 10% των εμπορευμάτων, πάντοτε σε τυχαίο δείγμα. Εισάγετε τον δειγματολήπτη από την κορυφή προς τη βάση και γύρτε τον για να γεμίσει και κρατήστε τον κεκλιμένο για να ολισθήσει το προϊόν μέσα στον περιέκτη όπου θα συλλεγεί ολόκληρη η ποσότητα του δείγματος. Το συνολικό δείγμα πρέπει να αποτελείται από συνένωση όλων των συλλεγόμενων δειγμάτων.
- Επιμερισμός του δείγματος: το μέγεθος ενός συνολικού δείγματος ενδέχεται να υπερβαίνει τα 100 χλγρ. Είναι, συνεπώς, αναγκαίο να ελαττωθεί η ποσότητα αυτή για τη λήψη των τελικών δειγμάτων. Παρακαλείσθε να ανατρέξετε στο Σύστημα επιμερισμού δείγματος.
- Συσκευασία των δειγμάτων: τα τελικά δείγματα θα πρέπει να έχουν βάρος τουλάχιστον 2 χλγρ. και να σφραγίζονται για να αποτραπεί η απώλεια υγρασίας. Θα πρέπει να διατηρούνται μακριά από άμεσο ηλιακό φως.
- Για περισσότερες πληροφορίες ανατρέξτε στα πρότυπα ISO και τους ισχύοντες κανονισμούς ΕΚ.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Τα δείγματα θα πρέπει να διατηρούνται σε θερμοκρασία περιβάλλοντος σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την αποφυγή μόλυνσης, ανάπτυξης μικροβίων και άλλων καταστάσεων που θα μπορούσαν να προκαλέσουν φθορά στο δείγμα.

Αποθήκευση |

- Τα δείγματα θα πρέπει να διατηρούνται σε θερμοκρασία περιβάλλοντος σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την αποφυγή μόλυνσης, ανάπτυξης μικροβίων και άλλων καταστάσεων που θα μπορούσαν να προκαλέσουν φθορά στο δείγμα.
- Τα δείγματα που θα αναλυθούν για την περιεκτικότητα σε υγρασία ή των οποίων η περιεκτικότητα σε υγρασία μπορεί να επηρεάσει την ανάλυση, πρέπει να συσκευάζονται σε υδατοστεγείς περιέκτες με αεροστεγές κλείσιμο. Ο περιέκτης πρέπει να γεμίζει πλήρως και στη συνέχεια να σφραγίζεται για να αποτραπεί κάθε μεταβολή της περιεκτικότητας σε υγρασία.

Τρόφιμα, σε μορφή σκόνης (Επέκταση λίστας )
Κωδικός ΕΣ | Περιγραφή

Τρόφιμα, σε μορφή σκόνης (Απόκρυψη λίστας)
Κωδικός ΕΣ*) | Περιγραφή
0210 | Κρέατα και παραπροϊόντα σφαγίων, βρώσιμα, αλατισμένα ή σε άλμη, αποξεραμένα ή καπνιστά• αλεύρια και σκόνες, βρώσιμα από κρέατα ή εντόσθια.
0305 | Ψάρια αποξεραμένα, αλατισμένα ή σε άλμη• ψάρια καπνιστά, έστω και ψημένα πριν ή κατά τη διάρκεια του καπνίσματος• αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή των ανθρώπων.
0402 | Γάλα και κρέμα γάλακτος (ανθόγαλα), συμπυκνωμένα ή με προσθήκη ζάχαρης ή άλλων γλυκαντικών.
1101 | Αλεύρια σιταριού ή σμιγαδιού.
1102 | Αλεύρια δημητριακών άλλα από του σιταριού ή σμιγαδιού.
1105 | Αλεύρι, σιμιγδάλι, νιφάδες, σκόνη, κόκκοι και συσσωματωμένα προϊόντα με μορφή σβόλων (πελέτες), από πατάτες.
1106 | Αλεύρια, σιμιγδάλια και σκόνη από ξερά όσπρια της κλάσης 0713, από σάγο ή ρίζες ή κονδύλους της κλάσης 0714 ή από προϊόντα του κεφαλαίου 8.
1108 | Άμυλα κάθε είδους• ινουλίνη.
1109 | Γλουτένη σιταριού, έστω και σε ξερή κατάσταση.
1208 | Αλεύρια από σπέρματα και ελαιώδεις καρπούς, άλλα από το αλεύρι σιναπιού (μουστάρδα).
1210 | Κώνοι λυκίσκου νωποί ή αποξεραμένοι, έστω και σπασμένοι, αλεσμένοι ή με μορφή σβόλων• λουπουλίνη.
1805 | Σκόνη κακάου, χωρίς προσθήκη ζάχαρης ή άλλων γλυκαντικών
1806 | Σοκολάτα και άλλα παρασκευάσματα διατροφής που περιέχουν κακάο.
1901 | Εκχυλίσματα βύvης• Παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40% κατά βάρος κακάο επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού• παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5% κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού.
2101 | Εκχυλίσματα, αποστάγματα και συμπυκνώματα καφέ, τσαγιού ή ματέ και παρασκευάσματα με βάση τα προϊόντα αυτά ή με βάση τον καφέ, το τσάι ή το ματέ. Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών.
2102 | Ζύμες (ενεργές ή αδρανείς)• άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002)• σκόνες για το φούσκωμα της ζύμης, παρασκευασμένες.
2103 | Παρασκευάσματα για σάλτσες και σάλτσες παρασκευασμένες. αρτύματα και καρυκεύματα, σύνθετα• αλεύρι από σινάπι και μουστάρδα παρασκευασμένη.
2106 | Παρασκευάσματα διατροφής που δεν κατονομάζονται ούτε περιλαμβάνονται αλλού.
2301 | Αλεύρια, σκόνες και συσσωματώματα με μορφή σβόλων, από κρέας, παραπροϊόντα σφαγίων, ψάρια ή καρκινοειδή (μαλακόστρακα), μαλάκια ή άλλα ασπόνδυλα υδρόβια, ακατάλληλα για τη διατροφή του ανθρώπου. Ινώδη κατάλοιπα ξιγκιών.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση