Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Δειγματολήπτης σωληνώσεων
Εξοπλισμός δειγματοληψίας

Κωδικός οργάνου: | L06-01
Ονομασία: | Δειγματολήπτης σωληνώσεων
Συνώνυμα: | Βαλβίδα δειγματοληψίας για δεξαμενές καυσίμου οδικών οχημάτων που πληρούνται από τον πυθμένα
Περιγραφή: | Ο δειγματολήπτης σωληνώσεων περιγράφεται στο EN ISO 3170 (κεφάλαιο 5.4). Οι δειγματολήπτες κατασκευάζονται από μέταλλο:

1. Για τη δειγματοληψία βενζίνης χρησιμοποιείται ανοξείδωτος χάλυβας
2. Για τη δειγματοληψία πετρελαίου (ντήζελ) μπορεί να χρησιμοποιηθεί ορείχαλκος.

Εικόνα: |

Εφαρμογή: | Για δειγματοληψία ρεόντων καυσίμων. Ο δειγματολήπτης σωληνώσεων πρέπει να συμμορφώνεται με τα πρότυπα που αναφέρονται στο υπό δειγματοληψία προϊόν. Η βαλβίδα του δειγματολήπτη προσαρμόζεται στη βαλβίδα του πυθμένα της δεξαμενής. Κατόπιν ο σωλήνας πλήρωσης/εκκένωσης προσαρμόζεται στη βαλβίδα του δειγματολήπτη.
Λειτουργία: | Λήψη δειγμάτων από δεξαμενές καυσίμων πληρούμενες από τον πυθμένα:

- Λόγω του κινδύνου εκρήξεως και μόλυνσης του περιβάλλοντος, τα δείγματα λαμβάνονται κατά τη φόρτωση ή εκφόρτωση καυσίμων μόνο σε καθορισμένα για το σκοπό αυτό μέρη π.χ. σε πρατήρια καυσίμων ή διυλιστήρια.
- Η δειγματοληψία πραγματοποιείται με εξοπλισμό κατάλληλο για συνεχή αυτόματη ή δια χειρός δειγματοληψία, ο οποίος μεταγγίζει επαναλαμβανόμενα ίσες ποσότητες υγρού από τις σωληνώσεις στον περιέκτη δειγμάτων.
- Πριν από τη λήψη δείγματος, ο δειγματοληπτικός εξοπλισμός, κρουνός και σωλήνας ξεπλένονται με το τριπλάσιο περίπου του όγκου τους.

Τα δείγματα λαμβάνονται όταν έχει εκφορτωθεί περίπου το 20 %, 50 % και 80 % του συνολικού όγκου της δεξαμενής (EN ISO 3170 Υγρά προϊόντα πετρελαίου – χειρονακτική δειγματοληψία). Τα δείγματα μεταφέρονται απευθείας στις φιάλες δειγματοληψίας ή στο δοχείο αναμίξεως.
Τυπικά παραδείγματα: | Δειγματοληψία καυσίμων (ντήζελ, βενζίνη και άλλα πετρελαιοειδή) από δεξαμενές οδικών οχημάτων που πληρούνται από τον πυθμένα.
Καθαρισμός και συντήρηση: | Μετά τη δειγματοληψία, απομακρύνουμε τα υπολείμματα καυσίμου σκουπίζοντάς τα με ένα στεγνό πανί. Εάν είναι απαραίτητο, καθαρίζουμε με βούρτσα, πλένουμε με βενζίνη, κατόπιν με νερό και απορρυπαντικό και ξηραίνουμε σε θερμοκρασία δωματίου. Ο δειγματολήπτης πρέπει να είναι καθαρός και απαλλαγμένος από κάθε ουσία που μπορεί να μολύνει το προς δειγματοληψία υλικό (όπως νερό, ρύποι, ίνες, απορρυπαντικά, νάφθα και άλλοι διαλύτες, υλικά μεταλλοσυγκόλλησης, οξέα, σκουριές και λάδια).

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση