Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Επικίνδυνες ουσίες
Υγεία και ασφάλεια

## 1. Εισαγωγή

Όπως εξηγήθηκε, υπάρχουν πολλές κατηγορίες επικίνδυνων ουσιών και νόμοι που διέπουν την επισήμανση, τη συσκευασία, την αποθήκευση και τη μεταφορά των εν λόγω υλικών.
Τα νόμιμα προϊόντα θα πρέπει να συμμορφώνονται με όλους αυτούς τους κανόνες και θα πρέπει να λάβετε αντίγραφο του δελτίου δεδομένων ασφαλείας (βλ. σημείο 1.3.2.7), εάν πρέπει να επιθεωρήσετε και να λάβετε δείγμα τέτοιων εμπορευμάτων.
Ενδέχεται, ωστόσο, να αντιμετωπίσετε λανθασμένα δηλωθέντα ή παράνομα εμπορεύματα. Είναι σημαντικό να κατανοήσετε τους κινδύνους και να λάβετε τα αναγκαία μέτρα προφύλαξης.

## 2. Τι είναι επικίνδυνη ουσία;

Για να κατανοήσετε τι σημαίνει «επικίνδυνη ουσία» θα ορίσουμε κάθε λέξη χωριστά.
Οι «Επικίνδυνες» ουσίες ταξινομούνται και επισημαίνονται κανονικά ως ουσίες που εμπίπτουν σε μία από τις ακόλουθες κατηγορίες:

- τοξική·
- πολύ τοξική·
- διαβρωτική·
- επιβλαβής·
- ερεθιστική·
- οξειδωτική·
- αυτοαναφλεγόμενη·
- εύφλεκτη·
- εκρηκτική·
- καρκινογόνος·
- επιβλαβής για το περιβάλλον·
- επικίνδυνη σε υγρή κατάσταση·
- ραδιενεργός.

Οι «ουσίες» μπορεί να περιλαμβάνουν οτιδήποτε από τα ακόλουθα:

- αέρια·
- ατμούς·
- σκόνες·
- μικροοργανισμούς·
- υγρά·
- στερεά·
- αναθυμιάσεις·
- συγκεντρώσεις σταγονιδίων.

Συνεπώς, επικίνδυνη ουσία μπορεί να είναι ο,τιδήποτε έχει τη δυνατότητα να προκαλέσει σωματική βλάβη ή ζημία σε ανθρώπους ή/και περιουσιακά στοιχεία.

## 3. Πώς μπορώ να μάθω ότι μια ουσία είναι επικίνδυνη;

Συνήθως, για να είναι σύμφωνα με την εθνική και ευρωπαϊκή νομοθεσία, όλα τα επικίνδυνα χημικά προϊόντα πρέπει να φέρουν σήμανση σε κάποιο σημείο της συσκευασίας. Η ετικέτα πρέπει να περιλαμβάνει ένα σήμα παρόμοιο με κάποιο από αυτά που παρουσιάζονται εδώ και πλήρη στοιχεία των κινδύνων που συνδέονται με το προϊόν και τα αναγκαία μέτρα πρόληψης κατά τον χειρισμό του. Οι φράσεις κινδύνου και ασφαλείας παρουσιάζονται εδώ και οι δηλώσεις H και P παρουσιάζονται εδώ.
ΠΡΕΠΕΙ ΝΑ ΔΙΑΒΑΖΕΤΕ ΠΑΝΤΟΤΕ ΤΗΝ ΕΤΙΚΕΤΑ ΚΑΙ ΝΑ ΑΚΟΛΟΥΘΕΙΤΕ ΤΙΣ ΟΔΗΓΙΕΣ.
Ασφαλώς, είναι εφικτή η επισήμανση μόνο των επικίνδυνων ουσιών οι οποίες είναι συσκευασμένες ή βρίσκονται σε περιέκτη. Εάν συναντήσετε οποιονδήποτε τύπο ουσίας που δεν μπορείτε να ταυτοποιήσετε, μην θεωρήσετε ποτέ ότι είναι ασφαλής.
Υπόμνηση: ορισμένοι τύποι επικίνδυνων ουσιών δεν είναι ορατοί στο ανθρώπινο μάτι (π.χ. αέρια, αναθυμιάσεις και μικροοργανισμοί).

## 4. Τι πρέπει να πράξω αν έχω εκτεθεί σε επικίνδυνη ουσία;

Εάν νομίζετε ότι έχετε εκτεθεί σε επικίνδυνη ουσία κατά την εργασία σας, οφείλετε να ζητήσετε ιατρική βοήθεια/ συμβουλή αμέσως και να το αναφέρετε στον προϊστάμενό σας.
Θα πρέπει ενδεχομένως να αναφέρετε το συμβάν σε άλλους, ώστε να προληφθεί περαιτέρω έκθεση.
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση