Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μέσα προστασίας των ποδιών
Υγεία και ασφάλεια

## 1. Σε τι χρησιμεύουν;

Τα υποδήματα ασφαλείας είναι σχεδιασμένα να παρέχουν προστασία από βλάβη η οποία προκαλείται από:

- βαρέα ή αιχμηρά αντικείμενα·
- διαρροή υγρού ή οξέων·
- έλαια·
- θερμότητα·
- ολισθηρές επιφάνειες εργασίας· και
- ηλεκτρισμό.

Υπάρχουν διαθέσιμα διάφορα είδη μέσων προστασίας των ποδιών, ανάλογα με τους κινδύνους που είναι πιθανόν να αντιμετωπιστούν.
Υπόμνηση: Η εκτίμηση κινδύνου της υγείας και ασφάλειάς σας πρέπει να προσδιορίζει αν υπάρχουν κίνδυνοι βλάβης στα πόδια σας κατά την άσκηση της εργασίας σας και, σε αυτή την περίπτωση, ποιος τύπος υποδημάτων ασφαλείας είναι κατάλληλος.

## 2. Τι είδη προστασίας είναι διαθέσιμα;

Υπάρχουν πολλά είδη υποδημάτων ασφαλείας. Η εκτίμηση κινδύνου της υγείας και ασφάλειάς σας πρέπει να προσδιορίζει αν υπάρχουν κίνδυνοι βλάβης στα πόδια σας κατά την άσκηση της εργασίας σας και, σε αυτή την περίπτωση, ποιος τύπος υποδημάτων ασφαλείας είναι κατάλληλος. Όποιος τύπος επιλεγεί πρέπει να είναι σύμφωνος με τα εθνικά ή ευρωπαϊκά πρότυπα.
Αντιστατικές μπότες: είναι αντιολισθητικές μπότες με την επάνω πλευρά από επιχρωμιωμένο δέρμα και χειροποίητη αντιστατική σόλα. Έχουν ενσωματωμένες ενισχυμένες με χάλυβα προστατευτικές μύτες και ενισχυμένους αστραγάλους. Είναι σχεδιασμένα να χρησιμοποιούνται σε εν δυνάμει εύφλεκτες ή εκρηκτικές ατμόσφαιρες, όπως τα βυτιοφόρα πετρελαίου και φυσικού αερίου.
Αντιολισθητικές μπότες: Είναι παρόμοιες με τις αντιστατικές μπότες, αλλά με αντιολισθητικό αυλακωτό πέλμα. Δεν είναι κατάλληλες να χρησιμοποιούνται σε εν δυνάμει εύφλεκτες ή εκρηκτικές ατμόσφαιρες.
Άλλα υποδήματα ασφαλείας: Σε ορισμένες καταστάσεις, ενδέχεται να είναι καταλληλότεροι άλλοι τύποι υποδημάτων, π.χ. υποδήματα πλοίου και υποδήματα στολής με αντιολισθητικές ιδιότητες. Υπάρχουν επίσης διαθέσιμα υποδήματα ασφαλείας και προστατευτικές γαλότσες.

## 3. Πού πρέπει να χρησιμοποιούνται τα μέσα προστασίας των ποδιών;

Εάν εργάζεστε σε πετρελαϊκές εγκαταστάσεις, σε δεξαμενόπλοια, πρέπει να φοράτε πάντοτε αντιστατικά υποδήματα. Άλλα είδη υποδημάτων δεν είναι κατάλληλα.
Ασφαλή υποδήματα μπορεί να είναι υποχρεωτικά και σε άλλους χώρους - θα πρέπει να υπάρχει προειδοποιητικό σήμα παρόμοιο με αυτό που παρουσιάζεται στο προσάρτημα Ε.

## 4. Σε ποιους περιορισμούς υπόκεινται;

Όλα τα υποδήματα ασφαλείας πρέπει να είναι αντιολισθητικά. Αυτό δεν εγγυάται ότι δεν θα γλιστρήσετε και στις πλέον ολισθηρές επιφάνειες - τα υποδήματα απλώς περιορίζουν τον κίνδυνο.
Τα υποδήματα ασφαλείας δεν σας προστατεύουν από ηλεκτροπληξία, αλλά θα παρείχαν περιορισμένη προστασία από χαμηλότερες τάσεις.

## 5. Πώς φροντίζω γι’ αυτά;

Να φροντίζετε τα υποδήματα και τις μπότες ασφαλείας με τον ίδιο ακριβώς τρόπο όπως και τα συμβατικά υποδήματα, δηλ. να τα διατηρείτε σε καθαρό και ξηρό μέρος. Όταν η επιφάνεια του πέλματος χρησιμοποιηθεί υπερβολικά και περιορίζονται σε μεγάλο βαθμό οι αντιολισθηρές ιδιότητες, θα πρέπει να τα αντικαταστήσετε.
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση