Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μέσα προστασίας της ακοής
Υγεία και ασφάλεια

## 1. Σε τι χρησιμεύουν;

Ο θόρυβος μπορεί να είναι ενοχλητικός. Ο δυνατός ή παρατεταμένος θόρυβος θα μπορούσε να προκαλέσει πρόσκαιρη ή μόνιμη βλάβη στην ακοή σας. Ο καλύτερος τρόπος για να μειώσετε τον κίνδυνο βλάβης της ακοής σας είναι η εξάλειψη ή η μείωση του επιπέδου του θορύβου στην πηγή.
Επειδή αυτό δεν είναι πάντοτε εφικτό, υπάρχουν διάφορα είδη μέσων προστασίας της ακοής. Αυτά είναι σχεδιασμένα ώστε να περιορίζουν τον θόρυβο σε επίπεδο που δεν θα προκαλέσει βλάβη στην ακοή σας.

## 2. Τι είδη προστασίας είναι διαθέσιμα;

- Ωτοβύσματα: Αυτά είναι βύσματα από βαμβάκι μίας χρήσης – από μαλλί, εμποτισμένα σε κερί που τοποθετούνται στο εσωτερικό του αυτιού, ή ωτοβύσματα πολλαπλών χρήσεων που μπορούν να πλένονται μετά τη χρήση. Τα βύσματα πολλαπλών χρήσεων μπορούν να συνδέονται με διάταξη σύζευξης, εάν είναι αναγκαίο.
- Ωτοασπίδες: Είναι σκληρά εξωτερικά καλύμματα με μαλακή γέμιση τα οποία είναι σχεδιασμένα να τοποθετούνται επάνω από τα αυτιά. Συνδέονται με μία διάταξη σύζευξης που τα κρατάει σταθερά τοποθετημένα πάνω στα αυτιά, ή μπορούν να προσαρτηθούν σε κράνος ασφαλείας, εάν είναι αναγκαίο. Η γέμιση περιέχει υγρό ή πλαστικό αφρό που μειώνει το επίπεδο του κινδύνου, αλλά μπορείτε παρ' όλα αυτά να ακούσετε μία κανονική συνομιλία.

## 3. Σε ποιους περιορισμούς υπόκεινται;

- Τα ωτοβύσματα είναι σχεδιασμένα μόνο για βραχυχρόνια χρήση, δηλ. περίπου μισής ώρας (μπορούν να χρησιμοποιούνται και για μεγαλύτερο διάστημα για την προστασία έναντι χαμηλότερων επιπέδων θορύβου). Για πολύ υψηλά επίπεδα θορύβου, π.χ. από κινητήρες αεροσκαφών, πρέπει να χρησιμοποιούνται ωτοασπίδες. Ορισμένοι άνθρωποι παρουσιάζουν δυσανεξία στα ωτοβύσματα και ενδέχεται να αυξάνεται ο κίνδυνος μόλυνσης του αυτιού, εάν δεν καθαρίζονται προσεκτικά.
- Οι ωτασπίδες είναι ορισμένες φορές δυσάρεστες σε εργασιακά περιβάλλοντα και απλώς περιορίζουν το επίπεδο του θορύβου χωρίς να τον εξαλείφουν. Πρέπει να βεβαιώνεστε ότι εφαρμόζονται σωστά και ότι το εσωτερικό περίβλημα είναι σε πλήρη επαφή με την πλαϊνή πλευρά της κεφαλής σας.

## 4. Πού πρέπει να χρησιμοποιούνται τα μέσα προστασίας της ακοής;

Πρέπει να φοράτε μέσα προστασίας της ακοής κάθε φορά που μπορεί να εκτεθείτε σε μεγάλο θόρυβο κατά την εργασία σας. Ο πλέον προφανής χώρος εργασίας είναι οι τερματικοί σταθμοί αερολιμένων, όπου ακόμα και σύντομη έκθεση στον θόρυβο κινητήρα αεροσκάφους μπορεί να προκαλέσει παρατεταμένη ή μη αναστρέψιμη βλάβη της ακοής.
Σύμφωνα με τη νομοθεσία για την υγεία και ασφάλεια στην εργασία, ορισμένοι χώροι οριοθετούνται ως «ζώνες προστασίας της ακοής». Το σήμα που παρουσιάζεται εδώ απεικονίζεται κάθε φορά που είναι υποχρεωτική η εφαρμογή μέσων προστασίας της ακοής.

## 5. Πώς φροντίζω γι’ αυτά;

- Ωτοβύσματα: Διατηρείτε τα ωτοβύσματα πολλαπλών χρήσεων σε ψυχρό και καθαρό χώρο. Μετά τη χρήση να τα πλένετε με ήπιο απορρυπαντικό και να καθαρίζετε σε τακτά διαστήματα με διάλυμα ήπιου απολυμαντικού. Δεν πρέπει σε καμία περίπτωση να τα αφήνετε να μουσκεύουν. Θα πρέπει να ελέγχετε οπτικά τα ωτοβύσματα πριν τα χρησιμοποιήσετε, ώστε να βεβαιωθείτε ότι δεν υπάρχουν σημεία φθοράς από τη χρήση.
- Ωτοασπίδες: Να τις ελέγχετε σε τακτά διαστήματα, ώστε να βεβαιωθείτε ότι δεν έχουν υποστεί φθορά και δεν έχει υποβαθμιστεί η κατάστασή τους. Εάν έχουν φθαρεί, οι ωτοασπίδες με γέμιση υγρού ενδέχεται να παρουσιάσουν διαρροή. Μη λυγίζετε τη διάταξη σύζευξης από την κεφαλή, διότι μπορεί να περιορίσει την αποτελεσματικότητα των ωτοασπίδων. Να τις καθαρίζετε σε τακτά διαστήματα με διάλυμα ήπιου απολυμαντικού και στη συνέχεια να τις αποθηκεύετε σε καθαρό χώρο, όταν δεν χρησιμοποιούνται.

Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση