Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Φανοί ασφαλείας
Υγεία και ασφάλεια

## 1. Τι είναι φανός ασφαλείας;

Ο φανός ασφαλείας είναι μια λάμπα χειρός που λειτουργεί με μπαταρία και είναι ειδικά σχεδιασμένη ώστε να είναι «εγγενώς ασφαλής». Αυτό σημαίνει ότι δεν μπορεί, ακόμη και ελαττωματική, να προκαλέσει ηλεκτρικό σπινθήρα που θα μπορούσε να προκαλέσει έκρηξη σε εύφλεκτη ατμόσφαιρα.
Για να αποφευχθεί αυτό, οι φανοί ασφαλείας περιβάλλονται συνήθως από πλαστικό, χωρίς εκτεθειμένα μεταλλικά μέρη. Έχουν πλαστικούς φακούς, οι οποίοι ουσιαστικά είναι άθραυστοι και σχεδιασμένοι κατά τρόπο ώστε το ηλεκτρικό κύκλωμα να διακόπτεται πριν απομακρυνθεί η κεφαλή του φανού (π.χ. για την αντικατάσταση μπαταριών).
Υπόμνηση: Οι περισσότεροι φανοί που είναι εγκιβωτισμένοι σε καουτσούκ ή πλαστικό, τους οποίους μπορείτε να αγοράσετε στα καταστήματα, δεν είναι φανοί ασφαλείας. Δεν θα πρέπει να χρησιμοποιούνται σε δυνητικά εύφλεκτες ή εκρηκτικές ατμόσφαιρες.
Όλοι οι φανοί που προορίζονται για χρήση σε εύφλεκτα ή εκρηκτικά περιβάλλοντα είναι «φανοί ασφαλείας» και συμμορφώνονται είτε με τα εθνικά πρότυπα για εγγενώς ασφαλείς ηλεκτρικές συσκευές είτε με το ευρωπαϊκό πρότυπο.

## 2. Πώς χρησιμοποιείται;

Οι φανοί ασφαλείας παρέχονται σε όλα τα μέλη του προσωπικού τα οποία εργάζονται σε μέρη όπου υπάρχει κίνδυνος πυρκαγιάς ή έκρηξης.
Πριν ανάψετε έναν φανό σε έναν δυνητικά επικίνδυνο χώρο, βεβαιωθείτε ότι:

- λειτουργεί κανονικά·
- δεν λείπουν ανταλλακτικά·
- οι μπαταρίες δεν χρειάζονται αντικατάσταση·
- χρησιμοποιείται μόνο ο τύπος μπαταριών που αναφέρεται στο πιστοποιητικό έγκρισης που εκδίδεται μαζί με τον φανό· και
- η μονάδα είναι σωστά σφραγισμένη.

Μην προσπαθήσετε ποτέ να αποσφραγίσετε τον φανό για να αντικαταστήσετε τις μπαταρίες ή τη βαλβίδα ενόσω βρίσκεστε σε επικίνδυνο χώρο. Εάν διαπιστώσετε ελάττωμα, απομακρυνθείτε από την περιοχή πριν προσπαθήσετε να το επισκευάσετε, ή ζητήστε φανό αντικατάστασης που να λειτουργεί.

## 3. Πώς φροντίζω γι’ αυτό;

Να διατηρείτε όλους τους φανούς ασφαλείας καθαρούς και να τους αποθηκεύετε σε δροσερό και ξηρό μέρος όταν δεν χρησιμοποιούνται. Απομακρύνετε τις αναλωμένες μπαταρίες από τον φανό το συντομότερο δυνατό, ώστε να αποτρέπετε διαρροή και πιθανή φθορά στη συσκευή.
Απομακρύνετε τις μπαταρίες από τον φανό όταν δεν χρησιμοποιείται και να τις αποθηκεύετε σε δροσερό και ξηρό μέρος. Οι εφεδρικές μπαταρίες δεν πρέπει να διατηρούνται για αποθήκευση για διάστημα άνω των δύο μηνών, ώστε να διατηρούνται «καινούργιες».
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση