Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Κρέας, μη κατεψυγμένο
Δειγματοληψία

Εμπορεύματα
Ορισμός | Κρέας σε σφάγια, μισά σφάγια, τέταρτα ή τεμάχια και βρώσιμα παραπροϊόντα κρέατος, έστω και τεμαχισμένα, αλεσμένα ή συμπιεσμένα, όλων των ζώων (πλην των ιχθύων, μαλακόστρακων, μαλακίων και άλλων ασπόνδυλων υδρόβιων), νωπό, διατηρημένο σε ψύξη, αλατισμένο, σε άλμη, αποξηραμένο ή καπνιστό.
Διατηρημένο σε ψύξη: σε χαμηλή θερμοκρασία, γενικά περίπου σε 0 °C, χωρίς κατάψυξη.

Κρέας, μη κατεψυγμένο
Συνιστώμενη ελάχιστη ποσότητα για κάθε δείγμα |

- Για χημική ανάλυση: ≥ 1 χλγρ.
- Για μορφολογική ανάλυση: ένα τεμάχιο (προϊόντα των κατηγοριών ΕΣ 020110, 020120, 020311, 020410, 020421).
- Άλλοι κωδικοί ΕΣ: τουλάχιστον δύο τεμάχια ή ένα κιβώτιο (που περιέχει τουλάχιστον έξι τεμάχια).
- Προϊόντα που υπάγονται στον Κανονισμό (ΕΚ) αριθ. 765/2002 της Επιτροπής (κωδικός ΕΣ 020230): δύο κιβώτια.

Εφαρμοστέα πρότυπα (πρότυπα ISO και ΕΕ) και συναφής νομοθεσία |

- Κανονισμός (ΕΚ) αριθ. 765/2002 της Επιτροπής σχετικά με τη δειγματοληψία και την έγκριση ορισμένων λεπτομερειών του φυσικού ελέγχου κομματιών βοείου κρέατος χωρίς κόκαλα για τα οποία λαμβάνεται επιστροφή κατά την εξαγωγή: κρέας κωδικός ΕΣ 020130.
- Κανονισμός (ΕΕ) αριθ. 1260/2010 της Επιτροπής σχετικά με τη δημοσίευση, για το 2011, της ονοματολογίας των γεωργικών προϊόντων για τις επιστροφές κατά την εξαγωγή που θεσπίστηκε με τον κανονισμό (ΕΟΚ) αριθ. 3846/87: κρέας κωδικός ΕΣ 020130.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Εργαλεία γενικής χρήσης: μαχαίρι, πέλεκυς (από ανοξείδωτο χάλυβα), ψαλίδια κλπ.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00)
- Πλαστική μεμβράνη

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας για την υγεία και ασφάλεια. Μέσα ατομικής προστασίας:

- Προστατευτικά γάντια/γάντια μίας χρήσης.
- Προστατευτική ενδυμασία.
- Να πλένετε πάντοτε τα χέρια σας πριν και μετά τον χειρισμό προϊόντων.
- Κατά τη διάρκεια της δειγματοληψίας, θα πρέπει να αποφεύγεται η μικροβιακή ή άλλου τύπου μόλυνση του δείγματος.
- Τα νωπά ή διατηρημένα σε ψύξη σφάγια και τεμάχια ενδέχεται να φέρουν ζωντανούς μικροοργανισμούς. Να λαμβάνετε πάντοτε μέτρα υγιεινής για την αποφυγή μόλυνσης. Φοράτε χειρουργική μάσκα αν είναι απαραίτητο.

Σχέδιο δειγματοληψίας
Είδος φορτίου | Περιγραφή
Σφάγια και τεμάχια κωδικών ΕΣ 020110, 020120, 020311, 020410, 020421 | Λαμβάνεται ένα δείγμα ως αντιπροσωπευτικό του συνόλου των εμπορευμάτων τα οποία καλύπτονται από την ίδια τελωνειακή διασάφηση.
Κρέας βοοειδών (κωδικός ΕΣ 020130) ελεγχόμενο για τους σκοπούς της επιστροφής κατά την εξαγωγή | Λαμβάνονται δύο διαφορετικά κιβώτια από δύο διαφορετικά μέρη της αποστολής τα οποία παρουσιάζουν τον υψηλότερο βαθμό κινδύνου.
Άλλα προϊόντα του κεφαλαίου ΕΣ 02: κιβώτιο/συσκευασία που περιέχει τεμάχια βάρους έως 4 χλγρ. το καθένα | Ένα ολόκληρο κιβώτιο/συσκευασία που περιέχει τουλάχιστον έξι τεμάχια.
Άλλα προϊόντα κωδικού ΕΣ 02: κιβώτιο/συσκευασία που περιέχει τεμάχια βάρους άνω των 4 χλγρ. | Δύο ολόκληρα τεμάχια

Λεπτομερείς πληροφορίες
Διαδικασία δειγματοληψίας |

- Κάθε δείγμα πρέπει να λαμβάνεται από το τμήμα του φορτίου που παρουσιάζει τον υψηλότερο βαθμό κινδύνου.
- Δεν θα πρέπει να τεμαχίζετε το κρέας ούτε τα παραπροϊόντα κρέατος, εκτός εάν αυτό είναι αναπόφευκτο. Προσπαθείτε πάντοτε να λαμβάνετε ανέπαφα ολόκληρα τεμάχια/συσκευασίες/κιβώτια.
- Όταν το βάρος ενός μεμονωμένου δείγματος υπερβαίνει τα 25 χλγρ. λάβετε προφυλάξεις ασφαλείας, π.χ. το δείγμα να μεταφέρεται από δύο άτομα.
- Εάν η αρχική συσκευασία είναι ανεπαρκής για να εγγυηθεί την ασφαλή αποθήκευση και μεταφορά, χρησιμοποιείστε πλαστικό σάκο ή πλαστική μεμβράνη για συσκευασία.
- Διατηρείτε το δείγμα σε θερμοκρασία χαμηλότερη από 4 °C. Η θερμοκρασία της ψυκτικής αλυσίδας πρέπει να καταγράφεται. Εάν δεν είναι δυνατό να παραδοθεί το δείγμα εντός 24 ωρών για ανάλυση, καταψύξτε τα δείγματα σε θερμοκρασία -18 °C ή χαμηλότερη.
- Εάν είναι αδύνατο να τηρηθούν οι οδηγίες ή ο διασαφιστής δεν συμφωνεί, καταγράψτε τις διαδικασίες που ακολουθήθηκαν και τους λόγους στο έντυπο δειγματοληψίας.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο πρέπει να φυλάσσεται στο αρχείο
- Καταγράψτε την κατάσταση των δειγμάτων κατά τη λήψη τους — νωπό, διατηρημένο σε ψύξη, αποξηραμένο, αλατισμένο, καπνιστό κρέας ή παραπροϊόντα κρέατος — και αναφέρετε αν τα καταψύξατε.

Μεταφορά |

- Διατηρείτε σε απλή ψύξη κατά τη μεταφορά. Η θερμοκρασία της ψυκτικής αλυσίδας θα πρέπει να καταγράφεται.
- Εάν δεν είναι δυνατό να παραδοθεί το δείγμα εντός 24 ωρών για ανάλυση, το νωπό ή διατηρημένο σε ψύξη κρέας μπορεί να καταψυχθεί. Καταψύξτε τα δείγματα σε θερμοκρασία -18 °C ή χαμηλότερη. Σε αυτή την περίπτωση, τα δείγματα πρέπει να παραμένουν κατεψυγμένα μέχρι να προετοιμαστούν για ανάλυση.
- Προστατέψτε τα δείγματα από πηγές μόλυνσης (οσμές, υγρά κλπ.) ή ο,τιδήποτε θα μπορούσε να προκαλέσει φθορά στη συσκευασία.

Αποθήκευση |

- Διατηρείτε τα δείγματα τουλάχιστον σε απλή ψύξη σε θερμοκρασία από 0 °C έως 4 °C. Η θερμοκρασία της ψυκτικής αλυσίδας θα πρέπει να καταγράφεται.
- Εάν δεν είναι δυνατό να παραδοθεί το δείγμα εντός 24 ωρών για ανάλυση, καταψύξτε τα δείγματα σε θερμοκρασία -18 °C ή χαμηλότερη και παρακολουθείστε τη θερμοκρασία κατά την αποθήκευση.
- Προστατέψτε τα δείγματα από πηγές μόλυνσης (οσμές, υγρά κλπ.) και από επαφή με άλλες ουσίες.

Κρέας, μη κατεψυγμένο (Επέκταση λίστας )
Κωδικός ΕΣ | Περιγραφή

Κρέας, μη κατεψυγμένο (Απόκρυψη λίστας)
Κωδικός ΕΣ*) | Περιγραφή
0201 | Κρέατα βοοειδών, νωπά ή διατηρημένα με απλή ψύξη.
0203 | Κρέατα χοιροειδών, νωπά, διατηρημένα με απλή ψύξη ή κατεψυγμένα.
0204 | Κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα.
0205 | Κρέατα αλόγων, γαϊδουριών ή μουλαριών, νωπά, διατηρημένα με απλή ψύξη ή κατεψυγμένα.
0206 | Παραπροϊόντα σφαγίων βρώσιμα, βοοειδών, χοιροειδών, προβατοειδών, αιγοειδών, αλόγων, γαϊδουριών ή μουλαριών, νωπά, διατηρημένα με απλή ψύξη ή κατεψυγμένα.
0207 | Κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα, πουλερικών της κλάσης 0105.
0208 | Άλλα κρέατα και παραπροϊόντα σφαγίων βρώσιμα, νωπά, διατηρημένα με απλή ψύξη ή κατεψυγμένα.
0209 | Λαρδί χωρίς τα κρεάτινα μέρη, χοιρινό λίπος (ξίγκι) και λίπος πουλερικών, μη λειωμένα ούτε με άλλο τρόπο εκχυλισμένα, νωπά, διατηρημένα με απλή ψύξη, κατεψυγμένα, αλατισμένα ή σε άλμη, αποξηραμένα ή καπνιστά.
0210 | Κρέατα και παραπροϊόντα σφαγίων, βρώσιμα, αλατισμένα ή σε άλμη, αποξεραμένα ή καπνιστά. καθώς και βρώσιμα άλευρα κρέατος ή παραπροϊόντων σφαγίων.
0504 | Έντερα, κύστεις και στομάχια ζώων, ολόκληρα ή σε τεμάχια, άλλα από εκείνα των ψαριών, νωπά, διατηρημένα με απλή ψύξη, κατεψυγμένα, αλατισμένα ή σε άλμη, αποξεραμένα ή καπνιστά.
1602 | Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση