Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μέσα προστασίας των οφθαλμών
Υγεία και ασφάλεια

## 1. Σε τι χρησιμεύουν;

Πρέπει να προστατεύετε τους οφθαλμούς σας από ένα μεγάλο φάσμα κινδύνων, μεταξύ άλλων από:

- σωματίδια ιπτάμενα με μεγάλη ταχύτητα· και
- τηγμένο μέταλλο ή καυτά στερεά αντικείμενα,

και τη διείσδυση από:

- σκόνη·
- αέρια· και
- χημικές ουσίες.

Όλα τα ανωτέρω μπορούν να προκαλέσουν σοβαρή, συνήθως μη αναστρέψιμη, βλάβη στην όραση σας. Γι' αυτό τον λόγο, να ζητείτε από την υπηρεσία σας να σας παρέχει μέσα προστασίας των οφθαλμών, εάν υπάρχει κίνδυνος κατά την άσκηση της εργασίας σας.

## 2. Τι είδη προστασίας είναι διαθέσιμα;

Υπάρχουν τρία βασικά είδη μέσων προστασίας της όρασης:

- προστατευτικά γυαλιά με ενισχυμένο γυαλί ή φακούς από οξική κυτταρίνη·
- φακοί από οξικό άλας ή από πολυκαρβονικό πλαστικό· και
- ομματοθυρίδες που στερεώνονται επάνω στα συνήθη κράνη ασφαλείας.

Όλα τα μέσα προστασίας της όρασης πρέπει να ικανοποιούν τα εθνικά ή ευρωπαϊκά πρότυπα. Οι φακοί κατασκευάζονται σε διάφορες βαθμίδες, ανάλογα με το απαιτούμενο επίπεδο προστασίας;

- έναντι χημικών ουσιών, σκόνης ή αερίων·
- έναντι προσβολής από ιπτάμενα σωματίδια·
- συνδυασμένης προστασίας.

Τα μέσα προστασίας της όρασης πρέπει να υποβάλλονται σε αυστηρούς ελέγχους, ώστε να τηρούν τις απαιτήσεις του ευρωπαϊκού προτύπου EN166.

## 3. Σε ποιους περιορισμούς υπόκεινται;

- Τα προστατευτικά γυαλιά μπορεί να παρέχουν προστασία από ιπτάμενα σωματίδια, αλλά δεν παρέχουν κατ' ανάγκη την απαιτούμενη προστασία έναντι χημικών ουσιών, σκόνης ή αερίων.
- Οι φακοί πρέπει να φέρουν σήμανση του κατάλληλου βαθμού βάσει του προτύπου ΕΝ166, ώστε να παρέχουν επαρκή προστασία.

## 4. Πότε πρέπει να χρησιμοποιούνται μέσα προστασίας της όρασης;

Εάν υπάρχει πιθανότητα να εκτεθείτε σε έναν από τους ανωτέρω κινδύνους, οφείλετε να φοράτε τα κατάλληλα μέσα προστασίας της όρασης. Παραδείγματος χάρη:

- κατά τον έλεγχο καυσίμων οχημάτων, πρέπει να φοράτε φακούς ασφαλείας, εάν πρέπει να χειριστείτε εν δυνάμει επικίνδυνες χημικές ουσίες·
- κατά τη χρήση συνόλου αντιδραστηρίων (kit)· και
- κατά την εξέταση χημικών ουσιών ή σκονισμένων εμπορευμάτων κατά την εισαγωγή/εξαγωγή.

Το σήμα εδώ θα παρουσιάζεται σε χώρους στους οποίους απαιτείται η τοποθέτηση μέσων προστασίας της όρασης.

## 5. Πώς φροντίζω γι’ αυτά;

Ο καλύτερος τρόπος αποθήκευσης όλων των μέσων προστασίας της όρασης είναι η αρχική συσκευασία, έτσι ώστε να μην προκαλούνται εκδορές στους φακούς. Για τον ίδιο λόγο, μην τοποθετείτε τα μέσα προστασίας της όρασης σε διαβρωτικές ή ζεστές επιφάνειες.
Διατηρείτε τα μέσα προστασίας της όρασης καθαρά, αλλά μην χρησιμοποιείτε ισχυρά απορρυπαντικά ή διαβρωτικά υφάσματα κλπ. Ο καλύτερος τρόπος καθαρισμού των φακών είναι ένα απαλό ύφασμα και, περιοδικά, η χρήση αντιθαμβωτικού υγρού.
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση