Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Τρόφιμα, υγρά, χαμηλού ιξώδους
Δειγματοληψία

Εμπορεύματα
Ορισμός | Το παρόν δελτίο παρουσιάζει τις διαδικασίες δειγματοληψίας για υγρά τρόφιμα χύδην, όπως ποτά, οινοπνευματώδη ποτά, κρασί, σιρόπι σοκολάτας, μέλι, κέτσαπ, μελάσα, μουστάρδα, σάλτσα σόγιας, σιρόπι ζάχαρης, φυτικά έλαια, ξίδι, νερό. Τα ανωτέρω προϊόντα μπορεί επίσης να θεωρούνται υψηλού ιξώδους, ανάλογα με την ακριβή φύση ή/και θερμοκρασία τους.
Για υψηλού ιξώδους υγρά τρόφιμα βλ. «Τρόφιμα, υγρά, υψηλού ιξώδους».
Για προϊόντα σε ατομικές συσκευασίες, βλ. ειδικό δελτίο για «Συσκευασίες λιανικής πώλησης».
Για γαλακτοκομικά προϊόντα όπως γάλα, βλ. ειδικό δελτίο για «Γαλακτοκομικά προϊόντα».

Τρόφιμα, υγρά, χαμηλού ιξώδους
Συνιστώμενη ελάχιστη ποσότητα για κάθε δείγμα | 0,5 λίτρo ή 0,5 χλγρ.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 5555 Ζωικά και φυτικά λίπη και έλαια. Δειγματοληψία.
- ISO 11648-1 Στατιστικά στοιχεία δειγματοληψίας από υλικά χύδην.
- ISO 11648-2 Στατιστικά στοιχεία δειγματοληψίας από υλικά χύδην.
- Κανονισμός (ΕΕ) αριθ. 836/2011 της Επιτροπής για την τροποποίηση του κανονισμού (ΕΚ) αριθ. 333/2007 για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μολύβδου, καδμίου, υδραργύρου, ανόργανου κασσιτέρου, 3-μονοχλωροπροπανοδιόλης και βενζο[a]πυρενίου στα τρόφιμα.
- Κανονισμός (ΕΚ) αριθ. 1882/2006 της Επιτροπής για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων νιτρικών αλάτων σε ορισμένα τρόφιμα.
- Κανονισμός (ΕΚ) αριθ. 1883/2006 της Επιτροπής για καθορισμό των μεθόδων δειγματοληψίας και ανάλυσης για τον επίσημο έλεγχο των επιπέδων των διοξινών και των παρόμοιων με τις διοξίνες PCBs σε ορισμένα τρόφιμα.
- Κανονισμός (ΕΚ) αριθ. 627/2006 της Επιτροπής για την εφαρμογή του κανονισμού (ΕΚ) αριθ. 2065/2003 του Ευρωπαϊκού Κοινοβουλίου και του Συμβουλίου σχετικά με τη θέσπιση ποιοτικών κριτηρίων για τις επικυρωμένες μεθόδους ανάλυσης για τη δειγματοληψία, την ταυτοποίηση και τον χαρακτηρισμό πρωτογενών καπνιστών προϊόντων.
- Κανονισμός (ΕΚ) αριθ. 401/2006 της Επιτροπής για τον καθορισμό μεθόδων δειγματοληψίας και ανάλυσης για τον επίσημο έλεγχο των επιπέδων μυκοτοξινών στα τρόφιμα.
- Κανονισμός (ΕΚ) αριθ. 1989/2003 της Επιτροπής για τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης αντλίας κενού (L01-01)
- Εμβυθιζόμενα δοχεία διαφόρων τύπων και σχεδίων (L02-01, L02-02, L02-03)
- Δειγματολήπτης τύπου σιφωνίου (L03-01)
- Κουτάλα δειγματοληψίας (L04-01)
- Εμβολοφόρος δειγματολήπτης (L05-01)
- Δοχείο μείξης.
- Χοάνη

Δεν πρέπει να χρησιμοποιούνται χαλκός και κράματα χαλκού.
Περιέκτες που χρησιμοποιούνται για τη δειγματοληψία |

- Γυάλινες φιάλες (G01)
- Πλαστικές φιάλες, στενόστομες, χωρητικότητας 500–1 000 ml (P01) κατά προτίμηση αδιαφανείς.
- Μεταλλικοί περιέκτες (M01)

Όλοι οι περιέκτες πρέπει να είναι κατάλληλοι για τρόφιμα που περιέχουν προϊόντα υψηλής οξύτητας.
Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Θα πρέπει να επιθεωρήσετε το προϊόν πριν τη δειγματοληψία, για να εκτιμήσετε εάν υπάρχουν επικίνδυνα εμπορεύματα και για να υπάρξει αρκετός χρόνος ώστε να σας χορηγηθούν τα αναγκαία ΔΔΑ ή ADR, εάν είναι διαθέσιμα. Υπό κανονικές συνθήκες, τα τρόφιμα δεν παρουσιάζουν ιδιαίτερους κινδύνους για την υγεία.
- Δώστε προσοχή σε τυχόν υπάρχουσες ετικέτες ασφαλείας.
- Τα προϊόντα φυτικής προέλευσης μπορεί να έχουν προσβληθεί από παράγοντες επικίνδυνους για την υγεία του ανθρώπου.
- Φοράτε προστατευτικά γάντια και υποδήματα ασφαλείας.
- Φοράτε ολόσωμη φόρμα μίας χρήσεως και κράνος ασφαλείας ή προστατευτικά της ακοής (όταν είναι αναγκαίο).
- Μην τρώτε, μην πίνετε, μην καπνίζετε κατά τη διάρκεια της δειγματοληψίας.
- Να φοράτε καθαρή ενδυμασία για να ελαχιστοποιηθεί ο κίνδυνος τυχαίας επιμόλυνσης του δείγματος. Να λαμβάνετε πάντοτε μέτρα υγιεινής για την αποφυγή μόλυνσης. Να πλένετε τα χέρια σας πριν τη δειγματοληψία.
- Θα πρέπει να γνωρίζετε και να τηρείτε όλες τις οδηγίες υγείας και ασφάλειας που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για τον χώρο στον οποίο πρόκειται να διενεργηθεί η δειγματοληψία.
- Κάθε εργασία που εκθέτει εργαζόμενους στον κίνδυνο πτώσης από ύψος σε σχέση με σταθερό δάπεδο θεωρείται «εργασία σε ύψος». Πρέπει να παρέχετε κατάρτιση και επαρκή μέσα προστασίας. Κλίμακες, κλιμακοστάσια, πλατφόρμες και κιγκλιδώματα πρέπει να διατηρούνται σε δομικά ασφαλή κατάσταση και να επιθεωρούνται τακτικά από το αρμόδιο προσωπικό. Εάν η δειγματοληψία απαιτεί να εισέρθετε σε χώρο στην οροφή δεξαμενής, θα πρέπει να είναι παρόντα τουλάχιστον δύο άτομα εξοπλισμένα με τα αναγκαία μέσα ατομικής προστασίας.
- Εύφλεκτα υγρά και αέρια (π.χ. συμπυκνωμένη αιθανόλη): πρέπει να λαμβάνονται προφυλάξεις για την πρόληψη ανάφλεξης από στατικό ηλεκτρισμό.
  Επισήμανση τυπικών προϊόντων σύμφωνα με CLP/GHS:
  συμπυκνωμένη αιθανόλη, H225, P210

Σχέδιο δειγματοληψίας
Είδος φορτίου | Περιγραφή
Φορτίο για εκτελωνισμό | Το συνολικό δείγμα αποτελείται από τον απαιτούμενο αριθμό στοιχειωδών δειγμάτων. Ένα δείγμα θεωρείται συνήθως αντιπροσωπευτικό των εμπορευμάτων τα οποία καλύπτονται από την ίδια τελωνειακή διασάφηση.
Φορτία για ΚΑΠ (επιστροφές κατά την εξαγωγή) ή τον έλεγχο για ειδικούς φόρους κατανάλωσης | Το συνολικό δείγμα αποτελείται από τον αναγκαίο αριθμό στοιχειωδών δειγμάτων. Ο ελάχιστος αριθμός στοιχειωδών δειγμάτων περιγράφεται κατωτέρω. Εάν το φορτίο αποτελείται από εμπορεύματα μίας γραμμής παραγωγής (που έχουν τον ίδιο αριθμό παρτίδας), μπορεί να ληφθεί μικρότερος αριθμός δειγμάτων.
Κάθετες επίγειες δεξαμενές, οριζόντιες επίγειες δεξαμενές, δεξαμενές πλοίων, βαγονιών ή οχημάτων | Ένα ή περισσότερα συνολικά δείγματα: από τουλάχιστον τρία συμβατικά σημεία (από την κορυφή, τη μέση και τον πυθμένα) από κάθε παρτίδα ή σε προκαθορισμένα διαστήματα κατά τη διάρκεια της εκφόρτωσης. Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Μικρές συσκευασίες μεταφοράς, βαρέλια, κάδοι, θήκες, κάνιστρα, σάκοι και φιάλες | Ένα ή περισσότερα συνολικά δείγματα: θα πρέπει να επιλέγεται ο κατάλληλος αριθμός στοιχειωδών δειγμάτων εξ ολοκλήρου δειγματοληπτικά ή συστηματικά από το φορτίο. Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Υγρά τρόφιμα που μεταφέρονται | Ένα συνολικό δείγμα: από στοιχειώδη δείγματα στο σύνολο της διαμέτρου της ροής σε διαστήματα που καθορίζονται από την ταχύτητα κίνησης.

Λεπτομερείς πληροφορίες
Διαδικασία δειγματοληψίας |

- Όταν το προϊόν μεταφέρεται χύδην χωρίς συσκευασία, το φορτίο πρέπει να θεωρείται ένα ενιαίο σύνολο και τα δείγματα πρέπει να λαμβάνονται από όλα τα μέρη του φορτίου.
- Τα δείγματα λαμβάνονται μετά τη φόρτωση ή πριν την εκφόρτωση. Για τη δειγματοληψία μπορούν να χρησιμοποιούνται δείγματα από όλα τα επίπεδα, δείγμα ρέοντος προϊόντος, δείγμα από το ανώτερο, το μεσαίο και το κατώτερο επίπεδο ή σημειακά δείγματα σε συμφωνημένα επίπεδα.
- Αντιπροσωπευτική δειγματοληψία: το δείγμα πρέπει να είναι αντιπροσωπευτικό του συνολικού φορτίου. Τα στοιχειώδη δείγματα πρέπει να λαμβάνονται από όλη την παρτίδα ή καθόλη τη διάρκεια της διαδικασίας εκφόρτωσης. Τα στοιχειώδη δείγματα πρέπει να αναμειγνύονται επιμελώς για να δημιουργηθεί το συνολικό δείγμα. Βεβαιωθείτε ότι η διαδικασία δειγματοληψίας δε αλλοιώνει το προϊόν από το οποίο λαμβάνονται δείγματα.
- Λήψη δειγμάτων: εφαρμόζονται διάφορες μέθοδοι, ανάλογα με τον τρόπο μεταφοράς ή εκφόρτωσης των υγρών χαμηλού ιξώδους από το μεταφορικό μέσο
  - Κάθετες επίγειες δεξαμενές: Λάβετε δείγμα από κάθε δεξαμενή χωριστά. Διαπιστώστε αν υπάρχει ίζημα ή στρώμα γαλακτώματος ή υδάτινο στρώμα στον πυθμένα της δεξαμενής με τη βοήθεια δειγματολήπτη βυθού ή/και ανιχνευτές νερού. Είναι επιθυμητό, εφόσον είναι δυνατό, να αφαιρεθεί το υδάτινο στρώμα πριν τη δειγματοληψία και να μετρηθεί η απομακρυνθείσα ποσότητα. Έχει καθοριστική σημασία το σύνολο του προϊόντος να είναι όσο το δυνατό πιο ομοιογενές. Ο δειγματολήπτης βυθίζεται μέσω του στομίου της δεξαμενής μέχρι να κατέλθει στο επιθυμητό επίπεδο, στη συνέχεια ανοίγεται και διατηρείται σε σταθερή θέση μέχρι να γεμίσει και τέλος ανελκύεται. Μπορεί επίσης να χρησιμοποιηθεί αντλία κενού, εάν το βάθος από το οποίο πρόκειται να ληφθεί το δείγμα δεν υπερβαίνει τα 4 μέτρα. Πρέπει να λαμβάνονται ίσες ποσότητες δειγμάτων από το ανώτερο, το μεσαίο και κατώτερο επίπεδο. Για τη λήψη δειγμάτων από δεξαμενές μπορεί επίσης να χρησιμοποιηθεί δειγματολήπτης εγκάρσιας δειγματοληψίας. Τα στοιχειώδη δείγματα από όλα τα σημεία/επίπεδα δειγματοληψίας συλλέγονται σε ένα δοχείο ανάμειξης και μετά από επιμελή ανάμειξή τους σχηματίζεται ένα συνολικό δείγμα.
  - Δεξαμενές πλοίων: Συνήθως η δειγματοληψία διενεργείται κατά τη μεταφορά με τη χρήση κάνουλας ή κρουνού σταγόνων. Σε διαφορετική περίπτωση, εάν η συνολική χωρητικότητα του πλοίου που μεταφέρει υγρό φορτίο διαιρείται σε ανεξάρτητες δεξαμενές (τμήματα, διαμερίσματα) πιθανόν διαφόρων μεγεθών, λάβετε δείγμα από κάθε ανεξάρτητη δεξαμενή χωριστά. Οι διαδικασίες δειγματοληψίας και ο σχηματισμός συνολικών δειγμάτων περιγράφονται ανωτέρω (βλ. κάθετες επίγειες δεξαμενές). Τα ανεξάρτητα δείγματα λαμβάνονται από κάθε μέρος της ανεξάρτητης δεξαμενής. Εάν είναι βέβαιο ότι όλες οι ανεξάρτητες δεξαμενές του πλοίου περιέχουν το ίδιο προϊόν (της ίδιας ποιότητας), μπορεί να δημιουργηθεί ένα συνολικό δείγμα για ολόκληρο το πλοίο με συνδυασμό των πρωτογενών δειγμάτων που λαμβάνονται από όλες τις ανεξάρτητες δεξαμενές.
  - Βυτιοφόρα σιδηροδρομικά ή οδικά οχήματα και οριζόντιες δεξαμενές: τα δείγματα θα πρέπει κατά προτίμηση να λαμβάνονται αμέσως μετά την πλήρωση των δεξαμενών. Χρησιμοποιείστε τη διαδικασία που περιγράφεται ανωτέρω (βλ. κάθετες επίγειες δεξαμενές). Εάν τα πρωτογενή δείγματα δεν είναι δυνατό να ληφθούν αμέσως μετά την πλήρωση των δεξαμενών, διενεργείστε ένα προκαταρκτικό έλεγχο για την παρουσία υδάτινου στρώματος στον πυθμένα. Απομακρύνετε κάθε ποσότητα υδάτινου στρώματος και μετρήστε την ποσότητα που έχει απομακρυνθεί. Λάβετε δείγματα με τη διαδικασία που περιγράφεται ανωτέρω (βλ. κάθετες επίγειες δεξαμενές).
  - Ζυγιζόμενες δεξαμενές (Weigh tanks): τα δείγματα θα πρέπει κατά προτίμηση να λαμβάνονται αμέσως μετά την πλήρωση των δεξαμενών, με λήψη δείγματος από τη μέση. Εάν η δεξαμενή είναι κλειστή, λάβετε δείγμα από οριζόντιο στόμιο. Εάν υπάρξει καθυστέρηση, χρησιμοποιείστε τη διαδικασία που περιγράφεται ανωτέρω (βλ. κάθετες επίγειες δεξαμενές).
  - πρέπει να επιλέγεται κατάλληλος αριθμός μονάδων με τυχαία ή συστηματική επιλογή από το φορτίο. Είναι σημαντικό το προϊόν να είναι όσο το δυνατόν περισσότερο ομοιογενές. Πριν τη δειγματοληψία, αναδέψτε καλά το περιεχόμενο με το χέρι ή μηχανικά και λάβετε δείγμα από το μέσον. Λαμβάνονται ίσες ποσότητες πρωτογενούς δείγματος από διαφορετικές μονάδες και συλλέγονται σε δοχείο μείξης. Μετά από επιμελή ανάμειξη, δημιουργείται ένα συνολικό δείγμα.
  - Μικρές συσκευασίες: πρέπει να επιλέγεται ο κατάλληλος αριθμός μονάδων με τυχαία ή συστηματική επιλογή από το φορτίο. Για περισσότερες πληροφορίες, παρακαλείσθε να ανατρέξετε στο δελτίο δειγματοληψίας «Συσκευασίες λιανικής πώλησης».
- Συσκευασία των δειγμάτων: οι περιέκτες πρέπει να είναι σχεδόν, αλλά όχι τελείως γεμάτοι, ώστε να υπάρχει λίγος χώρος για διαστολή, και στη συνέχεια να σφραγίζονται για να αποτραπεί η απώλεια υγρασίας. Θα πρέπει να διατηρούνται μακριά από το άμεσο ηλιακό φως.
- Για περισσότερες πληροφορίες, ανατρέξτε στα πρότυπα ISO και τους ισχύοντες κανονισμούς ΕΕ.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Τα δείγματα πρέπει να διατηρούνται σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την πρόληψη της μόλυνσης, την ανάπτυξη μικροβίων ή άλλων καταστάσεων που θα μπορούσαν να προκαλέσουν φθορά στο δείγμα.
- Εάν είναι απαραίτητο, διατηρήστε σε ψύξη. Η ψυκτική αλυσίδα πρέπει να διατηρείται και να καταγράφεται.

Αποθήκευση |

- Τα δείγματα πρέπει να διατηρούνται σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την πρόληψη της μόλυνσης, την ανάπτυξη μικροβίων ή άλλων καταστάσεων που θα μπορούσαν να προκαλέσουν φθορά στο δείγμα.
- Εάν είναι απαραίτητο, διατηρήστε σε ψύξη (υψηλή περιεκτικότητα σε αλκοόλη). Η ψυκτική αλυσίδα πρέπει να διατηρείται και να καταγράφεται.
- Τα δείγματα που θα αναλυθούν για την περιεκτικότητα σε υγρασία ή των οποίων η περιεκτικότητα σε υγρασία μπορεί να επηρεάσει την ανάλυση, πρέπει να συσκευάζονται σε υδατοστεγείς περιέκτες με αεροστεγές κλείσιμο. Ο περιέκτης πρέπει να είναι σχεδόν, αλλά όχι τελείως γεμάτος και στη συνέχεια να σφραγίζεται για την πρόληψη κάθε μεταβολής της περιεκτικότητας σε υγρασία.

Τρόφιμα, υγρά, χαμηλού ιξώδους (Επέκταση λίστας)
Κωδικός ΕΣ | Description

Τρόφιμα, υγρά, χαμηλού ιξώδους (Απόκριψη λίστας)
Κωδικός ΕΣ*) | Description
1302 | Χυμοί και εκχυλίσματα φυτικά• πηκτικές ύλες, πηκτινικές και πηκτικές ενώσεις• αγάρ-αγάρ και άλλα βλεvvώδη και πηκτικά φυτικά παράγωγα, έστω και τρoπoπoιημέvα.
1503 | Στεατίνη, λάδι με την ονομασία «saindoux», ελαιοστεατίνη, ελαιομαργαρίνη και στεατέλαιο, που δεν έχουν γαλακτωματοποιηθεί ούτε αναμειχθεί ούτε αλλιώς παρασκευασθεί.
1504 | Λίπη και λάδια και τα κλάσματά τους, ψαριών ή θαλάσσιων θηλαστικών, έστω και εξευγενισμένα, αλλά όχι χημικώς μετασχηματισμένα.
1505 | Εριολίπος και λιπαρές ουσίες που προέρχονται από αυτό, συμπεριλαμβανομένης και της λανολίνης.
1506 | Άλλα λίπη και έλαια ζωικά και τα κλάσματά τους, έστω και εξευγενισμένα, αλλά όχι χημικώς μετασχηματισμένα.
1507 | Σογιέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα.
1508 | Αραχιδέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα.
1509 | Ελαιόλαδο και τα κλάσματά του, έστω και εξευγενισμένα, αλλά όχι χημικώς μετασχηματισμένα.
1510 | Άλλα λάδια και τα κλάσματά τους, που παίρνονται αποκλειστικά από ελιές, έστω και εξευγενισμένα, αλλά όχι χημικώς μετασχηματισμένα, και μείγματα από αυτά τα λάδια ή τα κλάσματα με λάδια ή κλάσματα της κλάσης 1509.
1511 | Φοινικέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα.
1512 | Λάδια ηλιοτρόπιου, κνήκου ή βαμβακιού και τα κλάσματά τους, έστω και εξευγενισμένα, αλλά όχι χημικώς μετασχηματισμένα.
1513 | Λάδια κοκοφοίνικα (λάδι κοπρά), λαχανοφοίνικα (φοινικοπυρηνέλαιο) ή babassu και τα κλάσματά τους, έστω και εξευγενισμένα, αλλά όχι χημικώς μετασχηματισμένα.
1514 | Λάδια αγριογογγύλης, αγριοκράμβης ή σιναπιού και τα κλάσματά τους, έστω και εξευγενισμένα, αλλά όχι χημικώς μετασχηματισμένα.
1515 | Άλλα λίπη και λάδια φυτικά (στα οποία περιλαμβάνεται και το λάδι jojoba) και τα κλάσματά τους, σταθερά, έστω και εξευγενισμένα, αλλά όχι χημικώς μετασχηματισμένα.
1516 | Λίπη και έλαια ζωικά ή φυτικά και τα κλάσματά τους, μερικώς ή ολικώς υδρογονωμένα, διεστεροποιημένα, επανεστεροποιημένα ή ελαϊδινισμένα (με ισομέρεια λιπαρών οξέων), έστω και εξευγενισμένα, αλλά όχι χημικώς μετασχηματισμένα.
1517 | Μαργαρίνη· μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516.
1520 | Γλυκερίνη, ακατέργαστη• γλυκερινούχα νερά και αλισίβες.
1522 | Λάδια δερμάτων• υπολείμματα που προέρχονται από την επεξεργασία των λιπαρών σωμάτων ή των ζωικών ή των φυτικών κεριών.
1603 | Εκχυλίσματα και χυμοί κρέατος, ψαριών ή μαλακοστράκων, μαλακίων ή άλλων ασπόνδυλων υδροβίων.
1701 | Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση.
1702 | Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη, και η φρουκτόζη (λεβυλόζη), χημικώς καθαρά, σε στερεή κατάσταση• σιρόπια από ζάχαρα χωρίς προσθήκη αρωματικών ή χρωστικών ουσιών• υποκατάστατα του μελιού, αναμειγμένα ή μη με φυσικό μέλι. Ζάχαρα και μελάσες καραμελωμένα.
1703 | Μελάσες που προκύπτουν από την εκχύλιση ή τον εξευγενισμό (ραφινάρισμα) της ζάχαρης.
1704 | Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα).
1804 | Βούτυρο, λίπος και λάδι κακάου.
1806 | Σοκολάτα και άλλα παρασκευάσματα διατροφής που περιέχουν κακάο.
1901 | Εκχυλίσματα βύvης• Παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40% κατά βάρος κακάο επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού• παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού.
2005 | Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006.
2007 | Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που λαμβάνονται από βράσιμο, με ή χωρίς προσθήκη ζάχαρης ή άλλων γλυκαντικών.
2008 | Καρποί και φρούτα και άλλα εδώδιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλης γλυκαντικής ουσίας ή οινοπνεύματος, που δεν κατονομάζονται ή περιλαμβάνονται αλλού.
2009 | Χυμοί φρούτων (στους οποίους περιλαμβάνεται και ο μούστος σταφυλιών) ή λαχανικών, που δεν έχουν υποστεί ζύμωση, χωρίς προσθήκη αλκοόλης, με ή χωρίς προσθήκη ζάχαρης ή άλλων γλυκαντικών.
2101 | Εκχυλίσματα, απoστάγματα και συμπυκνώματα καφέ, τσαγιoύ ή ματέ και παρασκευάσματα με βάση τα εν λόγω προϊόντα ή τον καφέ, το τσάι και το ματέ• κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών.
2103 | Παρασκευάσματα για σάλτσες και σάλτσες παρασκευασμένες• αρτύματα και καρυκεύματα, σύνθετα• αλεύρι από σινάπι και μουστάρδα παρασκευασμένη.
2104 | Παρασκευάσματα για σούπες και ζωμούς• παρασκευάσματα διατροφής σύνθετα, ομογενοποιημένα.
2106 | Παρασκευάσματα διατροφής που δεν κατονομάζονται ούτε περιλαμβάνονται αλλού.
2201 | Νερά, στα οποία περιλαμβάνονται και τα φυσικά ή τεχνητά μεταλλικά νερά και τα αεριούχα νερά, χωρίς προσθήκη ζάχαρης ή άλλων γλυκαντικών ούτε αρωματισμένα• πάγος και χιόνι.
2202 | Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα, και άλλα μη αλκοολούχα ποτά, με εξαίρεση τους χυμούς φρούτων ή λαχανικών της κλάσης 2009.
2203 | Μπύρα από βύνη.
2204 | Κρασιά από νωπά σταφύλια, στα οποία περιλαμβάνονται και τα εμπλουτισμένα με αλκοόλη κρασιά. Μούστος σταφυλιών άλλος από εκείνον της κλάσης 2009.
2205 | Βερμούτ και άλλα κρασιά από νωπά σταφύλια, παρασκευασμένα με τη βοήθεια φυτών ή αρωματικών ουσιών.
2206 | Άλλα ποτά που προέρχονται από ζύμωση (π.χ. μηλίτης, απίτης, υδρόμελι). Μείγματα ποτών που προέρχονται από ζύμωση και μείγματα ποτών που προέρχονται από ζύμωση και μη αλκοολούχων ποτών, μη κατονομαζόμενα ούτε περιλαμβανόμενα αλλού.
2207 | Αιθυλική αλκοόλη μη μετουσιωμένη, με κατ' όγκο αλκοολικό τίτλο 80% ή περισσότερο. Αιθυλική αλκοόλη και αποστάγματα μετουσιωμένα, οποιουδήποτε τίτλου
2208 | Αιθυλική αλκοόλη μη μετουσιωμένη, με κατ' όγκο αλκοολικό τίτλο λιγότερο του 80 % vol. Αποστάγματα, λικέρ και άλλα οινοπνευματώδη ποτά.
2209 | Ξίδια και υποκατάστατα αυτών βρώσιμα που λαμβάνονται από οξικό οξύ.
3301 | Αιθέρια έλαια (αποτερπενωμένα ή μη), στα οποία περιλαμβάνονται και εκείνα με την ονομασία «πηγμένα» ή «απόλυτα». Ρητινοειδή. Εκχυλίσματα ελαιορητινών• συμπυκνωμένα διαλύματα αιθερίων ελαίων σε λίπη, σταθερά λάδια, κεριά ή ανάλογες ύλες, που παίρνονται με απορρόφηση ή εμπότιση, τερπενικά υποπροϊόντα, κατάλοιπα της αποτερπένωσης των αιθερίων ελαίων• αποσταγμένα αρωματικά νερά και υδατικά διαλύματα αιθερίων ελαίων.
3302 | Μείγματα ευωδών ουσιών και μείγματα (στα οποία περιλαμβάνονται και τα αλκοολικά διαλύματα) με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες στη βιομηχανία• άλλα παρασκευάσματα με βάση ευώδεις ουσίες που χρησιμοποιούνται για την παρασκευή ποτών.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση τους.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση