Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Δειγματολήπτης τύπου σόντας
Εξοπλισμός δειγματοληψίας

Κωδικός οργάνου: | S01-01
Ονομασία: | Δειγματολήπτης τύπου σόντας
Συνώνυμα: | Σωληνοειδής δειγματολήπτης, λογχοειδής δειγματολήπτης
Περιγραφή: | Μεταλλικός ή πλαστικός δειγματολήπτης, κατασκευασμένος από ανοξείδωτο χάλυβα ή πολυπροπυλένιο (PP). Συνήθεις διαστάσεις: χωρητικότητα 70 ml έως 250 ml, σύνηθες μήκος 1 m. Φέρει συνήθως τηλεσκοπική ράβδο.
Εικόνα: |
Εφαρμογή: | Χρησιμοποιείται για απευθείας λήψη δειγμάτων προϊόντων χύδην σε σάκους, σακούλες ή πλαστικά κυλινδρικά δοχεία, όταν τα εν λόγω προϊόντα είναι σε μορφή σκόνης ή κόκκων. Είναι επίσης κατάλληλος για εγκάρσια δειγματοληψία υλικών ελεύθερης ροής όπως σιτηρά, ζάχαρη, τσιμέντο, πλαστικά σε μορφή κόκκων, χημικά, άμμος ή τέφρα. Μπορεί να πραγματοποιηθεί δειγματοληψία σε βάθος μέχρι 3,5 μέτρων.
Ο δειγματολήπτης δεν είναι κατάλληλος για δειγματοληψία πολτών, υγρών ή συνεκτικών υλικών.
Λειτουργία: | Ο δειγματολήπτης εισάγεται στο υπό δειγματοληψία υλικό από πάνω προς τα κάτω. Όταν φθάσουμε στην επιθυμητή ζώνη, ανοίγουμε τον θάλαμο δείγματος με τη βοήθεια της τηλεσκοπικής λαβής. Μόλις ο θάλαμος πληρωθεί με το δείγμα, η ακίδα του δειγματολήπτη βιδώνεται και κλείνει, ο δειγματολήπτης ανασύρεται και το δείγμα μεταφέρεται σε έναν ευρύστομο περιέκτη.
Ο δειγματολήπτης μπορεί να χρησιμοποιηθεί και για τη λήψη δειγμάτων διαμέσου της συσκευασίας. Ο δειγματολήπτης εισάγεται στο προϊόν με διάτρηση της συσκευασίας. Όταν φθάσει στην επιθυμητή ζώνη, ανοίγουμε τον θάλαμο δείγματος με τη βοήθεια της τηλεσκοπικής ράβδου. Μόλις ο θάλαμος πληρωθεί με το δείγμα, η ακίδα του δειγματολήπτη βιδώνεται και κλείνει, ο δειγματολήπτης ανασύρεται και το δείγμα μεταφέρεται σε έναν ευρύστομο περιέκτη. Η οπή στη συσκευασία πρέπει να κλείνεται με ταινία ή αυτοκόλλητο (ή σφραγίδα ελέγχου).
Τυπικά παραδείγματα: | Δειγματοληψία υλικών ελεύθερης ροής όπως σιτηρά, ζάχαρη, αλεύρι, τσιμέντο, κόκκοι πλαστικού, χημικά, άμμος ή τέφρα.
Καθαρισμός και συντήρηση: | Αποσυναρμολογούμε τον δειγματολήπτη, τον καθαρίζουμε με βούρτσα καθαρισμού, τον ξεπλένουμε με νερό, εάν είναι απαραίτητο, και τον σκουπίζουμε με στεγνό πανί. Μπορεί να αποστειρωθεί.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση