Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μέσα δειγματοληψίας

## 1. Μέσα δειγματοληψίας: γενικές πληροφορίες και απαιτήσεις

Τα μέσα δειγματοληψίας πρέπει να είναι σχεδιασμένα και κατασκευασμένα έτσι ώστε να εξυπηρετούν τον σκοπό για τον οποίο προορίζονται και να διατηρούν αναλλοίωτα τα αρχικά χαρακτηριστικά των προϊόντων στα οποία διενεργείται δειγματοληψία.
Τα μέσα δειγματοληψίας πρέπει να πληρούν τις ακόλουθες γενικές απαιτήσεις:

- να είναι αρκούντως ανθεκτικά, ώστε να αντέχουν στους διάφορους χειρισμούς,
- να μπορούν να καθαρίζονται εύκολα,
- όλα τα μέρη τους να είναι κατασκευασμένα από υλικά ανθεκτικά:
  - στην επίδραση των προϊόντων τα οποία δειγματίζονται(π.χ. οξέα φρούτων ή χημικά);
  - στα μέσα καθαρισμού (π.χ. λευκαντικά ή τασιενεργά),
- να συμμορφώνονται επίσης με τις απαιτήσεις ασφαλείας.

Πριν από τη χρήση τους, πρέπει να ελέγχετε πάντοτε αν είναι καθαρά. Μετά τη χρήση τους, πρέπει να τα καθαρίζετε σύμφωνα με τις ειδικές σχετικές οδηγίες.
Δειγματοληψία υγρών. Μπορεί να χρησιμοποιηθεί ο ακόλουθος εξοπλισμός: αντλίες κενού, δοχεία εμβύθισης, δειγματολήπτες τύπου σιφωνίου, κουτάλες δειγματοληψίας, εμβολοφόροι δειγματολήπτες, κλπ.
Δειγματοληψία στερεών σε μορφή σκόνης ή κόκκων. Μπορεί να χρησιμοποιηθεί ο ακόλουθος εξοπλισμός: σόντες δειγματοληψίας, σωληνοειδείς δειγματολήπτες, δειγματολήπτες ζώνης, σέσουλες δειγματοληψίας, σπειροειδείς δειγματολήπτες, δειγματολήπτες για κατεψυγμένα προϊόντα, δειγματολήπτες-χειροτρύπανα, κλπ.
Κατά τη δειγματοληψία μπορούν να χρησιμοποιηθούν και άλλα κατάλληλα όργανα, παρόμοια με τα προαναφερόμενα, υπό την προϋπόθεση ότι μπορούν να εκτελέσουν τις περιγραφείσες εργασίες και πληρούν τις απαιτήσεις ασφαλείας. Διάφορα άλλα μέσα μπορούν να χρησιμοποιηθούν για τη συνένωση πρωτογενών δειγμάτων ή για την ομογενοποίηση, τον διαχωρισμό, τη μείωση, τον τετραμερισμό κλπ. τελικών δειγμάτων. Για τον σκοπό αυτό, μπορούν να χρησιμοποιηθούν διάφορα πλαστικά ή μεταλλικά κουτιά, βαρέλια, κάνιστρα, κάδοι, κλπ. με κατάλληλους αναδευτήρες. Για την κάθοδο δοχείων εμβύθισης μπορούν να χρησιμοποιηθούν διάφορα χειροκίνητα καρούλια και καλώδια καθόδου και ανόδου.
Στη δειγματοληψία ενδέχεται να χρειάζονται και άλλα μέσα πολλαπλών εφαρμογών όπως μαχαίρια, ανοξείδωτοι πέλεκεις, ψαλίδια, λαβίδες, βούρτσες καθαρισμού, φορητοί φανοί, κλπ.
Τα μέσα δειγματοληψίας που προορίζονται για δειγματοληψία πετρελαιοειδών, οργανικών διαλυτών και άλλων εύφλεκτων υγρών πρέπει να είναι εγκεκριμένα γι’ αυτό τον σκοπό. Τα εν λόγω μέσα πρέπει να είναι κατασκευασμένα από επαρκώς ηλεκτραγώγιμα υλικά, ώστε να αποτρέπεται η εμφάνιση στατικού ηλεκτρισμού και να μη δημιουργούνται σπινθήρες όταν έρχονται σε επαφή με άλλα μεταλλικά αντικείμενα.
Τα μέσα δειγματοληψίας που χρησιμοποιούνται για λήψη δειγμάτων από το βάθος ενός υγρού πρέπει να είναι δεμένα με κορδόνι, σχοινί ή αλυσίδα ικανού μήκους για τη λήψη δειγμάτων από το εκάστοτε επιθυμητό επίπεδο. Κορδόνια, σχοινιά και αλυσίδες που χρησιμοποιούνται στη δειγματοληψία εξαιρετικά εύφλεκτων υγρών πρέπει να είναι κατασκευασμένα από υλικό που αποτρέπει τη δημιουργία στατικού ηλεκτρισμού.
Στον πίνακα που ακολουθεί περιλαμβάνονται τα μέσα δειγματοληψίας που είναι κατάλληλα για τους διάφορους τύπους προϊόντων. Η διαθεσιμότητα και τα σχέδια των μέσων δειγματοληψίας μπορούν να ποικίλουν στα διάφορα κράτη μέλη. Κατά συνέπεια, ο κατάλογος δεν είναι εξαντλητικός και ανάλογα με το είδος των προς δειγματοληψία προϊόντων μπορούν να χρησιμοποιούνται και άλλα μέσα δειγματοληψίας.

## 2. Επιλογή εξοπλισμού δειγματοληψίας

L: Υγρά, S: Στερεά, E: Εξαιρετικές περιπτώσεις
Για περισσότερες λεπτομέρειες κάντε κλικ στους κωδικούς

Κωδικός | Τύπος δειγματο-λήπτη | Υλικό | Υγρά | Ημιιξώδη υγρά και πάστες | Ιξώδη υγρά | Λεπτές κόνεις | Κόνεις και κόκκοι | Σημειακή δειγ/ψία | Εγκάρσια δειγ/ψία | Δειγματοληψία σε βάθος | Τυπικό προς δειγματοληψία υλικό
L01-01 | Αντλία κενού | Κορμός από PE, PTFE, PP, Al ή ανοξείδωτο χάλυβα, σωλήνες από PE και PTFE | + |  |  | + |  | + |  |  | υγρά, διαβρωτικά χημικά/τρόφιμα• δειγματοληψία χωρίς επαφή με αντλία
L02-01 | Δοχείο εμβύθισης | ανοξείδωτος χάλυβας | + |  |  | + |  | + | + | + | υγρά σε βάθος, εύφλεκτα
L02-02 | Δοχείο εμβύθισης | PP, Al | + |  |  |  |  | + | + | + | υγρά σε βάθος
L02-03 | Δοχείο εμβύθισης | PTFE | + |  |  |  |  | + | + | + | υγρά συμπ/νων διαβρωτικών υγρών
L03-01 | Δειγματο-λήπτης τύπου σιφωνίου | PP, PTFE | + |  |  |  |  | + | + |  | υγρά, ιδίως οργανικά υγρά, διαλύτες, διαβρωτικά χημικά και τρόφιμα
L04-01 | Κουτάλα δειγματοληψίας | PP, PTFE, Al, ανοξείδωτος χάλυβας | + | + |  |  |  | + |  |  | υγρά, επιφανειακή δειγματοληψία
L05-01 | Εμβολοφόρος δειγματο-λήπτης | PTFE και ανοξείδωτος χάλυβας | + | + |  |  | + | + | + |  | υγρά και πάστες συμπ/νων διαβρωτικών χημικών/τροφίμων
L06-01 | Δειγματο-λήπτης σωληνώσεων | ανοξείδωτος χάλυβας και ορείχαλκος | + |  |  |  |  |  |  |  | Δειγματοληψία αντλούμενων υγρών καυσίμων
S01-01 | Δειγματο-λήπτης τύπου σόντας | PP, ανοξείδω-τος χάλυβας |  |  | + |  |  | + |  |  | κόνεις, κόκκοι, άμεση δειγματοληψία από σακούλες και σάκους
S02-01 | Δειγματο-λήπτης ζώνης | Al, ανοξείδω-τος χάλυβας |  |  | + |  |  | + |  |  | κοκκώδες υλικό, άμεση δειγματοληψία από σακούλες και σάκους – πολυστρωματική δειγματοληψία
S03-01 | Σέσουλα δειγματο-ληψίας | PP, Al, ανοξείδωτος χάλυβας |  |  | + |  |  | + |  |  | κόνεις, κόκκοι, επιφανειακή δειγματοληψία
S04-01 | Σπειροειδής δειγματολήπτης | ανοξείδωτος χάλυβας |  | + |  |  | + |  |  |  | ιλύς και παχείς πολτοί, λίπη, κηροί, λιπαντικά, κλπ
E01-01 | Δειγματο-λήπτης για κατεψυγμένα τρόφιμα | ανοξείδωτος χάλυβας |  |  |  |  | + |  |  |  | τρόφιμα βαθείας κατάψυξης και ημιστερεές ουσίες
E02-01 | Δειγματο-λήπτης χειροτρύπανο | ανοξείδωτος χάλυβας |  |  |  |  | + |  |  |  | μαλακές, πολτώδεις ουσίες (τυριά, βούτυρο, σαπούνια)
D01-01 | Διαιρέτης δειγμάτων | μέταλλο/ ανοξείδωτος χάλυβας |  |  |  |  | + |  |  |  | για διαίρεση ή μείωση συνολικών δειγμάτων κοκκωδών προϊόντων

## 3. Συλλογές μέσων δειγματοληψίας σε εργαλειοθήκες μεταφοράς — παραδείγματα

Εργαλειοθήκη με σύνεργα δειγματοληψίας
Εργαλειοθήκη αντλίας κενού για δειγματοληψία, με παρελκόμενα όπως σταθμά, λαβίδες, μαχαίρι, κλπ.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση