Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Λαχανικά και φρούτα, κατεψυγμένα
Δειγματοληψία

Εμπορεύματα
Ορισμός | Κατεψυγμένα λαχανικά, φρούτα ή καρποί με κέλυφος και κατεψυγμένα παρασκευάσματά τους• παρασκευάσματα από κατεψυγμένα λαχανικά, φρούτα ή καρπούς με κέλυφος και ομοειδή προϊόντα.

Λαχανικά και φρούτα, κατεψυγμένα
Συνιστώμενη ελάχιστη ποσότητα για κάθε δείγμα | 1 χλγρ.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- ISO 7002 Γεωργικά προϊόντα διατροφής- παρουσίαση μιας τυποποιημένης μεθόδου δειγματοληψίας από μία παρτίδα.
- ISO 874 Νωπά φρούτα και λαχανικά - δειγματοληψία.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης ζώνης (S02-01)
- Σέσουλα δειγματοληψίας (S03-01)
- Δειγματολήπτης για κατεψυγμένα τρόφιμα (E01-01)
- Εργαλεία γενικής χρήσης: μαχαίρι, ψαλίδι, λαβίδες, πέλεκυς από χάλυβα, κουτάλα κλπ.
- Μολύβι.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00)
- Πλαστικές φιάλες, ευρύστομες, χωρητικότητας 500-1 000 ml (P03, P04), ανθεκτικές στην κατάψυξη.

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Υπό φυσιολογικές συνθήκες, τα τρόφιμα δεν παρουσιάζουν ειδικούς κινδύνους για την υγεία.
- Να δίνετε προσοχή σε τυχόν υπάρχουσες ετικέτες ασφαλείας.
- Φοράτε προστατευτικά γάντια από λατέξ ή/και γάντια από μεταλικό πλέγμα, προστατευτικά γυαλιά και, εάν είναι απαραίτητο, προστατευτική μάσκα, προστατευτικό κράνος και ωτοασπίδες, αντιολισθητικά υποδήματα ασφαλείας και ολόσωμη φόρμα μίας χρήσης.
- Εάν υπάρχει οποιοσδήποτε κίνδυνος λόγω αιχμηρών τεμαχίων πάγου, φοράτε προσωπίδες για την προστασία των οφθαλμών και του προσώπου.
- Μην τρώτε, μην πίνετε, μην καπνίζετε κατά τη δειγματοληψία.
- Πρέπει να φοράτε καθαρή ενδυμασία, ώστε να ελαχιστοποιείται ο κίνδυνος τυχαίας μόλυνσης του δείγματος. Πρέπει να πλένετε τα χέρια σας πριν τη δειγματοληψία.

Σχέδιο δειγματοληψίας
Είδος φορτίου | Περιγραφή
Σάκοι, κιβώτια, κάνιστρα, βαρέλια, επίσης και σε άμαξες, δεξαμενές ή εμπορευματοκιβώτια | Ένα ή περισσότερα συνολικά δείγματα: Με τυχαία επιλογή ή συστηματικά από διάφορα μέρη του φορτίου, σε τουλάχιστον τρία συμβατικά σημεία (ένα στο μέσο, ένα στην κορυφή και ένα στον πυθμένα). Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.

Λεπτομερείς πληροφορίες
Διαδικασία δειγματοληψίας |

- Πρέπει να λάβετε δείγματα από τα ξύλινα κιβώτια, χαρτοκιβώτια, σάκους, μεταλλικά και ξύλινα βαρέλια που έχουν ήδη επιλεγεί.
- Πρέπει να λαμβάνονται χωριστά δείγματα από διαφορετικές παρτίδες. Οι ετικέτες επάνω στη συσκευασία μπορεί να αναφέρουν αν το φορτίο περιέχει διαφορετικές παρτίδες προϊόντος ή ημερομηνίες παραγωγής και αν η ποιότητα των προϊόντων των διαφόρων παρτίδων είναι διαφορετική.
- Η δειγματοληψία θα πρέπει να διενεργείται κατά τρόπο ώστε τα δείγματα να αντιπροσωπεύουν όλα τα χαρακτηριστικά της παρτίδας (π.χ. συνθήκες θερμοκρασίας). Το δείγμα πρέπει να λαμβάνεται με τυχαία ή συστηματική επιλογή, δηλ. από διάφορα σημεία (κορυφή, μέσο και πυθμένας).
- Συνήθως δεν λαμβάνονται δείγματα από ανοικτούς, σπασμένους ή φθαρμένους περιέκτες, ούτε προϊόντα των οποίων έχει παρέλθει η ημερομηνία λήξης, εκτός εάν υπάρχουν ειδικοί λόγοι για να ληφθεί δείγμα.
- Χρησιμοποιώντας τα μέσα δειγματοληψίας ή /και γάντια από λατέξ, λάβετε τα στοιχειώδη δείγματα του προϊόντος και ενώστε τα σε έναν πλαστικό περιέκτη για τρόφιμα, ώστε να δημιουργηθεί ένα ενιαίο συνολικό δείγμα.
- Τα δείγματα πρέπει να σφραγίζονται ερμητικά για να αποτρέπεται η δημιουργία «εγκαυμάτων» κατάψυξης (ίχνη αφυδάτωσης).

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο να φυλάσσεται στο αρχείο.

Μεταφορά |

- Παραδώστε τα δείγματα στο εργαστήριο γρήγορα.
- Θα πρέπει να συμβουλεύεσθε το προσωπικό του εργαστηρίου για να αποφασίσετε πότε πρέπει να σταλούν τα δείγματα.
- Εάν τα δείγματα δεν αποσταλούν αμέσως, θα πρέπει να αποθηκεύονται σε καταψύκτη. Για τη μεταφορά, περιβάλετε τα κατεψυγμένα δείγματα με παγοθήκες ή ξηρό πάγο τυλιγμένο σε χοντρό χαρτί για να αποφεύγεται η επαφή ανάμεσα στο δείγματα και τον ξηρό πάγο. Πρέπει να χρησιμοποιείται επαρκής ποσότητα ξηρού πάγου, ώστε να διατηρείται το προϊόν κατεψυγμένο. Τοποθετήστε τα κατεψυγμένα δείγματα σε μονωμένο χαρτοκιβώτιο, σε αεριζόμενο ψύκτη από πολυστυρένιο ή άλλο μονωτικό υλικό. Η υπέρβαση της θερμοκρασίας μπορεί να αυξήσει τον κίνδυνο υποβάθμισης ή φθοράς του προϊόντος. Κατά τους θερινούς μήνες, τοποθετήστε τους περιέκτες αποστολής, εάν είναι δυνατόν, σε καταψύκτη αρκετά μεγάλο για να παραμένουν κατεψυγμένα. Πρέπει να παρακολουθείται και να καταγράφεται η ψυκτική αλυσίδα.

Αποθήκευση |

- Τα δείγματα πρέπει να φυλάσσονται στο τελωνείο σε κατάσταση κατάψυξης.
- Τα δείγματα πρέπει να αποθηκεύονται σε καταψύκτη. Η ψυκτική αλυσίδα πρέπει να παρακολουθείται και να καταγράφεται.

Λαχανικά και φρούτα, κατεψυγμένα (Επέκταση λίστας )
Κωδικός ΕΣ | Περιγραφή

Λαχανικά και φρούτα, κατεψυγμένα (Απόκρυψη λίστας)
Κωδικός ΕΣ*) | Περιγραφή
0710 | Λαχανικά (άβραστα ή βρασμένα στο νερό ή στον ατμό), κατεψυγμένα.
0811 | Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών.
0814 | Φλούδες εσπεριδοειδών ή πεπονιών (στις οποίες περιλαμβάνονται και των καρπουζιών), νωπές, κατεψυγμένες, σε άλμη, σε θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους, ή και αποξεραμένες.
1212 | Χαρούπια, φύκια, ζαχαρότευτλα και ζαχαροκάλαμα, νωπά, διατηρημένα με απλή ψύξη, κατεψυγμένα ή αποξεραμένα, έστω και σε σκόνη. Κουκούτσια και αμύγδαλα καρπών και άλλα φυτικά προϊόντα (στα οποία περιλαμβάνονται και οι ρίζες κιχωρίου, μη φρυγμένες, της ποικιλίας Cichorium intybus sativum), που χρησιμεύουν κυρίως για διατροφή του ανθρώπου και που δεν κατονομάζονται ούτε περιλαμβάνονται αλλού.
1214 | Γογγύλια Σουηδίας (γογγυλοκράμβες), τεύτλα κτηνοτροφικά, ρίζες κτηνοτροφικές, χορτονομές (foin, luzerne) τριφύλλια, κτηνοτροφικά λάχανα, χορτονομές λούπινου, βίκου και παρόμοια κτηνοτροφικά προϊόντα, έστω και συσσωματωμένα με μορφή σβόλων.
2003 | Μανιτάρια και τρούφες, παρασκευασμένα ή διατηρημένα αλλιώς παρά με ξίδι ή οξικό οξύ.
2004 | Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, κατεψυγμένα, άλλα από τα προϊόντα της κλάσης 2006.
2008 | Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση