Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Λαχανικά και φρούτα, μη κατεψυγμένα
Δειγματοληψία

Εμπορεύματα
Ορισμός | Λαχανικά, φρούτα ή καρποί με κέλυφος, επίσης παρασκευασμένα ή διατηρημένα• συσκευασμένα αποξηραμένα προϊόντα• παρασκευάσματα από λαχανικά, φρούτα ή καρπούς με κέλυφος και ομοειδή προϊόντα, νωπά, διατηρημένα σε ψύξη, αλατισμένα διατηρημένα σε άλμη, αποξηραμένα ή καπνιστά.

Λαχανικά και φρούτα, μη κατεψυγμένα
Συνιστώμενη ελάχιστη ποσότητα για κάθε δείγμα | 1 χλγρ.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- ISO 7002 Γεωργικά προϊόντα διατροφής- παρουσίαση μιας τυποποιημένης μεθόδου δειγματοληψίας από μία παρτίδα.
- ISO 874 Νωπά φρούτα και λαχανικά - δειγματοληψία.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης ζώνης (S02-01)
- Σέσουλα δειγματοληψίας (S03-01)
- Όργανα γενικής χρήσης: μαχαίρι, ψαλίδι, λαβίδες, πέλεκυς από χάλυβα, κουτάλα κλπ.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00)
- Πλαστικές φιάλες, ευρύστομες, χωρητικότητας 500-1 000 ml (P03, P04)

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Υπό φυσιολογικές συνθήκες, τα τρόφιμα δεν παρουσιάζουν ειδικούς κινδύνους για την υγεία.
- Να δίνετε προσοχή σε τυχόν υπάρχουσες ετικέτες ασφαλείας.
- Φοράτε προστατευτικά γάντια από λατέξ ή/και γάντια από μεταλλικό πλέγμα, προστατευτικά γυαλιά και, εάν είναι απαραίτητο, προστατευτική μάσκα, προστατευτικό κράνος και ωτοασπίδες, αντιολισθητικά υποδήματα ασφαλείας και ολόσωμη φόρμα μίας χρήσης.
- Μην τρώτε, μην πίνετε, μην καπνίζετε κατά τη δειγματοληψία.
- Θα πρέπει να φοράτε καθαρή ενδυμασία, ώστε να ελαχιστοποιείται ο κίνδυνος τυχαίας μόλυνσης του δείγματος. Θα πρέπει να πλένετε τα χέρια σας πριν τη δειγματοληψία.

Σχέδιο δειγματοληψίας
Είδος φορτίου | Περιγραφή
Μη συσκευασμένα, σε άμαξες, δεξαμενές ή εμπορευματοκιβώτια | Ένα ή περισσότερα συνολικά δείγματα: Με τυχαία ή συστηματική επιλογή από διάφορα μέρη του φορτίου, σε τουλάχιστον πέντε συμβατικά σημεία (ένα στο μέσο και τέσσερα στα μεσοδιαστήματα ανάμεσα στο κέντρο και τις κορυφές, σε διάφορα ύψη). Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Σάκοι, κιβώτια, κάνιστρα, βαρέλια | Ένα ή περισσότερα συνολικά δείγματα: Με τυχαία ή συστηματική επιλογή από διάφορα μέρη του φορτίου, σε τουλάχιστον τρία συμβατικά σημεία (ένα στο μέσο, ένα στην κορυφή και ένα στον πυθμένα). Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Λαχανικά και φρούτα σε άλμη | Ένα συνολικό δείγμα: Χρησιμοποιώντας μεταλλική κουτάλα και γάντια από λατέξ, λάβετε τις ποσότητες του προϊόντος (π.χ. λαχανικά ή φρούτα σε άλμη) από τα κάνιστρα ή βαρέλια για να δημιουργήσετε το συνολικό δείγμα.

Λεπτομερείς πληροφορίες
Διαδικασία δειγματοληψίας |

- Πρέπει να λαμβάνετε δείγματα από ξύλινα κιβώτια, χαρτοκιβώτια, σάκους, μεταλλικά και ξύλινα βαρέλια που έχουν ήδη επιλεγεί.
- Πρέπει να λαμβάνονται χωριστά δείγματα από διαφορετικές παρτίδες. Οι ετικέτες επάνω στη συσκευασία μπορεί να αναφέρουν αν το φορτίο περιέχει διαφορετικές παρτίδες προϊόντος ή ημερομηνίες παραγωγής και εάν η ποιότητα των προϊόντων των διαφόρων παρτίδων είναι διαφορετική.
- Η δειγματοληψία θα πρέπει να διενεργείται κατά τρόπο που τα δείγματα να αντιπροσωπεύουν όλα τα χαρακτηριστικά της παρτίδας (π.χ. συνθήκες θερμοκρασίας). Το δείγμα πρέπει να λαμβάνεται με τυχαία ή συστηματική επιλογή, δηλ. από διαφορετικά σημεία (κορυφή, μέσο και πυθμένας).
- Συνήθως δεν λαμβάνονται δείγματα από ανοικτούς, σπασμένους ή φθαρμένους περιέκτες ή από προϊόντα των οποίων έχει παρέλθει η ημερομηνία λήξης, εκτός εάν υπάρχουν ειδικοί λόγοι για να ληφθεί δείγμα.
- Χρησιμοποιώντας τα μέσα δειγματοληψίας ή/και γάντια λατέξ, λάβετε τα στοιχειώδη δείγματα του προϊόντος και συνενώστε τα σε έναν πλαστικό περιέκτη για τρόφιμα, ώστε να δημιουργηθεί ένα ενιαίο συνολικό δείγμα.
- Όταν ένα φορτίο μεταφέρεται σε εμπορευματοκιβώτιο με περισσότερες από μία διακριτές ζώνες ή τμήματα, κάθε ζώνη ή τμήμα πρέπει να αντιμετωπίζεται χωριστά για τους σκοπούς της δειγματοληψίας.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο να φυλάσσεται στο αρχείο.

Μεταφορά |

- Παραδώστε τα δείγματα στο εργαστήριο γρήγορα.
- Θα πρέπει να συμβουλεύεσθε το προσωπικό του εργαστηρίου για να αποφασίσετε πότε πρέπει να σταλούν τα δείγματα και πώς πρέπει να αποθηκευτούν πριν τη μεταφορά τους.
- Εάν τα δείγματα δεν αποσταλούν αμέσως, πρέπει να αποθηκεύονται σε ψυγείο ή καταψύκτη.
- Για τη μεταφορά
  - Τα διατηρημένα σε ψύξη δείγματα θα πρέπει να ψύχονται ταχέως σε θερμοκρασία μεταξύ 0 και 5°C πριν την αποστολή. Ψυκτικά μέσα: απαιτούνται πλαστικοί περιέκτες γεμάτοι με ψυκτικό υλικό, ώστε να διατηρηθούν τα προϊόντα σε κατάσταση ψύξης. Εάν το προϊόν είναι ευαλλοίωτο ή σε προχωρημένο στάδιο ωρίμανσης, πρέπει να καταψύχεται για να προληφθεί περαιτέρω υποβάθμιση.
  - Τα κατεψυγμένα δείγματα πρέπει να περιβάλλονται από ξηρό πάγο τυλιγμένο σε χοντρό χαρτί για να αποφεύγεται η επαφή ανάμεσα στο δείγματα και στον ξηρό πάγο. Πρέπει να χρησιμοποιείται επαρκής ποσότητα ξηρού πάγου, ώστε να διατηρείται το προϊόν κατεψυγμένο. Τοποθετήστε τα κατεψυγμένα δείγματα σε μονωμένο χαρτοκιβώτιο, σε αεριζόμενο ψύκτη από πολυστυρένιο ή άλλο μονωτικό υλικό. Η υπέρβαση της θερμοκρασίας μπορεί να αυξήσει τον κίνδυνο υποβάθμισης ή φθοράς του προϊόντος. Κατά τους θερινούς μήνες, τοποθετήστε τους περιέκτες αποστολής, εάν είναι δυνατόν, σε καταψύκτη αρκετά ευρύχωρο, ώστε τα δείγματα να παραμείνουν κατεψυγμένα.
- Εάν τα δείγματα έχουν καταψυχθεί για μεταφορά ή για αποθήκευση, αυτό πρέπει να καταγράφεται στο έντυπο δειγματοληψίας.

Αποθήκευση |

- Τα δείγματα πρέπει να διατηρούνται στο τελωνείο σε ψυχρό και ξηρό χώρο, μακριά από ηλιακό φωτισμό.
- Θα πρέπει να αποθηκεύονται σε ψυγείο. Διατηρείτε τα δείγματα σε θερμοκρασία από 0 έως 5°C• πρέπει να καταγράφεται η ψυκτική αλυσίδα.
- Εάν το προϊόν είναι ευαλλοίωτο ή σε προηγμένο στάδιο ωρίμανσης, πρέπει να καταψύχεται για να προληφθεί περαιτέρω υποβάθμιση. Θα πρέπει να παρακολουθείται και να καταγράφεται η ψυκτική αλυσίδα.
- Εάν τα δείγματα έχουν καταψυχθεί για μεταφορά ή αποθήκευση, αυτό πρέπει να καταγράφεται στο έντυπο δειγματοληψίας.

Λαχανικά και φρούτα, μη κατεψυγμένα (Επέκταση λίστας )
Κωδικός ΕΣ | Περιγραφή

Λαχανικά και φρούτα, μη κατεψυγμένα (Απόκρυψη λίστας)
Κωδικός ΕΣ:*) | Περιγραφή
0701 | Πατάτες νωπές ή διατηρημένες με απλή ψύξη
0702 | Ντομάτες, νωπές ή διατηρημένες με απλή ψύξη
0703 | Κρεμμύδια, ασκαλώνια, σκόρδα, πράσα και άλλα παρόμοια λαχανικά, νωπά ή διατηρημένα με απλή ψύξη.
0704 | Κράμβες, κουνουπίδια, κράμβες σγουρές, γογγυλοκράμβες και παρόμοια βρώσιμα προϊόντα του γένους Brassica, νωπά ή διατηρημένα με απλή ψύξη.
0705 | Μαρούλια (Lactuca sativa) και ραδίκια (Cichorium spp.), νωπά ή διατηρημένα με απλή ψύξη.
0706 | Καρότα, γογγύλια, κοκκινογούλια για σαλάτα, λαγόχορτo (σκουλί), ραπανοσέλινα, ραπάνια και παρόμοιες βρώσιμες ρίζες, νωπά ή διατηρημένα με απλή ψύξη.
0707 | Αγγούρια και αγγουράκια, νωπά ή διατηρημένα με απλή ψύξη.
0708 | Λαχανικά λοβοφόρα, με ή χωρίς λοβό, νωπά ή διατηρημένα με απλή ψύξη.
0709 | Άλλα λαχανικά, νωπά ή διατηρημένα με απλή ψύξη.
0711 | Λαχανικά διατηρημένα προσωρινά (π.χ. με διοξείδιο του θείου ή σε άρμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται.
0712 | Λαχανικά ξερά, έστω και κομμένα σε τεμάχια ή σε φέτες ή και τριμμένα ή σε σκόνη, αλλά όχι αλλιώς παρασκευασμένα.
0713 | Όσπρια ξερά, χωρίς λοβό, έστω και ξεφλουδισμένα ή σπασμένα.
0714 | Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων. Εντεριώνη (ψίχα) του φοίνικα των Μολλούκων (αρτόδενδρου).
0801 | Καρύδια κοκοφοινίκων, καρύδια Βραζιλίας και καρύδια ανακαρδιοειδών, νωπά ή ξερά, έστω και χωρίς το κέλυφος ή τη φλούδα τους.
0802 | Άλλοι καρποί με κέλυφος, νωποί ή ξεροί, έστω και χωρίς το κέλυφος ή τη φλούδα τους.
0803 | Μπανάνες, συμπεριλαμβανομένου του είδους των Αντιλλών, νωπές ή ξερές.
0804 | Χουρμάδες, σύκα, ανανάδες, αχλάδια των ποικιλιών avocats και goyaves, μάγγες και μαγγούστες, νωπά ή ξερά.
0805 | Εσπεριδοειδή, νωπά ή ξερά.
0806 | Σταφύλια, νωπά ή ξηρά.
0807 | Πεπόνια (στα οποία περιλαμβάνονται και τα καρπούζια) και καρποί παπαίας, νωπά.
0808 | Μήλα, αχλάδια και κυδώνια, νωπά.
0809 | Βερίκοκα, κεράσια, ροδάκινα (στα οποία περιλαμβάνονται και τα brugnons και τα νεκταρίνια), δαμάσκηνα και αγριοδαμάσκηνα νωπά.
0810 | Άλλοι καρποί και φρούτα νωπά.
0812 | Καρποί και φρούτα προσωρινά διατηρημένα (π.χ. με διοξείδιο του θείου ή σε άλμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται.
0813 | Καρποί και φρούτα αποξηραμένα, άλλα από εκείνα των κλάσεων 0801 μέχρι και 0806• Μείγματα αποξεραμένων καρπών και φρούτων ή καρπών με κέλυφος του κεφαλαίου αυτού.
0814 | Φλούδες εσπεριδοειδών ή πεπονιών (στις οποίες περιλαμβάνονται και των καρπουζιών), νωπές, κατεψυγμένες, σε άλμη, σε θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους, ή και αποξεραμένες.
1212 | Χαρούπια, φύκια, ζαχαρότευτλα και ζαχαροκάλαμα, νωπά, διατηρημένα με απλή ψύξη, κατεψυγμένα ή αποξεραμένα, έστω και σε σκόνη. Κουκούτσια και αμύγδαλα καρπών και άλλα φυτικά προϊόντα (στα οποία περιλαμβάνονται και οι ρίζες κιχωρίου, μη φρυγμένες, της ποικιλίας Cichorium intybus sativum), που χρησιμεύουν κυρίως για διατροφή του ανθρώπου και που δεν κατονομάζονται ούτε περιλαμβάνονται αλλού.
1214 | Γογγύλια Σουηδίας (γογγυλοκράμβες), τεύτλα κτηνοτροφικά, ρίζες κτηνοτροφικές, χορτονομές (foin, luzerne) τριφύλλια, κτηνοτροφικά λάχανα, χορτονομές λούπινου, βίκου και παρόμοια κτηνοτροφικά προϊόντα, έστω και συσσωματωμένα με μορφή σβόλων.
2001 | Λαχανικά, καρποί και φρούτα και άλλα βρώσιμα μέρη φυτών, παρασκευασμένα ή διατηρημένα με ξίδι ή οξικό οξύ.
2002 | Ντομάτες παρασκευασμένες ή διατηρημένες αλλιώς παρά με ξίδι ή οξικό οξύ
2003 | Μανιτάρια και τρούφες, παρασκευασμένα ή διατηρημένα αλλιώς παρά με ξίδι ή οξικό οξύ.
2005 | Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006.
2006 | Λαχανικά, καρποί και φρούτα, φλούδες καρπών και φρούτων και άλλα μέρη φυτών, ζαχαρόπηκτα (στραγγισμένα, με στιλπνή ή κρυσταλλική εμφάνιση)
2008 | Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση