Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Χημικά προϊόντα, στερεά
Δειγματοληψία

Εμπορεύματα
Ορισμός | Διάφορες χημικές ουσίες, χημικά προϊόντα και παρασκευάσματα σε στερεή μορφή, συμπεριλαμβανομένων λιπασμάτων, οργανικών και ανόργανων ενώσεων· χρωστικές ουσίες και βαφές· τασιενεργοί παράγοντες, παρασκευάσματα καθαρισμού και λιπαντικά παρασκευάσματα, πλαστικές ουσίες και καουτσούκ σε πρωτογενή μορφή κλπ.· όλα τα άγνωστα χημικά παρασκευάσματα και απόβλητα/μη συσκευασμένα προϊόντα.
Για προϊόντα σε ατομικές συσκευασίες, βλ. ειδικό δελτίο για «Συσκευασίες λιανικής πώλησης».
Για πολτούς, βλ. ειδικό δελτίο για «Κερί».
Για υγρά, βλ. ειδικό δελτίο για «Υγροί υδρογονάνθρακες».
Από ορισμένα χημικά προϊόντα δεν πρέπει να λαμβάνονται δείγματα εξαιτίας των ιδιαίτερα επικίνδυνων ιδιοτήτων τους· βλ. γενικό τμήμα, σύνδεσμος. Σε περίπτωση αμφιβολίας, συμβουλευθείτε το εργαστήριό σας.

Χημικά προϊόντα, στερεά
Συνιστώμενη ελάχιστη ποσότητα για κάθε δείγμα | Από 200 γραμμάρια έως 500 γραμμάρια.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- ISO 10725 Αποδεκτά προγράμματα και διαδικασίες δειγματοληψίας για την επιθεώρηση υλικών χύδην.
- ISO 11648-1 Στατιστικά στοιχεία δειγματοληψίας από υλικό χύδην — Μέρος 1. Γενικές αρχές.
- ISO 11648-2 Στατιστικά στοιχεία δειγματοληψίας από υλικό χύδην — Μέρος 2. Δειγματοληψία υλικών σε σωματίδια
- ISO 3165 Δειγματοληψία χημικών προϊόντων για βιομηχανική χρήση — Ασφαλής δειγματοληψία.

Νομοθεσία (τεχνικά πρότυπα και προδιαγραφές): συμβουλευτείτε την εθνική νομοθεσία και τις εθνικές κατευθυντήριες οδηγίες σχετικά με την δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης κυλινδρικού κλειστού σχήματος με οπές, ειδικός για ποσότητες χύδην (S01-01).
- Δειγματολήπτης ανοικτού σχήματος υποδιαιρούμενος σε τμήματα (S02-01).
- Φτυαράκι, σέσουλα με λαβή (S03-01).
- Δειγματολήπτης ανοικτού σχήματος (τύπου «πελεκάνου»).
- Δειγματολήπτης τύπου «Nobbe», ενιαίος σωλήνας με κορυφή κώνου, διαμέτρου 10 mm και οβάλ άνοιγμα στην πλευρική επιφάνεια.

Εξοπλισμός επιμερισμού δείγματος:

- Διάταξη για διαίρεση σε τέσσερα ίσα τμήματα (μέθοδος τετραμερισμού)
- Περιστροφικοί κωνικοί διαιρέτες δείγματος (τύπου Boerner)
- Διαχωριστής δείγματος με τη χρησιμοποίηση πολλαπλών εγκοπών.

Περιέκτες που χρησιμοποιούνται για τη δειγματοληψία | Οι περιέκτες πρέπει να είναι κατασκευασμένοι από υλικό κατάλληλο για την ασφαλή αποθήκευση των χημικών προϊόντων και θα πρέπει να σφραγίζονται για να αποτρέπεται η διαρροή ή η απορρόφηση υγρασίας.

- Πλαστικοί σάκοι διαφόρων μεγεθών, με ή χωρίς προτυπωμένη ετικέτα (P00).
- Πλαστικές φιάλες, διαφόρων μεγεθών (P01, P03, P04)
- Μεταλλικά κουτιά, μεγάλου μεγέθους (M01).
- Γυάλινες φιάλες, αεροστεγείς.G01).

Οι περιέκτες δειγμάτων πρέπει να είναι καθαροί και απαλλαγμένοι από κάθε ουσία που θα μπορούσε να μολύνει το υλικό που λαμβάνεται ως δείγμα (όπως νερό, ακαθαρσίες, ίνες, καθαριστικά, μεθανόλη και άλλοι διαλύτες, συγκολλητικά, οξέα, σκουριά και έλαια).
Δείγματα των οποίων η περιεκτικότητα σε υγρασία μπορεί να επηρεάσει την ανάλυση, π.χ. υγροσκοπικές ουσίες, πρέπει να συσκευάζονται σε υδατοστεγείς περιέκτες με αεροστεγές κλείσιμο. Ο περιέκτης πρέπει να γεμίζεται πλήρως και στη συνέχεια να σφραγίζεται για να αποτραπεί κάθε μεταβολή της περιεκτικότητας σε υγρασία.
Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια. Υπόμνηση

- Από ορισμένα προϊόντα δεν πρέπει να λαμβάνονται δείγματα λόγω των άκρως επικίνδυνων ιδιοτήτων τους. (σύνδεσμος).
- Δείγματα από ορισμένα προϊόντα (απαριθμούνται εδώ) πρέπει να λαμβάνονται μόνο από εξουσιοδοτημένο προσωπικό (π.χ. ανάδοχο). (σύνδεσμος)
- Βλέπε τα σχετικά ΔΔΑ (Δελτία Δεδομένων Ασφαλείας) ή συμφωνία ADR εάν είναι διαθέσιμα.
- Να προσέχετε τις σημάνσεις ασφαλείας και τα σήματα προειδοποίησης.
- Φοράτε τα αναγκαία μέσα ατομικής προστασίας.
- Θα πρέπει να γνωρίζετε και να τηρείτε όλες τις οδηγίες υγείας και ασφάλειας που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για την τοποθεσία στην οποία πρόκειται να ληφθεί το δείγμα.

Ενδέχεται να προκύψουν επικίνδυνες καταστάσεις κατά:

- Τη δειγματοληψία προϊόντων που μεταφέρονται- εξοπλισμός φόρτωσης, ιμάντες μεταφοράς, φορτηγά και άλλος εξοπλισμός ενδέχεται να δημιουργήσουν κίνδυνο κατά την λήψη δείγματος.
- Κατά το άνοιγμα περιεκτών υπό πίεση (πρέπει να γίνεται ασφαλής εκτόνωση της πίεσης).
  - Δεν πρέπει να προσπαθήσετε να ανοίξετε περιέκτες υπό πίεση οι οποίοι ενδέχεται να εκραγούν, εάν δεν ανοιχτούν σωστά.
  - Κατά τους συνήθεις ελέγχους, ζητείστε από τον διασαφιστή να ανοίξει τους κάδους και συλλέξτε το δείγμα.
  - Το πώμα θα πρέπει να ανοίγεται αργά με εργαλείο που δεν δημιουργεί σπινθήρα.
- Την είσοδο σε επικίνδυνους χώρους (μη προσβάσιμους ή κλειστούς).
- Τον χειρισμό επικίνδυνων υλικών, όπως:

- Εύφλεκτες ουσίες (π.χ. γαιάνθρακες, ορισμένες οργανικές ενώσεις).
- Οξειδωτικές ουσίες (π.χ. οξειδωτικά οξέα και τα άλατά τους).
- Τοξικές ουσίες (π.χ. κυανιούχες ουσίες, ενώσεις υδρογόνου, νιτρικά άλατα).
- Διαβρωτικές και ερεθιστικές ουσίες (ισχυρά οξέα και αλκάλεα, τα άλατά τους).

Για γενικές προφυλάξεις, βλ. ΕΝ ISO 3165 για γενικές πληροφορίες.
Μέσα ατομικής προστασίας:

- Μέσα προστασίας χεριών: κατασκευασμένα από υλικό ανθεκτικό σε χημικά προϊόντα και μακριά γάντια.
- Μέσα προστασίας της όρασης: προστατευτικά γυαλιά, μάσκες ή προστατευτική προσωπίδα (εάν είναι απαραίτητο).
- Μέσα προστασίας της αναπνοής: με κατάλληλο φίλτρο με μικρά σωματίδια και ατμούς (εάν είναι απαραίτητο).
- Μέσα προστασίας του σώματος: ενδυμασία ασφαλείας, χημικά ανθεκτική αντιπυρική και αντιστατική (εάν είναι απαραίτητο).
- Κράνη ασφαλείας, ωτοασπίδες και ζώνη ασφαλείας: (εάν είναι απαραίτητο).

Σχέδιο δειγματοληψίας
Είδος φορτίου | Σχέδιο δειγματοληψίας
Χύδην προϊόντα | Σε περίπτωση μεταφερομένων ή αποθηκευμένων μη συσκευασμένων προϊόντων χύδην, λαμβάνονται ίσες ποσότητες στοιχειωδών δειγμάτων από πέντε ή περισσότερες θέσεις σε ολόκληρο το φορτίο χύδην με τυχαία επιλογή ή συστηματικά.
Χημικά που μεταφέρονται | Ένα συνολικό δείγμα: από στοιχειώδη δείγματα σε όλη τη διάμετρο της ροής, σε διαστήματα που καθορίζονται από την ταχύτητα κίνησης.
Προϊόντα χύδην σε συσκευασίες | Χημικά προϊόντα σε βαρέλια, κάδους, κάνιστρα και παρόμοιους μικρούς φορητούς περιέκτες: πρέπει να βεβαιωθείτε ότι τα ελεγχόμενα εμπορεύματα αποτελούν ένα ενιαίο φορτίο. Εάν πρόκειται για φορτία διαφορετικά, θα πρέπει να ταυτοποιούνται χωριστά. Ένα συνολικό δείγμα μπορεί να σχηματιστεί μόνο από συσκευασίες της ίδιας παρτίδας που περιέχονται στο ίδιο φορτίο.
Λαμβάνονται ίσες ποσότητες στοιχειωδών δειγμάτων από διαφορετικές συσκευασίες μεταφοράς που βρίσκονται σε διαφορετικές θέσεις στο όχημα μεταφοράς ή στην εγκατάσταση αποθήκευσης με τυχαία επιλογή ή συστηματικά.

Λεπτομερείς πληροφορίες
Διαδικασία δειγματοληψίας | Γενικές παρατηρήσεις:

- Όταν το προϊόν μεταφέρεται χύδην χωρίς συσκευασία, το φορτίο πρέπει να θεωρείται ένα σύνολο και τα δείγματα πρέπει να λαμβάνονται από όλα τα μέρη του φορτίου.
- Η συνεχής αυτόματη λήψη δειγμάτων αποτελεί πάντοτε την προτιμώμενη μέθοδο, σε αντίθεση με τη «δια χειρός» δειγματοληψία.
- Εάν χρησιμοποιείται δοχείο μείξης, συλλέγονται όλα τα στοιχειώδη δείγματα από όλα τα σημεία δειγματοληψίας και, αφού αναμειχθούν επιμελώς, δημιουργείται ένα συνολικό δείγμα. Το δοχείο μείξης πρέπει να έχει εκπλυθεί με το προϊόν που δειγματίζεται.
- Ο χειρισμός και η συσκευασία δειγμάτων πρέπει να πραγματοποιούνται σε καλά αεριζόμενο χώρο.
- Όταν δεν υπάρχουν διαθέσιμες πληροφορίες , ή οι πληροφορίες (επισήμανση, σύμβολα κινδύνου, έγγραφα) διαφέρουν σε σχέση με τα αναμενόμενα, θα πρέπει να αντιμετωπίζετε τα εμπορεύματα ως επικίνδυνα.
- Εμπορεύματα σε ειδικές ατμόσφαιρες, π.χ. υδρογόνο, ή σε συνθήκες ιατρικής αποστείρωσης θα πρέπει να δειγματίζονται στις εγκαταστάσεις του παραλήπτη υπό την επίβλεψη αρμοδίου.

Αντιπροσωπευτική δειγματοληψία:

- Το δείγμα θα πρέπει να είναι αντιπροσωπευτικό του συνολικού φορτίου. Πρέπει να λαμβάνονται στοιχειώδη δείγματα από ολόκληρη την παρτίδα ή καθόλη τη διάρκεια της διαδικασίας εκφόρτωσης. Τα στοιχειώδη δείγματα πρέπει να αναμειγνύονται επιμελώς για να δημιουργηθεί το συνολικό δείγμα.

Λήψη δειγμάτων:

- Εφαρμόζονται διάφορες μέθοδοι ανάλογα με τον τρόπο μεταφοράς ή εκφόρτωσης των χημικών προϊόντων από το όχημα μεταφοράς.
- Χύδην προϊόντα
  - Οριζόντιοι δειγματολήπτες. Οι δειγματολήπτες εισάγονται στο φορτίο με το άνοιγμα στραμμένο προς τον πυθμένα, στη συνέχεια περιστρέφονται κατά 180° και αποσύρονται αργά, ώστε να ληφθεί ένα ομοιογενές δείγμα από το σύνολο του τομέα που δειγματίζεται. Σε κάθε παρτίδα, το δείγμα πρέπει να λαμβάνεται σε τρία ύψη (ανώτερο, μεσαίο και κατώτερο επίπεδο) και σε διαφορετικά σημεία, ώστε να διασφαλίζεται η αντιπροσωπευτικότητα του συνολικού δείγματος.
  - Κάθετοι δειγματολήπτες. Οι κάθετοι δειγματολήπτες εισάγονται με τον(τους) θάλαμο(ους) δειγματοληψίας κλειστό(ούς). Όταν ο δειγματολήπτης κατέλθει στο απαιτούμενο βάθος, οι θάλαμοι ανοίγουν και ο δειγματολήπτης περιστρέφεται με στόχο την πλήρωση των θαλάμων. Κλείστε τους θαλάμους και αποσύρετε τον δειγματολήπτη. Σε κάθε παρτίδα, πρέπει να λαμβάνεται δείγμα σε διάφορα σημεία σε όλη την επιφάνεια και σε διάφορα βάθη, για να διασφαλιστεί η αντιπροσωπευτικότητα του συνολικού δείγματος.
- Δειγματοληψία εμπορευμάτων εν κινήσει. Όταν το εμπόρευμα μεταφέρεται μηχανικά με τη χρήση μεταφορέων ή άλλου εξοπλισμού, μπορεί να υπάρχουν βαλβίδες εκτροπής ή λούκια που επιτρέπουν τη λήψη δειγμάτων σε τακτά διαστήματα από το κινούμενο φορτίο. Εάν δεν υπάρχουν, ίσως είναι αναγκαίο για λόγους υγείας και ασφάλειας να σταματήσει η ροή και να χρησιμοποιηθεί σέσουλα ή κουτάλα για τη λήψη δειγμάτων από τον μεταφορέα. Σε ορισμένες περιπτώσεις, τα δείγματα μπορούν να ληφθούν σε τακτά διαστήματα με διέλευση συλλέκτη τύπου «πελεκάνου» μέσα από τη ροή του χημικού προϊόντος. Σε κάθε περίπτωση, τα δείγματα πρέπει να λαμβάνονται καθ'όλο το διάστημα που η παρτίδα διέρχεται από το σημείο δειγματοληψίας, ώστε να διασφαλίζεται η αντιπροσωπευτικότητα του συνολικού δείγματος.
- Βαρέλια, κάδοι, κάνιστρα και παρόμοιοι μικροί φορητοί περιέκτες:
  - Θα πρέπει να διασφαλίζετε ότι τα ελεγχόμενα εμπορεύματα αποτελούν ένα ενιαίο φορτίο.
  - Εάν υπάρχουν διαφορετικά φορτία, θα πρέπει να ταυτοποιούνται χωριστά.
  - Λαμβάνεται ένα στοιχειώδες δείγμα από το κέντρο κάθε εμπορευματοκιβωτίου που επιλέγεται τυχαία ή συστηματικά από όλο το φορτίο.
  - Εάν ληφθεί δείγμα μόνο από έναν περιέκτη (π.χ. βαρέλι), αυτό διοχετεύεται απευθείας από τον δειγματολήπτη μέσα στον περιέκτη του δείγματος. Εάν πρέπει να ληφθούν δείγματα από περισσότερα βαρέλια και είστε βέβαιοι ότι αυτά αντιπροσωπεύουν μια ταυτόσημη παρτίδα, τα στοιχειώδη δείγματα λαμβάνονται από διάφορα βαρέλια με τυχαία επιλογή και στη συνέχεια ενοποιούνται σε ένα δοχείο μείξης για να σχηματιστεί το συνολικό δείγμα.

Επιμερισμός του δείγματος:

- Το μέγεθος του συνολικού δείγματος ενδέχεται να είναι μεγάλο. Μπορεί να είναι απαραίτητο να μειωθεί για τη λήψη των τελικών δειγμάτων. Παρακαλείσθε να ανατρέξετε στο σύστημα επιμερισμού δείγματος.
  - Μέθοδος τετραμερισμού. Το συνολικό δείγμα πρέπει να συγκεντρωθεί σε σωρό πάνω σε επίπεδη και καθαρή επιφάνεια, στη συνέχεια να απλωθεί σε ένα στρώμα ομοιόμορφου πάχους (περίπου 10 cm) και μετά να διαιρεθεί σε τέσσερα μέρη με τη χρήση επιμεριστή(ένα πλαίσιο ή εργαλείο με τέσσερα τμήματα σε διάταξη ορθών γωνιών που μπορεί να πιεστεί προς τα κάτω μέσα στο στρώμα του εμπορεύματος). Θα πρέπει να απομακρυνθούν τα δύο αντίθετα τεταρτημόρια (εξασφαλίζοντας ότι κάθε φορά αφαιρείται όλη η σκόνη και όλα τα άλλα μικρά σωματίδια). Η διαδικασία αυτή πρέπει να επαναληφθεί μέχρις ότου τα εναπομένοντα τεταρτημόρια είναι κατάλληλου μεγέθους για να διαμορφωθούν τα τελικά δείγματα. Τα τελικά δείγματα θα πρέπει να περιλαμβάνουν όλη την εναπομείνασα σκόνη ή τα μικρά σωματίδια.
  - Μηχανικοί διαιρέτες. Εάν υπάρχουν, θα πρέπει να χρησιμοποιούνται δειγματολήπτες τύπου Boerner ή δειγματολήπτες πολλαπλών σχισμών (τύπου Riffle). Όπως και στη μέθοδο τετραμερισμού, το συνολικό δείγμα θα πρέπει να μειώνεται μέχρις ότου η εναπομείνασα ποσότητα είναι κατάλληλη για τον σχηματισμό των τελικών δειγμάτων.
- Για περισσότερες πληροφορίες, ανατρέξτε στα πρότυπα ISO και τους ισχύοντες κανονισμούς της ΕΕ.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να φυλαχθεί για το αρχείο.

Μεταφορά |

- Στα δείγματα πρέπει να τοποθετούνται ετικέτες που να δηλώνουν την ειδική φύση του κινδύνου τους (σύμβολα ή κωδικά γράμματα).
- Το δείγμα ενδέχεται να είναι επικίνδυνο υλικό η μεταφορά του οποίου διέπεται από τους κανόνες της συμφωνίας ADR. Εξαιρέσεις για επικίνδυνα εμπορεύματα που συσκευάζονται σε περιορισμένες ποσότητες μπορούν να ισχύσουν εφόσον για τη μεταφορά χρησιμοποιηθούν συσκευασίες συνδυασμού (οι οποίες αποτελούνται από μία εσωτερική και μία εξωτερική συσκευασία που δεν μπορούν να σπάσουν ή να διατρηθούν με ευκολία)· βλ. Μεταφορά στο Γενικό τμήμα σύνδεσμος.
- Αντίγραφο του ΔΔΑ πρέπει πάντοτε να φυλάσσεται με το δείγμα.
- Το όχημα μεταφοράς πρέπει να φέρει κατάλληλο πυροσβεστήρα.

Αποθήκευση |

- Αποθηκεύστε σε ψυχρό, σκοτεινό, στεγνό και καλά αεριζόμενο χώρο μακριά από πηγές θερμότητας.
- Διατηρείτε τον περιέκτη ερμητικά κλειστό για να αποτραπεί η απώλεια πτητικών συστατικών.
- Χρησιμοποιείστε αεριζόμενο θάλαμο για εύφλεκτα υλικά, εάν είναι διαθέσιμος.
- Θα πρέπει να υπάρχουν τα αναγκαία σήματα προειδοποίησης.

Χημικά προϊόντα, στερεά (Επέκταση λίστας )
Κωδικός ΕΣ | Περιγραφή

Χημικά προϊόντα, στερεά (Απόκρυψη λίστας)
Κωδικός ΕΣ*) | Περιγραφή
2501 | Αλάτι (στο οποίο περιλαμβάνεται και το επιτραπέζιο και το μετουσιωμένο αλάτι) και χλωριούχο νάτριο καθαρό, έστω και σε υδατικό διάλυμα ή με προσθήκη αντισυσσωματικών ουσιών ή ουσιών που εξασφαλίζουν καλή ρευστότητα. Θαλασσινό νερό
2502 | Σιδηροπυρίτες άφρυκτοι
2503 | Θείο κάθε είδους, με εξαίρεση αυτό που παράγεται με εξάχνωση, με κατακρήμνιση και το κολλοειδές
2504 | Γραφίτης φυσικός
2505 | Άμμος φυσική κάθε είδους, έστω και χρωματισμένη, με εξαίρεση τη μεταλλοφόρο άμμο του κεφαλαίου 26
2506 | Χαλαζίας (άλλος από τη φυσική άμμο). Χαλαζίτες, έστω και χονδρικά κατεργασμένοι ή απλά κομμένοι, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου
2507 | Καολίνης και άλλες καολινικές άργιλοι, έστω και πυρωμένες
2508 | Άλλες άργιλοι (με εξαίρεση τις εκτονωμένες αργίλους της κλάσης 6806), ανδαλουσίτης, κυανίτης, σιλλιμανίτης, έστω και πυρωμένοι. Μουλλίτης. Χώματα που παίρνονται ύστερα από άλεσμα των θραυσμάτων των ψημένων πυρίμαχων πλίνθων ή των ψημένων μειγμάτων αργίλου και άλλων πυρίμαχων υλών, καθώς και όσα αποτελούνται από χώματα χαλαζιακά, που περιέχουν άργιλο αλεσμένη, ή από μείγματα αργίλου και χαλαζία αλεσμένου
2509 | Κιμωλία
2510 | Φωσφορικά ασβέστια φυσικά, φωσφορικά αργιλασβέστια φυσικά και κιμωλίες φωσφορικές
2511 | Θειικό βάριο φυσικό (βαριτίνη). Ανθρακικό βάριο φυσικό (βιθερίτης), έστω και πυρωμένο, με εξαίρεση το οξείδιο του βαρίου της κλάσης 2816
2512 | Πυριτικές σκόνες από απολιθώματα (π.χ. kieselghur, τριπολίτις γη, διατομίτης) και άλλες ανάλογες πυριτικές γαίες, φαινομενικής πυκνότητας που δεν υπερβαίνει το 1, έστω και πυρωμένες
2513 | Ελαφρόπετρα. σμύριδα· Κορούνδιο φυσικό, γρανίτης φυσικός και άλλες φυσικές λειαντικές ύλες, έστω και θερμικά επεξεργασμένες
2514 | Σχιστόλιθος, έστω και χοντρικά κατεργασμένος ή απλά κομμένος, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου
2517 | Χαλίκια, αμμοχάλικα, πέτρες χοντροθρυμματισμένες, των τύπων που χρησιμοποιούνται συνήθως στην παρασκευή σκυροκονιάματος ή για το στρώσιμο των δρόμων, των σιδηροδρομικών γραμμών ή άλλες ανάλογες χρήσεις, κροκάλες και πυρίτης λίθος, έστω και θερμικά επεξεργασμένα. Σκύρα μη πισσωμένα, από σκουριές υψικαμίνων, από άλλες σκουριές ή από παρόμοια βιομηχανικά απορρίμματα, έστω και αν περιέχουν τις ύλες που περιλαμβάνονται στο πρώτο μέρος του κειμένου. Σκύρα πισσωμένα. Κόκκοι, θραύσματα και σκόνες από πέτρες των κλάσεων 2515 ή 2516, έστω και θερμικά επεξεργασμένα
2518 | Δολομίτης, έστω και φρυγμένος ή πυρωμένος, στον οποίο περιλαμβάνεται και δολομίτης χοντρικά επεξεργασμένος ή απλά κομμένος, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου. Δολομίτης φρυγμένος και χοντροαλεσμένος, αναμειγμένος με πίσσα ή άλλες συνδετικές ύλες
2519 | Ανθρακικό μαγνήσιο φυσικό (μαγνησίτης). Μαγνησία που αποκτήθηκε με τήξη με ηλεκτρισμό. Μαγνησία πυρωμένη αδρανής (φρυγμένη), έστω και αν περιέχει ελάχιστες ποσότητες άλλων οξειδίων που προστέθηκαν πριν από τη φρύξη. Άλλο οξείδιο του μαγνησίου έστω και καθαρό
2520 | Γύψος· Ανυδρίτης. Γύψος ψημένος, έστω και χρωματισμένος ή αναμειγμένος με μικρές ποσότητες ουσιών με σκοπό την επιτάχυνση ή επιβράδυνση του πηξίματός του
2521 | Ασβεστόλιθοι κατάλληλοι για συλλίπασμα κατά το λιώσιμο σιδηρομεταλλευμάτων. Ασβεστόλιθοι για την παρασκευή ασβέστου ή τσιμέντου
2522 | Ασβέστης μη σβησμένος, ασβέστης σβησμένος και ασβέστης υδραυλικός, με εξαίρεση το οξείδιο και το υδροξείδιο του ασβεστίου της κλάσης 2825
2523 | Τσιμέντα υδραυλικά (στα οποία περιλαμβάνονται και εκείνα που δεν είναι σε σκόνη, με την ονομασία «clinkers»), έστω και χρωματισμένα
2525 | Μαρμαρυγίας, στον οποίο περιλαμβάνεται και ο μαρμαρυγίας ο σχισμένος σε ακανόνιστα φυλλίδια (splittings). Απορρίμματα μαρμαρυγία
2526 | Στεατίτης φυσικός, έστω και χονδρικά κατεργασμένος ή απλά κομμένος, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου. Τάλκης
2528 | Άλατα βορικά φυσικά και τα εμπλουτισμένα αυτών (πυρωμένα ή μη), με εξαίρεση τα βορικά άλατα που εξάγονται από τα φυσικά διαλύματα αλάτων. Βορικό οξύ φυσικό, που περιέχει μέχρι 85 % Η3ΒΟ3 επί ξηρού προϊόντος
2529 | Άστριος. Λευκίτης. Νεφελίνης και νεφελοσυενίτης. Αργυραδάμας
2530 | Ορυκτές ύλες που δεν κατονομάζονται ούτε περιλαμβάνονται αλλού
2601 | Σιδηρομεταλλεύματα και τα εμπλουτισμένα απ' αυτά, στα οποία περιλαμβάνονται και οι φρυγμένοι σιδηροπυρίτες (τέφρες πυριτών)
2602 | Μεταλλεύματα μαγγανίου και τα συμπυκνώματα στα οποία περιλαμβάνονται και τα μεταλλεύματα μαγγανίου και τα συμπυκνώματά τους περιεκτικότητας σε μαγγάνιο 20 % ή περισσότερο κατά βάρος, επί ξηρού προϊόντος
2603 | Μεταλλεύματα χαλκού και τα εμπλουτισμένα απ' αυτά
2604 | Μεταλλεύματα νικελίου και τα εμπλουτισμένα απ' αυτά
2605 | Μεταλλεύματα κοβαλτίου και τα εμπλουτισμένα απ'αυτά
2606 | Μεταλλεύματα αργιλίου και τα εμπλουτισμένα απ' αυτά
2607 | Μεταλλεύματα μολύβδου και τα εμπλουτισμένα απ' αυτά
2608 | Μεταλλεύματα ψευδαργύρου και τα εμπλουτισμένα απ' αυτά
2609 | Μεταλλεύματα κασσιτέρου και τα εμπλουτισμένα απ' αυτά
2610 | Μεταλλεύματα χρωμίου και τα εμπλουτισμένα απ' αυτά
2611 | Μεταλλεύματα βολφραμίου και τα εμπλουτισμένα απ' αυτά
2613 | Μεταλλεύματα μολυβδαινίου και τα εμπλουτισμένα απ' αυτά
2614 | Μεταλλεύματα τιτανίου και τα εμπλουτισμένα απ' αυτά
2615 | Μεταλλεύματα νιοβίου, τανταλίου, βαναδίου ή ζιρκονίου και τα εμπλουτισμένα απ' αυτά
2616 | Μεταλλεύματα πολυτίμων μετάλλων και τα εμπλουτισμένα απ' αυτά
2617 | Άλλα μεταλλεύματα και τα εμπλουτισμένα απ' αυτά
2618 | Σκουριές υψικαμίνων με μορφή σπυρωτής σκόνης (άμμος υψικαμίνων), που προέρχονται από την κατεργασία του χυτοσιδήρου, του σιδήρου ή του χάλυβα
2619 | Σκουριές, σκουριές υψικαμίνων (άλλες από εκείνες με μορφή σπυρωτής σκόνης), αποσφυροκοπήματα και άλλα απορρίμματα, που προέρχονται από την κατεργασία του χυτοσιδήρου του σιδήρου, ή του χάλυβα
2620 | Σκουριές, τέφρες και υπολείμματα (άλλα από εκείνα που προέρχονται από την κατεργασία του χυτοσιδήρου, του σιδήρου ή του χάλυβα), που περιέχουν μέταλλα, αρσενικό ή τις ενώσεις τους
2621 | Άλλες σκουριές και τέφρες, στις οποίες περιλαμβάνονται και οι τέφρες από φύκια. Τέφρες και υπολείμματα που προέρχονται από την αποτέφρωση των αστικών απορριμμάτων
2701 | Λιθάνθρακες. Πλίνθοι, σφαίρες και παρόμοια στερεά καύσιμα που παίρνονται από το λιθάνθρακα
2702 | Λιγνίτες, έστω και συσσωματωμένοι, με εξαίρεση το γαγάτη
2703 | Τύρφη (στην οποία περιλαμβάνεται και η τύρφη για επίστρωση στάβλων), έστω και συσσωματωμένη
2704 | Οπτάνθρακας (κοκ) και ημιοπτάνθρακας από λιθάνθρακα, λιγνίτη ή τύρφη, έστω και συσσωματωμένοι· άνθρακας αποστακτικού κέρατος
2708 | Πίσσα στερεή και οπτάνθρακας (κωκ) πίσσας, λαμβανόμενος από πίσσα λιθανθράκων ή από άλλες πίσσες ορυκτές
2713 | Οπτάνθρακας (κοκ) από πετρέλαιο, άσφαλτος από πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών
2714 | Άσφαλτοι εν γένει φυσικές. Σχίστες και άμμος, ασφαλτούχα. Ασφαλτίτες και πετρώματα ασφαλτούχα
2715 | Μείγματα ασφαλτούχα με βάση τη φυσική άσφαλτο εν γένει, την πίσσα του πετρελαίου, την ορυκτή πίσσα ή το υπόλειμμα αυτής (π.χ. μαστίχες ασφαλτούχες, cut-backs)
2801 | Φθόριο, χλώριο, βρώμιο και ιώδιο
2802 | Θείο, εξαχνωμένο ή από κατακρήμνιση· θείο κολλοειδές
2803 | Άνθρακας (αιθάλες από άνθρακα και άλλες μορφές άνθρακα που δεν κατονομάζονται ούτε περιλαμβάνονται αλλού)
2804 | Υδρογόνο, ευγενή αέρια και άλλα στοιχεία μη μεταλλικά
2805 | Μέταλλα αλκαλίων ή αλκαλικών γαιών. Μέταλλα σπανίων γαιών, σκάνδιο και ύττριο, έστω και αναμειγμένα ή σε κράμα μεταξύ τους. Υδράργυρος
2809 | Διφωσφορικό πεντοξείδιο· φωσφορικό οξύ· πολυφωσφορικά οξέα, καθορισμένης ή μη χημικής σύστασης
2810 | Βορικά οξείδια· βορικά οξέα
2811 | Άλλα ανόργανα οξέα και άλλες ανόργανες οξυγονούχες ενώσεις των μη μεταλλικών στοιχείων
2812 | Αλογονούχα και οξυαλογονούχα των μη μεταλλικών στοιχείων
2813 | Θειούχα των μη μεταλλικών στοιχείων· τριθειούχος φωσφόρος του εμπορίου.
2814 | Αμμωνία άνυδρη ή σε υδατικό διάλυμα (υγρή αμμωνία)
2815 | Υδροξείδιο του νατρίου (καυστική σόδα)· υδροξείδιο του καλίου (καυστική ποτάσα)· υπεροξείδια του νατρίου ή του καλίου
2816 | Υδροξείδιο και υπεροξείδιο του μαγνησίου· οξείδια, υδροξείδια και υπεροξείδια του στροντίου ή του βαρίου
2817 | Οξείδιο του ψευδαργύρου· υπεροξείδιο του ψευδαργύρου
2818 | Τεχνητό κορούνδιο, χημικά καθορισμένο ή μη. Οξείδιο του αργιλίου. Υδροξείδιο του αργιλίου
2819 | Οξείδια και υδροξείδια του χρωμίου
2820 | Οξείδια του μαγγανίου
2821 | Οξείδια και υδροξείδια του σιδήρου· χρωστικές γαίες που περιέχουν κατά βάρος 70 % ή περισσότερο ενωμένο σίδηρο, που υπολογίζεται σε Fe2O3
2822 | Οξείδια και υδροξείδια του κοβαλτίου. Οξείδια του κοβαλτίου του εμπορίου
2823 | Οξείδια του τιτανίου
2824 | Οξείδια του μολύβδου· μίνιο και κοκκινοκίτρινο μίνιο
2825 | Υδραζίνη και υδροξυλαμίνη και τα ανόργανα άλατά τους· άλλες ανόργανες βάσεις· άλλα οξείδια, υδροξείδια και υπεροξείδια μετάλλων
2826 | Φθοριούχα· φθοριοπυριτικά, φθοριαργιλικά και άλλα σύμπλοκα άλατα του φθορίου
2827 | Χλωριούχα, οξυχλωριούχα και υδροξυχλωριούχα· βρωμιούχα και οξυβρωμιούχα· ιωδιούχα και οξυϊωδιούχα
2828 | Υποχλωριώδη· υποχλωριώδες του ασβεστίου του εμπορίου· χλωριώδη· υποβρωμιώδη
2829 | Χλωρικά και υπερχλωρικά· βρωμικά και υπερβρωμικά· ιωδικά και υπεριωδικά
2830 | Θειούχα· πολυθειούχα, καθορισμένης ή μη χημικής σύστασης
2831 | Διθειώδη και όξινα θειώδη
2832 | Θειώδη· θειοθειικά
2833 | Θειικά· στυπτηρίες· υπεροξοθειικά (υπερθειικά)
2834 | Νιτρώδη. Νιτρικά
2835 | Φωσφινικά (υποφωσφορώδη), φωσφονικά (φωσφορώδη) και φωσφορικά. Πολυφωσφορικά, καθορισμένης ή μη χημικής σύστασης
2836 | Ανθρακικά, υπεροξοανθρακικά (υπερανθρακικά). Ανθρακικό του αμμωνίου του εμπορίου που περιέχει καρβαμιδικό του αμμωνίου
2837 | Κυανιούχα, οξυκυανιούχα και σύμπλοκα κυανιούχα
2839 | Πυριτικά· πυριτικά των αλκαλικών μετάλλων του εμπορίου
2840 | Βορικά. Υπεροξοβορικά (υπερβορικά)
2841 | Άλατα των οξομεταλλικών ή υπεροξομεταλλικών οξέων
2842 | Άλλα άλατα των ανόργανων οξέων ή υπεροξοοξέων, με εξαίρεση τα αζωτίδια (στα οποία περιλαμβάνονται και τα αργιλοπυριτικά καθορισμένης ή μη χημικής σύστασης), άλλα από τα αζωτίδια
2843 | Πολύτιμα μέταλλα σε κολλοειδή κατάσταση. Ενώσεις ανόργανες ή οργανικές πολύτιμων μετάλλων, καθορισμένης ή μη χημικής σύστασης. Αμαλγάματα πολύτιμων μετάλλων
2845 | Ισότοπα άλλα από εκείνα της κλάσης 2844. Ανόργανες ή οργανικές ενώσεις τους, καθορισμένης ή μη χημικής σύστασης
2846 | Ενώσεις, ανόργανες ή οργανικές, των μετάλλων των σπανίων γαιών, του υττρίου ή του σκανδίου ή των μειγμάτων των μετάλλων αυτών
2847 | Υπεροξείδιο του υδρογόνου (οξυγονούχο ύδωρ), έστω και αν έχει στερεοποιηθεί με ουρία
2848 | Φωσφορούχα, καθορισμένης ή μη χημικής σύστασης, με εξαίρεση τα σιδηροφωσφίδια
2849 | Καρβίδια, καθορισμένης ή μη χημικής σύστασης
2850 | Υδρίδια, νιτρίδια, αζωτίδια, πυριτίδια και βορίδια, καθορισμένης ή μη χημικής σύστασης, άλλα από τις ενώσεις που αποτελούν επίσης καρβίδια της κλάσης 2849
2852 | Ενώσεις, ανόργανες ή οργανικές υδραργύρου, εκτός από τα αμαλγάματα
2853 | Άλλες ανόργανες ενώσεις (στις οποίες περιλαμβάνονται και το αποσταγμένο νερό, το νερό αγωγιμότητας ή του ίδιου βαθμού καθαρότητας)· υγροποιημένος αέρας (στον οποίο περιλαμβάνεται και ο υγροποιημένος αέρας από τον οποίο έχουν αφαιρεθεί τα ευγενή αέρια)· συμπιεσμένος αέρας· Αμαλγάματα άλλα από εκείνα των πολύτιμων μετάλλων
2901 | Υδρογονάνθρακες άκυκλοι
2902 | Υδρογονάνθρακες κυκλικοί
2903 | Παράγωγα αλογονωμένα των υδρογονανθράκων
2904 | Παράγωγα σουλφονωμένα, νιτρωμένα ή νιτροδωμένα των υδρογονανθράκων, έστω και αλογονωμένα
2905 | Αλκοόλες άκυκλες και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2906 | Αλκοόλες κυκλικές και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2907 | Φαινόλες· φαινόλες-αλκοόλες
2908 | Παράγωγα αλογονωμένα, σουλφονωμένα, νιτρωμένα ή νιτροδωμένα των φαινολών ή των φαινολών-αλκοολών
2909 | Αιθέρες, αιθέρες-αλκοόλες, αιθέρες-φαινόλες, αιθέρες-αλκοόλες-φαινόλες, υπεροξείδια αλκοολών, υπεροξείδια αιθέρων, υπεροξείδια κετονών (καθορισμένης ή μη χημικής σύστασης) και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2910 | Εποξείδια, εποξυαλκοόλες, εποξυφαινόλες και εποξυαιθέρες, με τριμελή δακτύλιο, και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2911 | Ακετάλες και ημιακετάλες, έστω και αν περιέχουν άλλες οξυγονούχες ομάδες, και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2912 | Αλδεΰδες, έστω και αν περιέχουν άλλες οξυγονούχες ομάδες· πολυμερή κυκλικά των αλδεϋδών· παραφορμαλδεΰδη
2913 | Παράγωγα αλογονωμένα, σουλφονωμένα, νιτρωμένα ή νιτροδωμένα των προϊόντων της κλάσης 2912
2914 | Κετόνες και κινόνες, έστω και αν περιέχουν άλλες οξυγονούχες ομάδες, και τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2915 | Οξέα μονοκαρβοξυλικά άκυκλα κορεσμένα και οι ανυδρίτες, τα αλογονίδια, υπεροξείδια και υπεροξέα τους. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2916 | Οξέα μονοκαρβοξυλικά άκυκλα μη κορεσμένα και οξέα μονοκαρβοξυλικά κυκλικά, οι ανυδρίτες, τα αλογονίδια, υπεροξείδια και υπεροξέα τους. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2917 | Οξέα πολυκαρβοξυλικά, οι ανυδρίτες, τα αλογονίδια, υπεροξείδια και υπεροξέα τους. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2918 | Οξέα καρβοξυλικά που περιέχουν συμπληρωματικές οξυγονούχες ομάδες και οι ανυδρίτες, τα αλογονίδια, υπεροξείδια και υπεροξέα τους. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2919 | Εστέρες φωσφορικοί και τα άλατά τους, στα οποία περιλαμβάνονται και τα γαλακτοφωσφορικά. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2920 | Εστέρες των άλλων ανόργανων οξέων των αμέταλλων (με εξαίρεση τους εστέρες των αλογονιδίων του υδρογόνου) και τα άλατά τους. Τα αλογονωμένα, σουλφονωμένα, νιτρωμένα ή νιτροδωμένα παράγωγά τους
2921 | Ενώσεις με αμινική ομάδα
2922 | Αμινοενώσεις με οξυγονούχες ομάδες
2923 | Άλατα και υδροξείδια του τεταρτοταγούς αμμωνίου· Λεκιθίνες και άλλα φωσφοροαμινολιπίδια, καθορισμένης ή μη χημικής σύστασης
2924 | Ενώσεις με καρβοξυαμιδική ομάδα. Ενώσεις με αμιδική ομάδα του ανθρακικού οξέος
2925 | Ενώσεις με καρβοξυϊμιδική ομάδα (στις οποίες περιλαμβάνονται και η ζαχαρίνη και τα άλατά της) ή με ιμινική ομάδα
2926 | Ενώσεις με νιτριλική ομάδα
2927 | Ενώσεις διαζωικές, αζωικές ή αζωξικές
2928 | Οργανικά παράγωγα της υδραζίνης ή της υδροξυλαμίνης
2929 | Ενώσεις με άλλες αζωτούχες ομάδες
2930 | Θειοενώσεις οργανικές
2931 | Άλλες ενώσεις οργανοανόργανες
2932 | Ενώσεις ετεροκυκλικές μόνο με ετεροάτομο(-α) οξυγόνου
2933 | Ενώσεις ετεροκυκλικές μόνο με ετεροάτομο(-α) αζώτου
2934 | Νουκλεϊνικά οξέα και άλατά τους, καθορισμένης ή μη χημικής σύστασης. Άλλες ετεροκυκλικές ενώσεις
2935 | Σουλφοναμίδες
2936 | Προβιταμίνες και βιταμίνες, φυσικές ή αναπαραγμένες με σύνθεση (στις οποίες περιλαμβάνονται και τα φυσικά συμπυκνώματα), καθώς και τα παράγωγά τους που χρησιμοποιούνται κυρίως ως βιταμίνες, αναμειγμένα ή μη μεταξύ τους, έστω και σε οποιαδήποτε διαλύματα
2937 | Ορμόνες, προσταγλανδίνες, θρομβοξάνες και λευκοτριένες, φυσικές ή αναπαραγμένες με σύνθεση. Τα παράγωγά και τα δομικά ανάλογά τους στα οποία περιλαμβάνονται και τα πολυπεπτίδια τροποποιημένης αλύσου, που χρησιμοποιούνται κυρίως ως ορμόνες.
2938 | Ετερογλυκοζίτες, φυσικοί ή αναπαραγμένοι με σύνθεση, τα άλατά τους, οι αιθέρες τους, οι εστέρες τους και άλλα παράγωγα
2939 | Αλκαλοειδή φυτικά, φυσικά ή αναπαραγμένα με σύνθεση, τα άλατά τους, οι αιθέρες τους, οι εστέρες τους και άλλα παράγωγα
2940 | Ζάχαρα χημικώς καθαρά, με εξαίρεση τη ζαχαρόζη, τη λακτόζη, τη μαλτόζη, τη γλυκόζη και τη φρουκτόζη (οπωροζάχαρο). Αιθέρες, ακετάλες και εστέρες ζαχάρων και τα άλατά τους, άλλα από τα προϊόντα των κλάσεων 2937, 2938 ή 2939
2941 | Αντιβιοτικά
2942 | Άλλες οργανικές ενώσεις.
3001 | Αδένες και άλλα όργανα για οποθεραπεία, αποξεραμένα, έστω και σε σκόνη· Εκχυλίσματα αδένων ή άλλων οργάνων ή των εκκρίσεών τους, για οποθεραπεία· ηπαρίνη και τα άλατά της. Άλλες ουσίες ανθρώπινης ή ζωικής προέλευσης, παρασκευασμένες για σκοπούς θεραπευτικούς ή προφυλακτικούς, που δεν κατονομάζονται ούτε περιλαμβάνονται αλλού
3002 | Αίμα ανθρώπων. Aίμα ζώων για θεραπευτικές, προφυλακτικές ή διαγνωστικές χρήσεις. Αντιοροί, άλλα κλάσματα του αίματος τροποποιημένα ή μη ανοσολογικά προϊόντα ή λαμβανόμενα έστω και με βιοτεχνολογικές μεθόδους. Εμβόλια, τοξίνες, καλλιέργειες μικροοργανισμών (με εξαίρεση τις ζύμες) και παρόμοια προϊόντα
3003 | Φάρμακα (με εξαίρεση τα προϊόντα των κλάσεων 3002, 3005 ή 3006) που αποτελούνται από προϊόντα αναμειγμένα μεταξύ τους, παρασκευασμένα για θεραπευτικούς ή προφυλακτικούς σκοπούς, αλλά που δεν παρουσιάζονται με μορφή δόσεων ούτε είναι συσκευασμένα για τη λιανική πώληση
3004 | Φάρμακα (με εξαίρεση τα προϊόντα των κλάσεων 3002, 3005 ή 3006) που αποτελούνται από προϊόντα αναμειγμένα ή μη αναμειγμένα, παρασκευασμένα για θεραπευτικούς ή προφυλακτικούς σκοπούς, που παρουσιάζονται με μορφή δόσεων (στα οποία περιλαμβάνονται και εκείνα που προορίζονται να χορηγηθούν διαδερμικά) ή είναι συσκευασμένα για τη λιανική πώληση
3006 | Παρασκευάσματα και φαρμακευτικά είδη που αναφέρονται στη σημείωση 4 του κεφαλαίου
3101 | Λιπάσματα ζωικής ή φυτικής προέλευσης, έστω και αναμειγμένα μεταξύ τους ή χημικώς επεξεργασμένα. Λιπάσματα που προκύπτουν από ανάμειξη ή χημική επεξεργασία προϊόντων ζωικής ή φυτικής προέλευσης
3102 | Λιπάσματα ορυκτά ή χημικά αζωτούχα
3103 | Λιπάσματα ορυκτά ή χημικά φωσφορικά
3104 | Λιπάσματα ορυκτά ή χημικά καλιούχα
3105 | Λιπάσματα ορυκτά ή χημικά που περιέχουν δύο ή τρία λιπαντικά στοιχεία: άζωτο, φωσφόρο και κάλιο· άλλα λιπάσματα· Προϊόντα του κεφαλαίου αυτού που παρουσιάζονται είτε σε δισκία ή παρόμοια σχήματα, είτε σε συσκευασίες με μεικτό βάρος που δεν υπερβαίνει τα 10 kg
3201 | Δεψικά εκχυλίσματα φυτικής προέλευσης. Ταννίνες και τα άλατα, οι αιθέρες, εστέρες και άλλα παράγωγά τους
3202 | Προϊόντα δεψικά συνθετικά οργανικά. Προϊόντα δεψικά ανόργανα. Παρασκευάσματα δεψικά, έστω και αν περιέχουν φυσικά δεψικά προϊόντα. ενζυματικά παρασκευάσματα για την προεργασία της δέψης
3203 | Χρωστικές ύλες φυτικής ή ζωικής προέλευσης (στις οποίες περιλαμβάνονται και τα βαφικά εκχυλίσματα, αλλά με εξαίρεση τους άνθρακες ζωικής προέλευσης), έστω και καθορισμένης χημικής σύστασης. Παρασκευάσματα που αναφέρονται στη σημείωση 3 του κεφαλαίου αυτού, με βάση χρωστικές ύλες φυτικής ή ζωικής προέλευσης
3204 | Χρωστικές ύλες συνθετικές οργανικές, έστω και καθορισμένης χημικής σύστασης· Παρασκευάσματα που αναφέρονται στη σημείωση 3 του κεφαλαίου αυτού, με βάση συνθετικές οργανικές χρωστικές ύλες. Προϊόντα συνθετικά οργανικά των τύπων εκείνων που χρησιμοποιούνται ως παράγοντες τόνωσης του φθορισμού ή ως φωτοφόρα, έστω και καθορισμένης χημικής σύστασης
3205 | Χρωστικές λάκες. Παρασκευάσματα που αναφέρονται στη σημείωση 3 του κεφαλαίου αυτού, με βάση τις χρωστικές λάκες
3206 | Άλλες χρωστικές ύλες· Παρασκευάσματα που αναφέρονται στη σημείωση 3 του κεφαλαίου αυτού, άλλα από εκείνα των κλάσεων 3203, 3204 ή 3205. Προϊόντα ανόργανα των τύπων εκείνων που χρησιμοποιούνται ως φωτοφόρα, με καθορισμένη ή μη χημική σύσταση
3207 | Χρωστικά (pigments), σκιατικά και χρώματα, παρασκευασμένα, συνθέσεις που υαλοποιούνται, επιχρίσματα και επικαλύμματα κεραμευτικής, υγρά στιλβώματα και παρόμοια παρασκευάσματα, των τύπων που χρησιμοποιούνται για την κεραμευτική, τη σμάλτωση ή την υαλουργία. Γυαλί τριμμένο και άλλα γυαλιά, με μορφή σκόνης, λεπτών κόκκων, φυλλιδίων ή νιφάδων
3211 | Παρασκευασμένα ξηραντικά
3212 | Χρωστικά (pigments) (στα οποία περιλαμβάνονται και οι μεταλλικές σκόνες και νιφάδες) διασκορπισμένα σε μη υδατώδες μέσο, με μορφή υγρού ή πάστας των τύπων που χρησιμοποιούνται για την παρασκευή χρωμάτων επίχρισης. Φύλλα για την επισήμανση με σίδηρο. Βαφές και άλλες χρωστικές ύλες που παρουσιάζονται με μορφές ή συσκευασίες για τη λιανική πώληση
3214 | Στόκος υαλουργών, κονίες ρητίνης και άλλες μαστίχες (στόκοι). Σταρώματα που χρησιμοποιούνται στο χρωμάτισμα. Επιχρίσματα μη πυρίμαχα των τύπων που χρησιμοποιούνται για προσόψεις, εσωτερικούς τοίχους, δάπεδα, ορόφες ή παρόμοιες επιφάνειες
3215 | Μελάνια τυπογραφίας, μελάνια γραφής ή σχεδίασης και άλλα μελάνια, έστω και συμπυκνωμένα ή σε στερεές μορφές
3301 | Αιθέρια έλαια (αποτερπενωμένα ή μη), στα οποία περιλαμβάνονται και εκείνα με την ονομασία «πηγμένα» ή «απόλυτα». Ρητινοειδή. Εκχυλίσματα ελαιορητινών. Συμπυκνωμένα διαλύματα αιθερίων ελαίων σε λίπη, σταθερά λάδια, κεριά ή ανάλογες ύλες, που παίρνονται με απορρόφηση ή εμπότιση. Τερπενικά υποπροϊόντα, κατάλοιπα της αποτερπένωσης των αιθερίων ελαίων. Αποσταγμένα αρωματικά νερά και υδατικά διαλύματα αιθερίων ελαίων
3302 | Μείγματα ευωδών ουσιών και μείγματα (στα οποία περιλαμβάνονται και τα αλκοολικά διαλύματα) με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες στη βιομηχανία. Άλλα παρασκευάσματα με βάση ευώδεις ουσίες που χρησιμοποιούνται για την παρασκευή ποτών
3401 | Σαπούνια. Προϊόντα και παρασκευάσματα οργανικά που ενεργούν πάνω στην επιφανειακή τάση, που χρησιμοποιούνται αντί σαπουνιού, σε ράβδους, σε σχήμα στρογγυλού ψωμιού σε τεμάχια ή είδη έκτυπα, έστω και αν περιέχουν σαπούνι. Προϊόντα και παρασκευάσματα οργανικά που ενεργούν πάνω στην επιφανειακή τάση που προορίζονται για το πλύσιμο του δέρματος, με μορφή υγρού ή κρέμας, συσκευασμένα για τη λιανική πώληση, έστω και αν περιέχουν σαπούνι. Χαρτί, βάτες, πιλήματα και μη υφασμένα υφάσματα, εμποτισμένα, επιχρισμένα ή καλυμμένα με σαπούνι ή απορρυπαντικά
3402 | Οργανικές ουσίες επιφανειακής δράσης (άλλες από τα σαπούνια). Παρασκευάσματα που ενεργούν πάνω στην επιφανειακή τάση, παρασκευάσματα για πλύσιμο (αλισίβες) (στα οποία περιλαμβάνονται και τα βοηθητικά παρασκευάσματα για το πλύσιμο) και παρασκευάσματα καθαρισμού, έστω και αν περιέχουν σαπούνι, άλλα από εκείνα της κλάσης 3401
3403 | Παρασκευάσματα λιπαντικά (στα οποία περιλαμβάνονται και τα λάδια κοπής, τα παρασκευάσματα για την απελευθέρωση του παξιμαδιού της βίδας, παρασκευάσματα αντισκωριακά ή αντιδιαβρωτικά και τα παρασκευάσματα για το ξεκαλούπωμα, με βάση τα λιπαντικά) και παρασκευάσματα των τύπων που χρησιμοποιούνται στην επεξεργασία με λάδι ή με λίπος των υφαντικών υλών, του δέρματος, των γουνοδερμάτων ή άλλων υλών, με εξαίρεση εκείνα που περιέχουν σαν βασικά συστατικά 70 % ή περισσότερο κατά βάρος λάδια από πετρέλαιο ή από ασφαλτούχα ορυκτά
3405 | Στιλβώματα και κρέμες για παπούτσια, για πατώματα και έπιπλα, στιλβώματα για αμαξώματα, γυαλί ή μέταλλα, πάστες και σκόνες καθαρισμού και παρόμοια παρασκευάσματα (έστω και με μορφή χαρτιού, βάτας, πιλημάτων, μη υφασμένων υφασμάτων, πλαστικής ύλης ή κυψελώδους καουτσούκ, εμποτισμένα, επιχρισμένα ή καλυμμένα με τα παρασκευάσματα αυτά), με εξαίρεση τα κεριά της κλάσης 3404
3407 | Πάστες για προπλάσματα, στις οποίες περιλαμβάνονται και εκείνες που παρουσιάζονται για τη διασκέδαση των παιδιών. Συνθέσεις με την ονομασία «κεριά για την οδοντοτεχνική», που παρουσιάζονται σε συνδυασμούς, σε συσκευασίες για τη λιανική πώληση ή σε πλακίδια, πέταλα, μικρές ράβδους ή παρόμοιες μορφές. Άλλες συνθέσεις για την οδοντοτεχνική, με βάση το γύψο
3501 | Καζεΐνες, καζεϊνικά άλατα και άλλα παράγωγα καζεϊνών· κόλλες καζεΐνης
3502 | Αλβουμίνες (στις οποίες περιλαμβάνονται και τα συμπυκνώματα δύο ή περισσότερων πρωτεΐνων ορού γάλακτος που περιέχουν, κατά βάρος που μετριέται σε ξερή ύλη, περισσότερο από 80 % πρωτεΐνες ορού γάλακτος), αλβουμινικά άλατα και άλλα
3504 | Πεπτόνες και τα παράγωγά τους· άλλες πρωτεϊνικές ύλες και τα παράγωγά τους, που δεν κατονομάζονται ούτε περιλαμβάνονται αλλού· σκόνη δέρματος, κατεργασμένη ή μη με χρώμιο
3505 | Δεξτρίνη και άλλα τροποποιημένα άμυλα κάθε είδους (π.χ. τα προζελατινοποιημένα ή εστεροποιημένα άμυλα κάθε είδους)· Κόλλες με βάση τα άμυλα κάθε είδους, τη δεξτρίνη ή άλλα τροποποιημένα άμυλα κάθε είδους:
3506 | Κόλλες και άλλα παρασκευασμένα συγκολλητικά, που δεν κατονομάζονται ούτε περιλαμβάνονται αλλού. Προϊόντα κάθε είδους για να χρησιμοποιηθούν ως κόλλες ή ως συγκολλητικά, συσκευασμένα για τη λιανική πώληση ως κόλλες ή συγκολλητικά, καθαρού βάρους που δεν υπερβαίνει το 1 kg.
3707 | Χημικά παρασκευάσματα για φωτογραφικές χρήσεις, άλλα από τα βερνίκια, τις κόλλες, τα συγκολλητικά και τα παρόμοια παρασκευάσματα. Προϊόντα μη αναμειγμένα, που προσφέρονται είτε σε καθορισμένες ποσότητες για φωτογραφικές χρήσεις είτε συσκευασμένα για τη λιανική πώληση, γι’ αυτές τις ίδιες χρήσεις, και είναι έτοιμα για χρησιμοποίηση
3801 | Τεχνητός γραφίτης· Γραφίτης κολλοειδής ή ημικολλοειδής· παρασκευάσματα με βάση το γραφίτη ή άλλο άνθρακα με μορφή πολτών, όγκων, πλακιδίων ή άλλων ενδιάμεσων προϊόντων
3802 | Άνθρακες ενεργοποιημένοι· φυσικές ορυκτές ύλες ενεργοποιημένες· άνθρακες ζωικής προέλευσης, στους οποίους περιλαμβάνεται και ο εξασθενισμένος ζωικός άνθρακας
3804 | Αλισίβες που είναι υπολείμματα της παρασκευής της χαρτόμαζας, έστω και συμπυκνωμένες, αποζαχαρωμένες ή χημικά επεξεργασμένες, στις οποίες περιλαμβάνονται και τα λιγνιτοθειώδη άλατα, με εξαίρεση όμως το ταλλέλαιο της κλάσης 3803
3806 | Κολοφώνια και ρητινικά οξέα, καθώς και τα παράγωγά τους. Αιθέριο έλαιο κολοφωνίου και έλαια κολοφωνίου. Γόμες λιωμένες
3807 | Ξυλόπισσες. Έλαια ξυλόπισσας. Κρεόζωτο ξύλου. Μεθυλική αλκοόλη ακάθαρτη (ξυλόπνευμα). Πίσσες φυτικές. Πίσσες ζυθοποιίας και παρόμοια παρασκευάσματα με βάση τα κολοφώνια, τα ρητινικά οξέα ή τις φυτικές πίσσες
3808 | Εντομοκτόνα, ποντικοφάρμακα, μυκητοκτόνα, ζιζανιοκτόνα, ανασχετικά της βλάστησης και ρυθμιστικά της ανάπτυξης των φυτών, απολυμαντικά και παρόμοια προϊόντα που παρουσιάζονται σε μορφές ή συσκευασίες για τη λιανική πώληση ή ως παρασκευάσματα ή με μορφή ειδών, όπως ταινίες, φιτίλια, θειαφοκέρια και μυγοκτόνο χαρτί
3809 | Προϊόντα για το κολλάρισμα ή το τελείωμα, επιταχυντές βαφής ή προσκόλλησης χρωστικών υλών και άλλα προϊόντα και παρασκευάσματα (π.χ. είδη για κολλάρισμα παρασκευασμένα και παρασκευάσματα σταθεροποιητικά της βαφής), των τύπων που χρησιμοποιούνται στην κλωστοϋφαντουργία, στη βιομηχανία του χαρτιού, στη βιομηχανία του δέρματος ή σε παρόμοιες βιομηχανίες, που δεν κατονομάζονται ούτε περιλαμβάνονται αλλού
3810 | Παρασκευάσματα για την επιφανειακή αποξείδωση των μετάλλων, συλλιπάσματα για συγκολλήσεις ή συνενώσεις και άλλα βοηθητικά παρασκευάσματα για τη συγκόλληση ή τη συνένωση των μετάλλων· πολτοί και σκόνες για συγκολλήσεις ή συνενώσεις, που αποτελούνται από μέταλλο και άλλα προϊόντα· παρασκευάσματα των τύπων που χρησιμοποιούνται για την επένδυση ή το παραγέμισμα των ηλεκτροδίων ή των μικρών ράβδων συγκόλλησης
3812 | Παρασκευάσματα με την ονομασία «επιταχυντές βουλκανισμού». Σύνθετα προϊόντα για την πλαστικοποίηση του καουτσούκ ή των πλαστικών υλών, που δεν κατονομάζονται ούτε περιλαμβάνονται αλλού. Παρασκευάσματα κατά της oξείδωσης και άλλα σύvθετα πρoϊόvτα για τη στερεoπoίηση τoυ καoυτσoύκ ή τωv πλαστικώv υλώv
3813 | Συνθέσεις και γομώσεις για πυροσβεστικές συσκευές. Πυροσβεστικές φιάλες και βόμβες
3815 | Υποκινητές αντίδρασης, επιταχυντές αντίδρασης και καταλυτικά παρασκευάσματα, που δεν κατονομάζονται ούτε περιλαμβάνονται αλλού
3816 | Τσιμέντα, κονιάματα, σκυροδέματα και παρόμοιες πυρίμαχες συνθέσεις, άλλες από τα προϊόντα της κλάσης 3801
3817 | Αλκυλοβενζόλια σε μείγματα και αλκυλοναφθαλένια σε μείγματα, άλλα από εκείνα των κλάσεων 2707 ή 2902
3818 | Χημικά στοιχεία ενισχυμένα για τη χρησιμοποίησή τους στην ηλεκτρονική, με μορφή δίσκων, πλακιδίων ή ανάλογες μορφές. χημικές ενώσεις ενισχυμένες για τη χρησιμοποίησή τους στην ηλεκτρονική
3820 | Αντιψυκτικά παρασκευάσματα και υγρά παρασκευασμένα για την αφαίρεση του πάγου
3821 | Μέσα καλλιέργειας παρασκευασμένα για την ανάπτυξη ή τη διατήρηση μικροοργανισμών (συμπεριλαμβανομένων των ιών και παρόμοιων οργανισμών) ή φυτικών, ανθρώπινων ή ζωικών κυττάρων
3822 | Αντιδραστήρια διαγνωστικής ή εργαστηρίου σε υπόθεμα και παρασκευασμένα αντιδραστήρια διαγνωστικής ή εργαστηρίου έστω και σε υπόθεμα, άλλα από εκείνα των κλάσεων 3002 και 3006. Πιστοποιημένα υλικά αναφοράς
3823 | Λιπαρά οξέα μονοκαρβοξυλικά βιομηχανικά. Όξινα λάδια από εξευγενισμό (ραφινάρισμα)· Βιομηχανικές λιπαρές αλκοόλες
3824 | Συνδετικά παρασκευασμένα για καλούπια ή πυρήνες χυτηρίου. Χημικά προϊόντα και παρασκευάσματα των χημικών ή συναφών βιομηχανιών (στα οποία περιλαμβάνονται και εκείνα που αποτελούνται από μείγματα φυσικών προϊόντων), που δεν κατονομάζονται ούτε περιλαμβάνονται αλλού
3825 | Προϊόντα που είναι υπολείμματα των χημικών ή συναφών βιομηχανιών και δεν κατονομάζονται ούτε περιλαμβάνονται αλλού. Αστικά απορρίμματα. Λυματολάσπη. Άλλα απορρίμματα που αναφέρονται στη σημείωση 6 του παρόντος κεφαλαίου
3901 | Πολυμερή του αιθυλενίου, σε αρχικές μορφές
3902 | Πολυμερή του προπυλενίου ή άλλων ολεφινών, σε αρχικές μορφές
3903 | Πολυμερή του στυρολίου, σε αρχικές μορφές
3904 | Πολυμερή του χλωριούχου βινυλίου ή άλλων αλογονωμένων ολεφινών, σε αρχικές μορφές
3905 | Πολυμερή του οξικού βινυλίου ή άλλων εστέρων του βινυλίου, σε αρχικές μορφές. Άλλα πολυμερή του βινυλίου, σε αρχικές μορφές
3906 | Πολυμερή ακρυλικά, σε αρχικές μορφές
3907 | Πολυακετάλες, άλλοι πολυαιθέρες και ρητίνες-εποξείδια, σε αρχικές μορφές. Πολυανθρακικά άλατα, ρητίνες-αλκύδια, πολυεστέρες αλλυλικοί και άλλοι πολυεστέρες, σε αρχικές μορφές
3908 | Πολυαμίδια σε αρχικές μορφές
3909 | Ρητίνες αμινικές, ρητίνες φαινολικές και πολυουρεθάνες, σε αρχικές μορφές
3910 | Σιλικόνες σε αρχικές μορφές
3911 | Ρητίνες πετρελαίου, ρητίνες κουμαροϊνδενίου, πολυτερπένια, πολυθειούχα, πολυσουλφόνες και άλλα προϊόντα που μνημονεύονται στη σημείωση 3 του κεφαλαίου αυτού, που δεν κατονομάζονται ούτε περιλαμβάνονται αλλού, σε αρχικές μορφές
3912 | Κυτταρίνη και τα χημικά της παράγωγα, που δεν κατονομάζονται ούτε περιλαμβάνονται αλλού, σε αρχικές μορφές
3913 | Πολυμερή φυσικά (π.χ. αλγινικό οξύ) και πολυμερή φυσικά τροποποιημένα (π.χ. σκληρυμένες πρωτεΐνες, χημικά παράγωγα του φυσικού καουτσούκ), που δεν κατονομάζονται ούτε περιλαμβάνονται αλλού, σε αρχικές μορφές
3914 | Ιοντοανταλλάκτες με βάση τα πολυμερή των κλάσεων 3901 μέχρι 3913, σε αρχικές μορφές
3915 | Απορρίμματα, ξέσματα και θραύσματα, από πλαστικές ύλες
4001 | Καουτσούκ φυσικό, μπαλάτα, γουταπέρκα, guayule, chicle και ανάλογες φυσικές γόμες, σε αρχικές μορφές ή σε πλάκες, φύλλα ή ταινίες
4002 | Καουτσούκ συνθετικό και καουτσούκ τεχνητό που προέρχεται από λάδια, σε αρχικές μορφές ή σε πλάκες, φύλλα ή ταινίες. Μείγματα των προϊόντων της κλάσης 4001 με προϊόντα της κλάσης αυτής, σε αρχικές μορφές ή σε πλάκες, φύλλα ή ταινίες
4003 | Καουτσούκ αναγεννημένο σε αρχικές μορφές ή σε πλάκες, φύλλα ή λωρίδες
4004 | Απορρίμματα, θραύσματα και ξέσματα από μη σκληρυμένο καουτσούκ, έστω και σε σκόνη ή σε κόκκους
4005 | Καουτσούκ αναμειγμένο, μη βουλκανισμένο, σε αρχικές μορφές ή σε πλάκες, φύλλα ή ταινίες
4017 | Καουτσούκ σκληρυμένο (π.χ. εβονίτης) σε κάθε μορφή, στο οποίο περιλαμβάνονται και τα απορρίμματα και θραύσματα. Τεχνουργήματα από καουτσούκ σκληρυμένο

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία διαδικασίας δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση