Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Δειγματοληψία επικίνδυνων εμπορευμάτων

Η δειγματοληψία επικίνδυνων εμπορευμάτων θα πρέπει να διενεργείται μόνο από ειδικούς υπαλλήλους εκπαιδευμένους στη δειγματοληψία εμπορευμάτων αυτού του τύπου. Διαφορετικά θα μπορούσε να ανατεθεί σε ανάδοχο. Η κατάσταση ενδέχεται να διαφέρει στα κράτη μέλη. Το παράρτημα 1 κατωτέρω παρέχει κατάλογο κοινών επικίνδυνων εμπορευμάτων βάσει κωδικών (ΣΟ). Πρόκειται για χρήσιμο εργαλείο για την αναγνώριση επικίνδυνων προϊόντων. Επισημαίνεται ότι ο κατάλογος δεν είναι πλήρης και ενδέχεται να υπάρχουν προϊόντα επικίνδυνα τα οποία δεν περιλαμβάνονται σε αυτόν τον κατάλογο.
Εάν έχετε αμφιβολία σχετικά με τον κίνδυνο που ενέχει για την ασφάλεια μια δειγματοληψία, πρέπει να ζητήσετε από τον εισαγωγέα περισσότερα στοιχεία σχετικά με τις προδιαγραφές προϊόντος και τους κανόνες ασφαλείας (π.χ. το ΔΔΑ). Εάν εξακολουθείτε να έχετε αμφιβολίες, θα πρέπει να ζητήσετε από το τελωνειακό εργαστήριο περισσότερα στοιχεία και οδηγίες. Όταν δεν υφίστανται κίνδυνοι για την ασφάλεια, μπορείτε να διενεργήσετε τη δειγματοληψία μόνοι σας, λαμβάνοντας υπόψη τις γενικές οδηγίες προφύλαξης και τις γενικές και ειδικές οδηγίες δειγματοληψίας.
ΣΗΜΕΙΩΣΗ:
Οι πληροφορίες για το προϊόν ή τα δελτία δεδομένων συχνά περιέχουν γενικές οδηγίες ασφαλείας όσον αφορά τη φροντίδα και την υγιεινή. Αυτές οι συνήθεις προφυλάξεις δεν πρέπει να αποτελούν αιτία ανάθεσης σε ανάδοχο.
Τα ακόλουθα προϊόντα δεν καλύπτονται από τις παρούσες οδηγίες για τη δειγματοληψία επικίνδυνων εμπορευμάτων:

- Συσκευασίες λιανικής πώλησης:. Μπορείτε να λάβετε δείγματα από συσκευασίες λιανικής πώλησης μόνοι σας, υπό την προϋπόθεση ότι οι συσκευασίες είναι επαγγελματικές, ασφαλείς και χωρίς φθορά. Η οδηγία για μικρές συσκευασίες λιανικής πώλησης για τα επικίνδυνα εμπορεύματα ορίζει μέγιστη ποσότητα 2 χλγρ. ή 2 λίτρων.
- Δεν πρέπει να λαμβάνετε ποτέ δείγματα από τα ακόλουθα (εξαιρετικά επικίνδυνα) προϊόντα (έστω και σε συσκευασίες λιανικής πώλησης!):
  - εκρηκτικά και πυροτεχνήματα (τάξη κινδύνου 1)·
  - χημικά και βακτηριολογικά υλικά πόλεμου και τις πρόδρομες ουσίες τους και μολυσματικά προϊόντα (τάξη κινδύνου 6)·
  - ραδιενεργές ενώσεις και πυρηνικό υλικό (όλα τα προϊόντα τάξης κινδύνου 7).
  Δεν πρέπει να λαμβάνονται δείγματα των εν λόγω εξαιρετικά επικίνδυνων εμπορευμάτων από τα τελωνεία, αλλά, εάν είναι απαραίτητο, από άλλους αρμόδιους επίσημους φορείς.
  Βλ. για περισσότερες πληροφορίες το τμήμα «Ελέγξτε τα διαθέσιμα στοιχεία σχετικά με τα εμπορεύματα».
- Ορισμένα ειδικά προϊόντα δεν υπόκεινται σε δειγματοληψία από τα τελωνεία, λόγω ειδικών συμφωνιών με άλλους επίσημους φορείς, ανάλογα με τους κανόνες των κρατών μελών που ισχύουν σε τοπικό επίπεδο.

Όταν από την περιγραφή των εμπορευμάτων είναι σαφές ότι πρόκειται για επικίνδυνα εμπορεύματα, θα πρέπει να συμβουλεύεστε τον ανάδοχο της δειγματοληψίας. Πρέπει να παρέχονται στον ανάδοχο οι ακόλουθες πληροφορίες:

- τεχνική ονομασία της ουσίας·
- αριθμός CAS·
- αριθμός UN, δηλ. βρωμιούχο μεθύλιο CAS 74-83-9, UN 1062·
- δελτίο δεδομένων ασφαλείας (ΔΔΑ).

Ο ανάδοχος πρέπει να λάβει υπόψη αυτά τα στοιχεία και να επιβεβαιώσει την εντολή.
Σε κάθε περίπτωση, αρμόδιοι για τη δειγματοληψία είναι τελωνειακοί υπάλληλοι. Συμφωνήστε τον χρόνο και τον χώρο της δειγματοληψίας με τον ανάδοχο και επιβλέψτε τον ανάδοχο κατά τη διαδικασία λήψης των δειγμάτων. Παρακολουθήστε τη δειγματοληψία από απόσταση ασφαλείας. Δεν απαιτούνται ειδικά μέσα ατομικής προστασίας, έκτος εάν τα συστήσει ο ανάδοχος. Συμβουλευθείτε τον ανάδοχο ποια είναι η απόσταση ασφαλείας για τα προς δειγματοληψία εμπορεύματα, λαμβάνοντας υπόψη τη χωροθεσία, τον εξαερισμό και άλλους συναφείς παράγοντες.
Έχετε την ευθύνη της διασφάλισης της ορθής σφράγισης και επισήμανσης του δείγματος. Αυτό πρέπει να εκτελείται από τον ανάδοχο υπό την επίβλεψή σας. Οι κατάλληλες ετικέτες που αναφέρουν την τάξη και το σύμβολο κινδύνου πρέπει να τοποθετούνται στο δείγμα και αντίγραφο του ΔΔΑ πρέπει να επισυνάπτεται στο έντυπο δειγματοληψίας.
Πρέπει να λαμβάνεται μέριμνα για τη σωστή μεταφορά στο τελωνειακό εργαστήριο, λαμβάνοντας υπόψη τους κανόνες σχετικά με τη μεταφορά επικίνδυνων εμπορευμάτων.
Εάν διαπιστωθεί ότι τα εμπορεύματα δεν είναι σύμφωνα με τα παρεχόμενα στοιχεία (σήμανση, τάξη κινδύνου, έγγραφα), εξακολουθείτε να έχετε την ευθύνη, ανεξάρτητα εάν έχετε συμβουλευθεί ή υποστηρίζεστε από τον ανάδοχο. Σε περίπτωση αμφιβολίας, συμβουλευθείτε το εργαστήριο και τους προϊσταμένους σας όσον αφορά την ακρίβεια των πληροφοριών και για ενδεχόμενες διαπιστωθείσες αποκλίσεις.
Παράρτημα 1
Μη πλήρης κατάλογος επικίνδυνων εμπορευμάτων με βάση τους κωδικούς της συνδυασμένης ονοματολογίας που εφαρμόζονται από 1.1.2012 (Επίσημη Εφημερίδα της ΕΕ L 282, 28 Οκτωβρίου 2011)*
ΣΗΜΕΙΩΣΗ:
- Ο κατάλογος αυτός θα σας βοηθήσει να αναγνωρίσετε τα πιο κοινά επικίνδυνα χημικά προϊόντα. Ακόμη και αν μία ουσία δεν απαριθμείται σε αυτόν, μπορεί να είναι παρόλα αυτά επικίνδυνη.
- Συμβουλευθείτε αυτόν τον κατάλογο, εάν κρίνετε ότι το προϊόν δεν ανήκει στην κατηγορία των άκρως επικίνδυνων εμπορευμάτων. Ο κατάλογος αυτός έχει μόνο ενημερωτικό χαρακτήρα και δεν είναι πλήρης.
Η λήψη δειγμάτων από αυτά τα εμπορεύματα πρέπει να εκτελείται από ανάδοχο.
Εάν έχετε ένα προϊόν το οποίο απαριθμείται εδώ, αλλά θεωρείτε ότι μπορεί να μην είναι επικίνδυνο, παρακαλείσθε να απευθυνθείτε στο εργαστήριό σας για περαιτέρω συμβουλές.

Κλάσεις και διακρίσεις | Παρατηρήσεις
2207 |
2522 10 |
2524 |
2612 |
2705 - 2710 |
2711 |
2801 |
2804 10 - 2804 50 90 |
2804 70 - 2804 90 |
2805 - 2809 |
2811 11 - 2811 21 |
2811 22 | Εάν είναι υπό μορφή εξαιρετικά λεπτής σκόνης.
2811 29 |
2812 - 2817 |
2823 - 2830 |
2837 |
2839 | Σε υγρή μορφή
2844 | Ραδιενεργές ενώσεις: η δειγματοληψία δεν διενεργείται από τελωνειακές αρχές ή από τον ανάδοχο.
2845 - 2850 |
2852 |
2853 00 30 - 2853 00 90 |
2901 - 2902 | Σε αέρια φάση
Άλλα προϊόντα
2903 11 - 2905 29 |
2905 39 - 2905 42 |
2905 49 - 2917 |
2918 13 |
2918 15 - 2923 10 |
2923 90 - 2924 |
2925 12 - 2935 |
2937 - 2939 |
2941 | Δείγματα από συσκευασίες λιανικής πώλησης μπορούν να λαμβάνονται μόνο εφόσον δεν έχουν ανοιχτεί· ωστόσο, δείγματα από φορτία χύδην μπορούν να λαμβάνονται μόνο από ανάδοχο
2942 |
3001 - 3003 |
3006 20 - 3006 30 |
3006 60 |
3102 30 90 | Σταθεροποιημένο
Μη σταθεροποιημένο. Εκρηκτικό προϊόν: η δειγματοληψία δε μπορεί να πραγματοποιηθεί από το τελωνείο ή από ανάδοχο
3201 - 3202 |
3204 - 3206 |
3208 |
3301 - 3302 |
3403 |
3601 - 3604 |
3805 |
3806 20 - 3808 |
3809 91 - 3815 |
3817 |
3818 00 90 | Χημικές ενώσεις
3822 | Εάν δεν προορίζεται για λιανική πώληση ή εάν δεν βρίσκεται επάνω σε φορέα
3824 71 - 3824 90 10 |
3824 90 |
3825 | Ενδέχεται να απαιτείται ανάδοχος
3901 10 - 3912 20 11 | Εάν είναι υγρό καύσιμο
3912 2019 | Εάν δεν είναι σταθεροποιημένο
3912 2090 - 3912 90 | Εάν είναι υγρό καύσιμο
4005 20 | Εάν είναι υγρό καύσιμο
6811 40 |
6812 |
6813 20 |
8101 - 8112 | Σε μορφή σκόνης
8112 51 - 8112 59 |

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση