Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Συσκευασίες λιανικής πώλησης
Δειγματοληψία

Εμπορεύματα
Ορισμός | Το παρόν δελτίο παρέχει μια γενική ανασκόπηση των διαδικασιών δειγματοληψίας για συσκευασίες λιανικής πώλησης. Εντούτοις, ενδέχεται να ισχύουν πρόσθετες απαιτήσεις για συγκεκριμένα προϊόντα, οι οποίες δεν καλύπτονται εδώ. Παρακαλείσθε να ανατρέξετε στα κατάλληλα πρότυπα και τους ισχύοντες κανονισμούς.
Ως συσκευασίες λιανικής πώλησης ορίζονται οι συσκευασίες όπου το βάρος της μικρότερης μονάδας συσκευασίας εντός του φορτίου δεν υπερβαίνει συνήθως τα 5 λίτρα ή 5 χλγρ., δηλ. διάφορα κάνιστρα, φιάλες, δοχεία και σάκοι.
Ως συσκευασία λιανικής θα πρέπει να θεωρείται κάθε συσκευασία ειδικά προετοιμασμένη για πώληση σε ιδιώτη για οικιακή χρήση.

- Στην περίπτωση καρυκευμάτων ή βοτάνων, αυτό μπορεί να σημαίνει μικρή ποσότητα 10-25 γραμμαρίων,
- Για άλλα εμπορεύματα, συνήθως σημαίνει συσκευασία βάρους μεταξύ 100 γραμμαρίων και 2 χλγρ. (ή 2 λίτρων),
- Για ορισμένα ανομοιογενή εμπορεύματα (π.χ. τροφές για σκύλους), αυτό μπορεί να περιλαμβάνει σάκους βάρους έως 25 χλγρ.

Συσκευασίες λιανικής πώλησης
Συνιστώμενη ελάχιστη ποσότητα για κάθε δείγμα | Ανάλογα με την ποσότητα του φορτίου, ο συνιστώμενος ελάχιστος αριθμός συσκευασιών από τις οποίες λαμβάνεται δείγμα με σκοπό τη δημιουργία συνολικού δείγματος είναι:

Μέγεθος παρτίδας (αριθμός συσκευασιών) | Συνιστώμενος αριθμός συσκευασιών που λαμβάνονται ως δείγμα
2-100 | 2
101-1 000 | 4
1 001-10 000 | 6
10 001-150 000 | 10
150 001-500 000 | 20
> 500 000 | 25

Προσαρμοσθέν από τον FAO/ΠΟΥ— CAC/GL 50-2004, πίνακας 17 για περιορισμένο επίπεδο ελέγχων. Οι εξαιρέσεις από αυτόν τον πίνακα εξηγούνται στο σχέδιο δειγματοληψίας κατωτέρω.
Όταν οι συσκευασίες είναι μικρές, εξασφαλίστε ότι το τελικό δείγμα έχει βάρος τουλάχιστον 250 γραμμαρίων.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- FAO/ΠΟΥ. Οι γενικές κατευθυντήριες γραμμές του Codex Alimentarius για δειγματοληψία — CAC/GL 50-2004.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Εργαλεία γενικής χρήσης: μαχαίρι, ψαλίδι, λαβίδες, φορητοί φανοί, κλπ.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00)

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Υπό κανονικές συνθήκες, τα εμπορεύματα σε συσκευασίες λιανικής πώλησης δεν παρουσιάζουν ιδιαίτερο κίνδυνο για την υγεία.
- Για τρόφιμα: δεν υπάρχουν ειδικοί κίνδυνοι, εκτός εάν έχετε ειδική αλλεργία στο περιεχόμενο.
- Για άλλα παρασκευάσματα: βλ. ΔΔΑ και ADR και σημάνσεις κινδύνου και ασφαλείας επάνω στην αρχική συσκευασία.
- Φοράτε προστατευτικά γάντια, προστατευτικά γυαλιά ή/και προστατευτική μάσκα (εάν είναι απαραίτητο).

Σχέδιο δειγματοληψίας
Είδος φορτίου | Περιγραφή
Φορτία για εκτελωνισμό | Το συνολικό δείγμα αποτελείται από κατάλληλο αριθμό στοιχειωδών δειγμάτων: δοχεία, φιάλες, χονδρές φιάλες ή σάκοι που λαμβάνονται σε συσκευασία λιανικής χωρίς να έχει ανοιχθεί, από όλα τα μέρη του φορτίου. Ένα δείγμα θεωρείται συνήθως αντιπροσωπευτικό των εμπορευμάτων που καλύπτονται από την ίδια τελωνειακή διασάφηση.
Φορτία για ΚΓΠ (επιστροφές κατά την εξαγωγή) ή έλεγχο για ειδικούς φόρους κατανάλωσης | Το συνολικό δείγμα αποτελείται από ένα κατάλληλο αριθμό στοιχειωδών δειγμάτων: κάνιστρα, φιάλες, δοχεία ή σάκοι που λαμβάνονται σε συσκευασίες λιανικής που δεν έχουν ανοιχθεί, από όλα τα μέρη του φορτίου. Ο ανωτέρω πίνακας παρουσιάζει τον ελάχιστο αριθμό συσκευασιών που πρέπει να ληφθούν ως δείγματα. Εάν η αποστολή αποτελείται από εμπορεύματα που προέρχονται από την ίδια γραμμή παραγωγής (έχουν τον ίδιο αριθμό παρτίδας), μπορεί να ληφθεί μικρότερος αριθμός δειγμάτων.
Είναι επίσης σημαντικό να εξετάζεται τι ποσοστό του φορτίου αντιπροσωπεύει το τμήμα που έχει ληφθεί ως δείγμα βλ. Γενικό μέρος.

Λεπτομερείς πληροφορίες
Διαδικασία δειγματοληψίας |

- Πρέπει να λαμβάνονται χωριστά δείγματα από διαφορετικές παρτίδες. Οι ετικέτες επάνω στη συσκευασία ενδέχεται να αναφέρουν αν το φορτίο αποτελείται από διαφορετικές παρτίδες ή ημερομηνίες παραγωγής και αν η ποιότητα των προϊόντων των διαφόρων παρτίδων διαφέρει.
- Εάν οι ετικέτες επάνω στη συσκευασία αναφέρουν ότι το φορτίο περιέχει διαφορετικά προϊόντα, π.χ. ένα φορτίο μαρμελάδας μπορεί να περιέχει διαφορετικά είδη μαρμελάδας, πρέπει να λάβετε δείγματα από κάθε είδος.
- Πρέπει πάντοτε να εξετάζεται η ακεραιότητα των συσκευασιών και η ημερομηνία λήξης.
- Οι συσκευασίες λιανικής που λαμβάνονται ως δείγματα δεν πρέπει να ανοίγονται ούτε να μεταφέρεται το περιεχόμενό τους σε άλλους περιέκτες δείγματος.
- Πρέπει να λαμβάνονται προφυλάξεις για να αποφεύγεται η διαγραφή ή απόκρυψη πληροφοριών επάνω στην αρχική συσκευασία. Η τελωνειακή ετικέτα δεν πρέπει να καλύπτει τις εμπορικές ετικέτες του αρχικού προϊόντος (εμπορικό σήμα, κατασκευαστής, περιεχόμενο, ημερομηνία λήξης, κλπ.). Συνιστάται τα δείγματα συσκευασιών λιανικής πώλησης να τοποθετούνται σε έναν σάκο και οι ετικέτες και οι σφραγίδες να στερεώνονται στον σάκο.
- Εάν επίκειται η λήξη ή έχει παρέλθει η ημερομηνία λήξης του προϊόντος, κανονικά δεν πρέπει να λαμβάνεται δείγμα από το φορτίο, εκτός εάν συντρέχουν ειδικοί λόγοι να ληφθεί δείγμα.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Βεβαιωθείτε ότι οι συνθήκες μεταφοράς εγγυώνται τη διατήρηση της ακεραιότητας και των ιδιαίτερων χαρακτηριστικών του μεταφερόμενου δείγματος.
- Βεβαιωθείτε ότι τηρούνται με ακρίβεια οι κατάλληλες συνθήκες μεταφοράς των εμπορευμάτων. Εάν είναι αναγκαίο, πρέπει να επισημαίνονται με σαφήνεια στην εξωτερική πλευρά κάθε εξωτερικής συσκευασίας τα κατάλληλα σύμβολα κινδύνου ή/και οι συνθήκες θερμοκρασίας.
- Τα δείγματα τροφίμων και χημικών προϊόντων πρέπει να μεταφέρονται χωριστά (αποθήκες φορτίου, συσκευασμένα κιβώτια) στο μεταφορικό όχημα, ώστε να αποτρέπεται κάθε πιθανότητα διασταυρούμενης μόλυνσης.

Αποθήκευση |

- Οι συνθήκες αποθήκευσης καθορίζονται με βάση τα ιδιαίτερα χαρακτηριστικά και τις ιδιότητες των δειγμάτων που λαμβάνονται.
- Βεβαιωθείτε ότι τηρούνται με ακρίβεια οι κατάλληλες συνθήκες αποθήκευσης των εμπορευμάτων. Εάν είναι απαραίτητο, θα πρέπει να επισημαίνονται με ευκρίνεια στο εξωτερικό κάθε συσκευασίας τα κατάλληλα σύμβολα κινδύνου ή/και συνθήκες θερμοκρασίας.
- Αποθηκεύστε σε καθαρή, ξηρή, σκοτεινή, ψυχρή και επαρκώς αεριζόμενη αίθουσα.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση