Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Υγρά προϊόντα πετρελαίου
Δειγματοληψία

Εμπορεύματα
Ορισμός | Προϊόντα πετρελαίου χύδην• ορυκτά καύσιμα, πετρέλαιο και προϊόντα της απόσταξης του π.χ. βενζίνη, κηροζίνη, πετρέλαιο εσωτερικής καύσης, πετρέλαιο θέρμανσης, λιπαντικά• μεθυλεστέρες λιπαρών οξέων (FAME)• μείγματα FAME με ορυκτά καύσιμα και ομοειδή προϊόντα.

Υγρά προϊόντα πετρελαίου
Συνιστώμενη ελάχιστη ποσότητα για κάθε δείγμα | 0,5 λίτρο. 1 λίτρο βενζίνης για τον προσδιορισμό του αριθμού των οκτανίων.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 3170: Υγρά προϊόντα πετρελαίου — Μη αυτόματη/δια χειρός δειγματοληψία.
- EN 14275: Καύσιμα αυτοκινήτων, εκτίμηση της ποιότητας της βενζίνης και του πετρελαίου ντίζελ. Δειγματοληψία από αντλίες πρατηρίων καυσίμων και διανεμητές καυσίμου εμπορικής εγκατάστασης.
- ISO 1998-5 Πετρελαϊκή βιομηχανία — Ορολογία — Μέρος 5: Μεταφορά, αποθήκευση, διανομή.
- EN ISO 4257 Υγραέρια - Μέθοδος δειγματοληψίας.
- ISO 3171 Υγρά προϊόντα πετρελαίου. Αυτόματη δειγματοληψία σωληνώσεων.
- ASTM D4057 Τυποποιημένη πρακτική για μη αυτόματη/δια χειρός δειγματοληψία πετρελαίου και πετρελαϊκών προϊόντων.
- ASTM D4177 Τυποποιημένη πρακτική για αυτόματη δειγματοληψία πετρελαίου και πετρελαϊκών προϊόντων.
- ASTM D4306 Τυποποιημένη πρακτική για περιέκτες δείγματος καυσίμων αεροπλοΐας για δοκιμές που επηρεάζονται από μόλυνση σε ιχνοποσότητες.
- ASTM D5842 Τυποποιημένη πρακτική για δειγματοληψία και χειρισμό καυσίμων για μέτρηση της πτητικότητας.
- ASTM D5854 Τυποποιημένη πρακτική για ανάμειξη και χειρισμό υγρών δειγμάτων πετρελαίου και πετρελαϊκών προϊόντων.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Δειγματολήπτης αντλίας κενού (L01-01).
- Δοχείο εμβύθισης (L02-01).
- Δειγματολήπτης τύπου σιφωνίου (L03-01).
- Κουτάλα δειγματοληψίας (L04-01).
- Μέσα για συνεχή αυτόματη ή μη αυτόματη/δια χειρός δειγματοληψία, π.χ. δειγματολήπτης σωληνώσεων (L06-01). Ο εξοπλισμός δεν περιλαμβάνει μόνο τη συσκευή αυτόματης δειγματοληψίας που λαμβάνει τα δείγματα από τη γραμμή, αλλά και κατάλληλο ανιχνευτή, καλώδια σύνδεσης, βοηθητικό εξοπλισμό κ.α. Όλα αυτά πρέπει να εξασφαλίζουν την ακεραιότητα του δείγματος.
- Δοχείο μείξης και δοχείο για απόβλητα έκπλυσης.
- Χοάνη.
- Κλίμακα αρκετά υψηλή για τη δεξαμενή.

Περιέκτες που πρέπει να χρησιμοποιούνται για τη δειγματοληψία | Οι περιέκτες πρέπει να είναι κατασκευασμένοι από πλαστικό, γυαλί ή μέταλλο με κατάλληλα πώματα από φελλό ή πλαστικά πώματα (όχι από καουτσούκ).

- Πλαστική φιάλη, με στενό στόμιο, κανονικού μεγέθους, χωρητικότητας 100 έως 500 ml, στεγανό πώμα (P01, P06, P07).
- Σκουρόχρωμη φιάλη από γυαλί, μεγάλου μεγέθους, χωρητικότητας 500 έως 1 000 ml, στεγανό πώμα (G01).
- Μεταλλικό δοχείο, μεγάλου μεγέθους, χωρητικότητας 500 έως 1 000 ml, στεγανό πώμα (M01). Το δοχείο πρέπει να είναι απαλλαγμένο από επιμολυντές, όπως σκουριά και προσμείξεις συγκόλλησης.

Οι περιέκτες δείγματος πρέπει να είναι καθαροί και απαλλαγμένοι από κάθε ουσία που θα μπορούσε να επιμολύνει το υλικό που λαμβάνεται ως δείγμα (όπως νερό, ακαθαρσίες, ίνες, ενώσεις καθαριστικών ουσιών, μεθανόλη και άλλοι διαλύτες, προσμείξεις συγκόλλησης, οξέα, σκουριά και λάδια).
Για τη βενζίνη - μόνο γυάλινοι ή μεταλλικοί περιέκτες, χωρητικότητας τουλάχιστον 1 λίτρου. Αφήστε τουλάχιστον 10 % διάκενο στον περιέκτη, ώστε να είναι δυνατή η θερμική διαστολή!
Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και την ασφάλεια.

- Βλ. ΔΔΑ ή ADR, εάν είναι διαθέσιμα.
- Δώστε προσοχή στις σημάνσεις ασφαλείας και τα προειδοποιητικά σήματα.
- Φοράτε μέσα ατομικής προστασίας.
- Οφείλετε να γνωρίζετε και να τηρείτε όλες τις οδηγίες για την υγεία και ασφάλεια που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για τον χώρο στον οποίο θα πραγματοποιηθεί η δειγματοληψία.
- Άκρως εύφλεκτα υγρά και αέρια (π.χ. βενζίνη). Πρέπει να λαμβάνονται προφυλάξεις για την αποφυγή ανάφλεξης από στατικό ηλεκτρισμό.

Σήμανση τυπικών προϊόντων σύμφωνα με CLP/GHS

- βενζίνη οχημάτων:
  H224, H304, H315, H336, H340, H350, H361, H411.
  P201, P210, P280, P301+P310, P403+P233, P501.
- Πετρέλαιο εσωτερικής καύσης με περιεκτικότητα FAME (7%):
  H226, H304, H315, H332, H340, H351, H373, H411.
  P201, P210, P261, P280, P301+P310, P501.
- Πετρέλαιο θέρμανσης ή ελαφρύ πετρέλαιο θέρμανσης:
  H332, H350, H361d, H373, H410
  P201, P260, P273, P281, P308+P313, P501.

Για γενικές προφυλάξεις βλ. EN ISO 3170.

- Κάθε εργασία που εκθέτει εργαζόμενους στον κίνδυνο πτώσης από ύψος σε σχέση με σταθερό δάπεδο θεωρείται «εργασία σε ύψος». Πρέπει να παρέχεται επαρκής κατάρτιση και να χορηγούνται τα αναγκαία μέσα ατομικής προστασίας.
- Κλίμακες, σκάλες, πλατφόρμες και κιγκλιδώματα πρέπει να διατηρούνται σε δομικά ασφαλή κατάσταση και να επιθεωρούνται τακτικά από αρμόδιο προσωπικό.
- Μη λαμβάνετε δείγματα σε συνθήκες θύελλας με ηλεκτρικές εκκενώσεις ή χαλάζι.
- Πριν τη δειγματοληψία, ο χειριστής πρέπει να γειώσει κάθε στατικό φορτίο που έχει συσσωρευθεί επάνω του, αγγίζοντας κάποιο τμήμα της δεξαμενής σε απόσταση τουλάχιστον ενός μέτρου από τον χώρο δειγματοληψίας.
- Όλα τα απαιτούμενα όργανα για τη δειγματοληψία πρέπει να μεταφέρονται με τον σωστό τρόπο. Πρέπει να χρησιμοποιείται κατάλληλος σάκος ή περιέκτης για τη μεταφορά των δειγμάτων, έτσι ώστε ο χειριστής να έχει το ένα χέρι ελεύθερο.
- Να μη γεμίζετε υπερβολικά τον περιέκτη του δείγματος και να αφήνετε τουλάχιστον 10% ελεύθερο χώρο για να είναι δυνατή η θερμική διαστολή του προϊόντος. Αυτό πρέπει να γίνει αμέσως μόλις ληφθεί το δείγμα.
- Εάν για τη δειγματοληψία απαιτείται να εισέλθετε στον χώρο στην οροφή δεξαμενής, θα πρέπει να είναι παρόντα τουλάχιστον δύο άτομα εξοπλισμένα με τα αναγκαία μέσα ατομικής προστασίας.
- Δεξαμενές πλωτής οροφής. Εάν είναι δυνατό, να λαμβάνετε πάντα δείγμα από αυτές από τη γέφυρα υπηρεσίας ή την πλατφόρμα πρόσβασης επάνω από την οροφή, διότι ενδέχεται να έχουν συσσωρευθεί εύφλεκτα αέρια στον χώρο της οροφής. Εάν είναι αναγκαίο να μεταβείτε στην οροφή, πρέπει να υπάρχουν τουλάχιστον δύο άτομα που να φορούν τα κατάλληλα μέσα προστασίας της αναπνοής, εκτός εάν η ατμόσφαιρα πάνω από την οροφή είναι αποδεδειγμένα ασφαλής.
- Να λαμβάνετε πάντοτε δείγματα με επαρκή φωτισμό. Κάθε διάταξη φωτισμού ή φανοί θα πρέπει να είναι εκ κατασκευής ασφαλείς.

Μέσα ατομικής προστασίας

- Προστασία χεριών: κατασκευασμένα από υλικό αδιάλυτο σε υδρογονάνθρακες, όπως γάντια και μακριά γάντια PVC.
- Προστασία της όρασης: προστατευτικά γυαλιά, μάσκες ή προστατευτική προσωπίδα (εάν είναι απαραίτητο).
- Προστασία της αναπνοής: με φίλτρο κατάλληλο για οργανικούς ατμούς.
- Προστασία των ποδιών: αντιστατικές και αντιολισθητικές μπότες.
- Προστασία του σώματος: ενδυμασία ασφαλείας από βαμβάκι, λινό ή μαλλί (όχι συνθετικές ίνες), επιβραδυντικά της φωτιάς και αντιστατικά.
- Κράνη ασφαλείας, ωτοασπίδες και ζώνη ασφαλείας: εάν είναι απαραίτητο.

Σχέδιο δειγματοληψίας
Είδος φορτίου | Σχέδιο δειγματοληψίας
Σταθερές μεταλλικές κάθετες κυλινδρικές δεξαμενές | Ένα ή περισσότερα συνολικά δείγματα: από στοιχειώδη δείγματα (τρία ή περισσότερα) που λαμβάνονται από τουλάχιστον τρία ύψη: από το 15% περίπου από τον πυθμένα, από το μέσο και περίπου από το 15% από την επιφάνεια του προϊόντος για κάθε παρτίδα. Ελέγξτε την ομοιογένεια της κάθε παρτίδας - σε περίπτωση αμφιβολίας ως προς την ομοιογένεια, λάβετε περισσότερα στοιχειώδη δείγματα. Μπορούν να δημιουργηθούν περισσότερα συνολικά δείγματα από δεξαμενές που περιέχουν διαφορετικά προϊόντα ή παρτίδες.
Θαλάσσια σκάφη, οριζόντια βυτιοφόρα οχήματα και σιδηροδρομικά βαγόνια που πληρούνται από την οροφή | Ένα ή περισσότερα συνολικά δείγματα: από στοιχειώδη δείγματα (ένα ή περισσότερα, ανάλογα με το επίπεδο του υγρού και τον αριθμό διαμερισμάτων). Για επίπεδο υγρού >3 μέτρων, συνήθως από 3 ύψη: περίπου από το 15% από τον πυθμένα, από το μέσο και περίπου από το 15% από την επιφάνεια του προϊόντος σε κάθε παρτίδα. Ελέγξτε την ομοιογένεια της παρτίδας. Σε περίπτωση αμφιβολίας ως προς την ομοιογένεια, λάβετε περισσότερα στοιχειώδη δείγματα. Μπορούν να δημιουργηθούν περισσότερα συνολικά δείγματα από δεξαμενές οι οποίες περιέχουν διαφορετικά προϊόντα ή παρτίδες.
Βυτιοφόρα οχήματα που πληρούνται από τον πυθμένα | Ένα συνολικό δείγμα: από στοιχειώδη δείγματα σε όλη τη διάμετρο της ροής, σε διαστήματα που καθορίζονται με βάση την ταχύτητα ροής και τον συνολικό όγκο του διαμερίσματος.
Καύσιμα σε συνεχή ροή | Ένα συνολικό δείγμα: από στοιχειώδη δείγματα σε όλη τη διάμετρο της ροής, σε διαστήματα που καθορίζονται με βάση την ταχύτητα ροής.
Αντλίες παροχής καυσίμου εμπορικών εγκαταστάσεων/πρατήριων καυσίμων | Ένα συνολικό δείγμα ομοιογενούς καυσίμου λαμβάνεται από αντλίες παροχής επί των σωλήνων πλήρωσης και μεταγγίζεται απευθείας στον περιέκτη δείγματος.
Βαρέλια, κάδοι, κάνιστρα και παρόμοιοι μικροί περιέκτες χειρός | Ένα ή περισσότερα συνολικά δείγματα: σχηματίζονται μόνο από συσκευασίες από την ίδια παρτίδα που περιέχονται στο ίδιο φορτίο. Ίσες ποσότητες στοιχειωδών δειγμάτων λαμβάνονται με τυχαία ή συστηματική επιλογή από διαφορετικούς περιέκτες μεταφοράς που βρίσκονται σε διαφορετικές θέσεις στο μεταφορικό όχημα ή στην εγκατάσταση αποθήκευσης. Περισσότερα συνολικά δείγματα μπορεί να δημιουργηθούν από δεξαμενές που περιέχουν διαφορετικά προϊόντα ή παρτίδες.

Λεπτομερείς πληροφορίες
Διαδικασίας δειγματοληψίας | Γενικές παρατηρήσεις

- Η συνεχής αυτόματη δειγματοληψία είναι πάντοτε η μέθοδος που προτιμάται σε σχέση με τη μη αυτόματη/δια χειρός δειγματοληψία.
- Το αργό πετρέλαιο και τα υπολείμματα απόσταξης πετρελαίου είναι συνήθως ανομοιογενή. Ο αριθμός στοιχειωδών δειγμάτων πρέπει να είναι αποτέλεσμα συμφωνίας μεταξύ όλων των εμπλεκόμενων μερών, εκτός εάν εφαρμόζεται συνεχής αυτόματη δειγματοληψία.
- Η βενζίνη και τα προϊόντα απόσταξης είναι συνήθως ομοιογενή, αλλά συχνά μεταφέρονται σε δεξαμενές στον πυθμένα των οποίων έχει διαχωριστεί νερό. Είναι αποδεκτή η μη αυτόματη/δια χειρός δειγματοληψία σύμφωνα με τις διαδικασίες που ορίζονται κατωτέρω.
- Μετά τη λήψη του δείγματος, κλείστε αμέσως ερμητικά τη φιάλη με πώμα που εφαρμόζει τέλεια και ελέγξτε (έλεγχος διαρροής).
- Όταν είναι δυνατό, συλλέξτε το δείγμα ρέοντος φορτίου απευθείας στον περιέκτη δείγματος. Αυτό περιορίζει την πιθανότητα απορρόφησης αέρα, απώλειας πτητικών συστατικών ατμών και επιμόλυνσης. Αμέσως πριν τη δειγματοληψία, ξεπλύνετε τον περιέκτη με το προϊόν από το οποίο θα ληφθεί το δείγμα. Τους θερινούς μήνες, χρησιμοποιείτε περιέκτς που έχουν ψυχθεί προηγουμένως.
- Εάν χρησιμοποιείτε δοχείο μείξης, όλα τα στοιχειώδη δείγματα από όλα τα σημεία δειγματοληψίας συλλέγονται, και αφού αναμειχθούν πλήρως, δημιουργείται ένα συνολικό δείγμα. Το δοχείο μείξης πρέπει να εκπλυθεί προηγουμένως με το προϊόν από το οποίο λαμβάνεται δείγμα. Χρησιμοποιείτε τους θερινούς μήνες δοχείο μείξης που έχει προηγουμένως ψυχθεί.
- Ο χειρισμός και η συσκευασία των δειγμάτων πρέπει να πραγματοποιείται σε καλά αεριζόμενο χώρο.

Σταθερές μεταλλικές κάθετες κυλινδρικές δεξαμενές

- Λαμβάνοντες ίσες ποσότητες σημειακών δειγμάτων από το ανώτερο, μεσαίο και χαμηλότερο επίπεδο, από τις θέσεις 4, 5, και 6:
  1 - επιφάνεια υγρού
  2 - επιφανειακό δείγμα
  3 - δείγμα κορυφής
  4 - άνω δείγμα
  5 - δείγμα μέσης
  6 - κάτω δείγμα
  7 - δείγμα από το στόμιο εξόδου
  8 - δείγμα πυθμένα
- Για τη λήψη των δειγμάτων μπορούν να χρησιμοποιούνται δοχεία εμβύθισης. Το πωματισμένο δοχείο εμβύθισης κατέρχεται μέσα από το στόμιο της δεξαμενής μέχρι το επιθυμητό επίπεδο:
  - στο μέσο του άνω τρίτου του περιεχομένου της δεξαμενής•
  - στο μέσο του περιεχομένου της δεξαμενής•
  - και στο κάτω τρίτο του περιεχομένου της δεξαμενής.
- Στο επιλεγόμενο επίπεδο, αφαιρέστε το πώμα τραβώντας απότομα το κορδόνι ή την αλυσίδα και αφήστε το δοχείο εμβύθισης μέχρι να γεμίσει πλήρως, δηλαδή μέχρι να σταματήσουν οι φυσαλίδες. Όταν γεμίσει, ανασύρετε το και αδειάστε το δείγμα στο δοχείο μείξης.
- Ο κατωτέρω πίνακας παρουσιάζει τα ελάχιστα απαιτούμενα στοιχειώδη δείγματα.

  Επίπεδο υγρού | Ανώτερο δείγμα | Μεσαίο δείγμα | Κατώτερο δείγμα
  <3 m |  | x |
  3 - 4.5 m | x |  | x
  >4.5 m | x | x | x

- Μπορεί επίσης να χρησιμοποιηθεί αντλία κενού, εάν το βάθος από το οποίο θα ληφθεί το δείγμα δεν υπερβαίνει τα 4 μέτρα και το ιξώδες του υγρού δεν είναι υπερβολικά υψηλό.
- Μπορεί επίσης να πραγματοποιηθεί εγκάρσια δειγματοληψία (από όλα τα στρώματα).
- Να θυμάστε ότι στον πυθμένα των δεξαμενών υπάρχουν πάντοτε ορισμένες ποσότητες προσμείξεων και στοιβάδα ύδατος.

Θαλάσσια σκάφη, οριζόντιες σιδηροδρομικές και οδικές δεξαμενές καυσίμων που γεμίζουν από την οροφή.

- Ένα συνολικό δείγμα μπορεί να προετοιμαστεί από στοιχειώδη δείγματα που λαμβάνονται από την ίδια δεξαμενή ή, σε περίπτωση θαλάσσιων σκαφών, από όλες τις δεξαμενές που περιέχουν το ίδιο υλικό. Εάν απαιτείται ένα συνολικό δείγμα, αυτό πρέπει να αποτελείται από μέρη που λαμβάνονται αναλογικά από κάθε ζώνη, εάν αφορά μία ενιαία δεξαμενή. Εάν πρόκειται να ληφθεί ένα συνολικό δείγμα από πολλές δεξαμενές, αυτό πρέπει να αποτελείται από μέρη που λαμβάνονται αναλογικά από κάθε δεξαμενή από την οποία γίνεται δειγματοληψία.
- Συνήθως, η ολική χωρητικότητα ενός δεξαμενόπλοιου είναι χωρισμένη σε ανεξάρτητες ζώνες (δεξαμενές, τμήματα, διαμερίσματα κλπ.) που έχουν ενδεχομένως διαφορετικά μεγέθη. Οι διαδικασίες δειγματοληψίας και ο σχηματισμός συνολικών δειγμάτων είναι τα ίδια με αυτά που περιγράφονται για τις σταθερές μεταλλικές κάθετες κυλινδρικές δεξαμενές. Τα στοιχειώδη δείγματα λαμβάνονται από κάθε μέρος της δεξαμενής.
- Τα βυτιοφόρα οχήματα και σιδηροδρομικά βαγόνια μπορούν να θεωρούνται οριζόντιες κυλινδρικές δεξαμενές. Οι μέθοδοι που χρησιμοποιούνται για τη λήψη δειγμάτων και τον σχηματισμό του συνολικού δείγματος είναι ακριβώς οι ίδιες με αυτές που περιγράφονται για τις σταθερές μεταλλικές κάθετες κυλινδρικές δεξαμενές. Οι μικρές δεξαμενές αντιπροσωπεύουν μία ποσότητα φορτίου.
- Δείγματα λαμβάνονται μετά τη φόρτωση ή πριν την εκφόρτωση. Για τη δειγματοληψία σε κάθε διαμέρισμα φορτίου μπορούν να ληφθούν: δείγμα από όλα τα επίπεδα, δείγμα ρέοντος φορτίου, δείγμα από το ανώτερο, μεσαίο και κατώτερο τμήμα ή σημειακά δείγματα σε συμφωνημένα επίπεδα.

Βυτιοφόρα οχήματα που πληρούνται από τον πυθμένα

- Τα δείγματα λαμβάνονται κατά τη φόρτωση ή εκφόρτωση καυσίμων σε προκαθορισμένα μόνο μέρη π.χ. σε πρατήρια καυσίμων ή διυλιστήρια.
- Η δειγματοληψία πραγματοποιείται με εξοπλισμό κατάλληλο για συνεχή αυτόματη ή μη αυτόματη/δια χειρός δειγματοληψία, ο οποίος μεταγγίζει ίσες στοιχειώδεις ποσότητες υγρού από τις σωληνώσεις στον περιέκτη δειγμάτων.
- Πριν τη λήψη του δείγματος, ο εξοπλισμός δειγματοληψίας, κρουνός και σωλήνας αποπλύνονται με το τριπλάσιο περίπου του όγκου τους.
- Τα δείγματα λαμβάνονται όταν έχει εκφορτωθεί περίπου το 20%, το 50% και το 80% της συνολικής ποσότητας της δεξαμενής. Τα δείγματα μεταφέρονται απευθείας στους περιέκτες δειγμάτων ή στο δοχείο μείξης.

Διανεμητές καυσίμου ("πιστόλι αντλίας") σε εμπορικά πρατήρια καυσίμου

- Τα δείγματα λαμβάνονται με διανεμητές ("πιστόλι αντλίας") στους σωλήνες πλήρωσης.
- Πρέπει να αφαιρούνται τουλάχιστον 4 λίτρα καυσίμου πριν τη λήψη του δείγματος, εάν δεν είναι βέβαιο ότι ο σωλήνας της αντλίας καυσίμου περιέχει φρέσκο καύσιμο.
- Ο περιέκτης δείγματος για τα τελικά δείγματα πληρώνεται απευθείας από τον διανεμητή καυσίμου με τη χρησιμοποίηση χοάνης ή πρόσθετου σωλήνα, για να αποτραπεί ή εξάτμιση καυσίμου. Ο περιέκτης δείγματος θα πρέπει να πληρώνεται αργά για να αποτραπεί ο αφρισμός.
- Η πλήρωση του περιέκτη δεν πρέπει να υπερβαίνει κατ' ανώτατο όριο το 80%-90% της χωρητικότητάς του, ώστε να είναι δυνατή η διαστολή λόγω θερμοκρασίας.

Υγρά καύσιμα από δεξαμενές οχημάτων

- Τα δείγματα λαμβάνονται από το στόμιο της δεξαμενής καυσίμου, συνήθως με δειγματολήπτη αντλίας κενού.
- Τα δείγματα μεταγγίζονται απευθείας στους περιέκτες δείγματος.

Βαρέλια, κάδοι, κάνιστρα και παρόμοιοι μικροί περιέκτες χειρός

- Οι τελωνειακοί υπάλληλοι πρέπει να εξασφαλίζουν ότι τα ελεγχόμενα εμπορεύματα αποτελούν ένα ενιαίο φορτίο. Εάν υπάρχουν διαφορετικά φορτία, θα πρέπει να ταυτοποιούνται χωριστά.
- Η δειγματοληψία διενεργείται με τη χρησιμοποίηση αντλίας κενού, με διάφορους δειγματολήπτες τύπου σιφωνίου ή με άλλους κατάλληλους δειγματολήπτες.
- Ένα στοιχειώδες δείγμα λαμβάνεται από το κέντρο του κάθενα από τους περιέκτες οι οποίοι επιλέγονται τυχαία ή συστηματικά σε όλο το φορτίο.
- Εάν ένα δείγμα πρόκειται να ληφθεί μόνο από έναν περιέκτη (π.χ. βαρέλι), μεταγγίζεται απευθείας από τον δειγματολήπτη στον περιέκτη δείγματος. Εάν πρόκειται να ληφθούν δείγματα από περισσότερα βαρέλια και είναι βέβαιο ότι όλα τα βαρέλια αντιπροσωπεύουν μία και μοναδική παρτίδα, τα στοιχειώδη δείγματα λαμβάνονται από διάφορα βαρέλια με τυχαία επιλογή και στη συνέχεια ενοποιούνται σε ένα δοχείο μείξης, ώστε να δημιουργηθεί το συνολικό δείγμα.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Πρέπει να τοποθετείται στα δείγματα ετικέτα που να δηλώνει τον ειδικό χαρακτήρα του κινδύνου (σύμβολα ή κωδικά γράμματα).
- Τα εύφλεκτα υγρά είναι επικίνδυνα υλικά και η μεταφορά τους διέπεται από τους κανόνες της ADR. Μπορεί να εφαρμοστούν εξαιρέσεις για επικίνδυνα εμπορεύματα που συσκευάζονται σε περιορισμένες ποσότητες. Όταν χρησιμοποιείται συνδυασμός συσκευασιών (που συνίσταται σε εσωτερική και εξωτερική συσκευασία, χωρίς να υπάρχει δυνατότητα θραύσης ή εύκολης διάτρησης), επιτρέπεται η μεταφορά μέγιστης ποσότητας 30 λίτρων, εκ των οποίων ποσότητα τουλάχιστον 10 λίτρων ενδέχεται να είναι εύφλεκτα προϊόντα της τάξης 1 (π.χ. βενζίνη) (βλ. Μεταφορά στο Γενικό μέρος.
- Το μεταφορικό όχημα πρέπει να φέρει κατάλληλο πυροσβεστήρα.

Αποθήκευση |

- Αποθηκεύστε σε ψυχρό, σκοτεινό, ξηρό και καλά αεριζόμενο χώρο, μακριά από πηγές θερμότητας.
- Διατηρείστε τον περιέκτη ερμητικά κλειστό για να αποτραπεί η απώλεια πτητικών συστατικών.
- Χρησιμοποιείτε αεριζόμενο θάλαμο για τα εύφλεκτα υλικά, εφόσον υπάρχει.
- Πρέπει να υπάρχουν τα κατάλληλα προειδοποιητικά σήματα.

Υγρά προϊόντα πετρελαίου (Επέκταση λίστας )
Κωδικός ΕΣ | Περιγραφή

Υγρά προϊόντα πετρελαίου (Απόκρυψη λίστας)
Κωδικός ΕΣ*) | Περιγραφή
2707 | Λάδια και άλλα προϊόντα που προέρχονται από την απόσταξη σε υψηλή θερμοκρασία των πισσών από λιθάνθρακα• ομοειδή προϊόντα στα οποία τα αρωματικά συστατικά υπερισχύουν κατά βάρος από τα μη αρωματικά συστατικά.
2709 | Λάδια ακατέργαστα, από πετρέλαιο ή από ασφαλτούχα ορυκτά (ακατέργαστο πετρέλαιο).
2710 | Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια. Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια• παρασκευάσματα που δεν κατονομάζονται ούτε περιλαμβάνονται αλλού, που περιέχουν κατά βάρος 70% ή περισσότερο λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό• Χρησιμοποιημένα λάδια
3401 | Σαπούνια• προϊόντα και παρασκευάσματα οργανικά που ενεργούν πάνω στην επιφανειακή τάση, που χρησιμοποιούνται αντι σαπουνιού, σε ράβδους, σε σχήμα στρογγυλού ψωμιού σε τεμάχια ή είδη έκτυπα, έστω και αν περιέχουν σαπούνι• προϊόντα και παρασκευάσματα οργανικά που ενεργούν πάνω στην επιφανειακή τάση που προορίζονται για το πλύσιμο του δέρματος, με μορφή υγρού ή κρέμας, συσκευασμένα για τη λιανική πώληση, έστω και αν περιέχουν σαπούνι• χαρτί, βάτες, πιλήματα και μη υφασμένα υφάσματα, εμποτισμένα, επιχρισμένα ή καλυμμένα με σαπούνι ή απορρυπαντικά.
3402 | Οργανικές ουσίες επιφανειακής δράσης (άλλες από τα σαπούνια)• παρασκευάσματα που ενεργούν πάνω στην επιφανειακή τάση, παρασκευάσματα για πλύσιμο (αλισίβες) (στα οποία περιλαμβάνονται και τα βοηθητικά παρασκευάσματα για το πλύσιμο) και παρασκευάσματα καθαρισμού, έστω και αν περιέχουν σαπούνι, άλλα από εκείνα της κλάσης 3401.
3403 | Παρασκευάσματα λιπαντικά (στα οποία περιλαμβάνονται και τα λάδια κοπής, τα παρασκευάσματα για την απελευθέρωση του παξιμαδιού της βίδας, παρασκευάσματα αντισκωριακά ή αντιδιαβρωτικά και τα παρασκευάσματα για το ξεκαλούπωμα, με βάση τα λιπαντικά) και παρασκευάσματα των τύπων που χρησιμοποιούνται στην επεξεργασία με λάδι ή με λίπος των υφαντικών υλών, του δέρματος, των γουνοδερμάτων ή άλλων υλών, με εξαίρεση εκείνα που περιέχουν σαν βασικά συστατικά 70 % ή περισσότερο κατά βάρος λάδια από πετρέλαιο ή από ασφαλτούχα ορυκτά.
3811 | Αντικροτικά παρασκευάσματα, ανασχετικά της οξείδωσης, προσθετικά εξουδετέρωσης καταλοίπων, βελτιωτικά του ιξώδους των λιπαντικών λαδιών, προσθετικά κατά της διάβρωσης και άλλα παρασκευασμένα προσθετικά, για ορυκτά λάδια (στα οποία περιλαμβάνεται και η βενζίνη) ή για άλλα υγρά που χρησιμοποιούνται για τους ίδιους σκοπούς με τα ορυκτά λάδια.
3814 | Μείγματα οργανικών διαλυτών και αραιωτικών, που δεν κατονομάζονται ούτε περιλαμβάνονται αλλού• παρασκευάσματα για την αφαίρεση των χρωμάτων επίχρισης ή των βερνικιών.
3817 | Αλκυλοβενζόλια σε μείγματα και αλκυλοναφθαλένια σε μείγματα, άλλα από εκείνα των κλάσεων 2707 ή 2902.
3819 | Υγρά για υδραυλικά φρένα και άλλα παρασκευασμένα υγρά για υδραυλικές μεταδόσεις κίνησης, που δεν περιέχουν ή περιέχουν λιγότερο του 70 % κατά βάρος λάδια πετρελαίου ή ασφαλτούχων ορυκτών.
3823 | Λιπαρά οξέα μονοκαρβοξυλικά βιομηχανικά. Όξινα λάδια από εξευγενισμό (ραφινάρισμα)• Βιομηχανικές λιπαρές αλκοόλες.
3824 | Συνθετικά παρασκευάσματα για καλούπια ή πυρήνες χυτηρίου• χημικά προϊόντα και παρασκευάσματα των χημικών ή συναφών βιομηχανιών (στα οποία περιλαμβάνονται και εκείνα που αποτελούνται από μείγματα φυσικών προϊόντων), που δεν κατονομάζονται ούτε περιλαμβάνονται αλλού.
3826 | Βιοντίζελ και μείγματα αυτού, τα οποία δεν περιέχουν ή περιέχουν λιγότερο από 70 % κατά βάρος λάδια πετρελαίου και ασφαλτούχων ορυκτών.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση