Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Εξοπλισμός ελέγχου αερίων
Υγεία και ασφάλεια

## 1. Σε τι χρησιμεύει;

Ο εξοπλισμός ελέγχου αερίων είναι σχεδιασμένος για να ανιχνεύει και να σας προειδοποιεί για δυνητικά επικίνδυνες ατμόσφαιρες σε κλειστούς χώρους. Αυτές οι «έγκαιρες προειδοποιήσεις» πρέπει να σας βοηθούν να αποφασίσετε:

- αν είναι ασφαλές να εισέλθετε σε έναν κλειστό χώρο· και
- εάν η ατμόσφαιρα είναι ασφαλής για να συνεχίσετε την εργασία σας στο εσωτερικό αυτού του χώρου.

## 2. Τι είδη εξοπλισμού είναι διαθέσιμα;

Διατίθενται δύο διαφορετικοί τύποι εξοπλισμού ελέγχου αερίων.
Οξυγονόμετρα: Μετρούν το ποσοστό του ατμοσφαιρικού οξυγόνου, το οποίο πρέπει να είναι περίπου 20,9% του αέρα. Τα οξυγονόμετρα σας παρέχουν ακουστή και ορατή προειδοποίηση όταν το επίπεδο του οξυγόνου:

- μειώνεται σε ποσοστό κατώτερο από 19% (κίνδυνος για τη ζωή)· ή
- υπερβαίνει το 23% (κίνδυνος πυρκαγιάς/έκρηξης).

Τα οξυγονόμετρα είναι εξοπλισμένα με ακουστικό για χρήση σε χώρους με θόρυβο, με αναρροφητήρα που επιτρέπει την εξ αποστάσεως λήψη δείγματος και με συνδετήρα πρόσδεσης στη μέση.
Υπόμνηση: Τα οξυγονόμετρα μετρούν μόνο τα επίπεδα του οξυγόνου και όχι άλλων αερίων.
Μετρητές πολλαπλών αερίων: Οι μετρητές αυτοί ανιχνεύουν επικίνδυνα αέρια και ταυτόχρονα ελέγχουν το επίπεδο του οξυγόνου στην ατμόσφαιρα. Παρέχουν προειδοποίηση σε περίπτωση:

- ανεπάρκειας οξυγόνου (κατώτερο του 19% στον ατμοσφαιρικό αέρα)·
- εμπλουτισμού οξυγόνου (σε επίπεδο άνω του 23% στον αέρα)·
- επικίνδυνων επιπέδων μεθανίου (δυνητικά εύφλεκτο και εκρηκτικό)· και
- επικίνδυνων επιπέδων υδρόθειου (δηλητηριώδες και δυνητικά εύφλεκτο).

## 3. Πώς χρησιμοποιείται;

Χρησιμοποιήστε το για να ελέγξετε τον ατμοσφαιρικό αέρα, τόσο πριν εισέλθετε σε κλειστό χώρο και ενόσω είστε στο εσωτερικό του. Δεν πρέπει να εισέρχεστε σε κλειστό χώρο, εάν δεν έχετε μαζί σας εξοπλισμό μέτρησης αερίων. Όσο εργάζεστε σε κλειστό χώρο, εάν χτυπήσει συναγερμός πρέπει να φορέσετε αμέσως τη συσκευή ELSA (συσκευή αναπνοής έκτακτης ανάγκης ) και να απομακρυνθείτε από τον χώρο. Μην συνεχίσετε ποτέ να εργάζεστε όσο φοράτε τη συσκευή ELSA.
Υπόμνηση: Ο εξοπλισμός ελέγχου αερίων είναι συσκευή υψηλότατου βαθμού εξειδίκευσης. Πρέπει να χρησιμοποιείται αποκλειστικά από πρόσωπα που έχουν εκπαιδευτεί πώς να τη χρησιμοποιούν.

## 4. Πώς φροντίζω γι’ αυτό;

Οξυγονόμετρα
Μαζί με τις συσκευές οξυγονόμετρου παρέχονται και οδηγίες φροντίδας και συντήρησής τους. Πρέπει να τις ακολουθείτε αυστηρά. Η συσκευή λειτουργεί με μπαταρία ψευδαργύρου - άνθρακα, η οποία θα πρέπει να εξασφαλίζει έως 400 ώρες συνεχούς χρήσης. Υπάρχει προειδοποίηση λήξης της μπαταρίας που μόλις ενεργοποιηθεί πρέπει να αντικατασταθεί η μπαταρία (με τον ίδιο τύπο μπαταρίας).
Μετρητές πολλαπλών αερίων
Οι μετρητές αυτοί είναι πολύ ευαίσθητα όργανα και πρέπει να είναι βαθμονομημένοι σύμφωνα με τις οδηγίες του κατασκευαστή, ώστε να είναι αποτελεσματικοί.
Η συσκευή θα πρέπει να αποστέλλεται στον κατασκευαστή για συντήρηση κάθε εξάμηνο.
Αυτό συνιστάται για την τήρηση βιβλίων συντήρησης που πρέπει να φυλάσσονται επί πέντε έτη.
Για όσο διάστημα οι μετρητές βρίσκονται στις εγκαταστάσεις του κατασκευαστή, μπορεί να χρησιμοποιούνται εφεδρικά τα οξυγονόμετρα, αλλά χωρίς να ξεχνάτε ότι αυτά ελέγχουν μόνο τα επίπεδα του οξυγόνου.
Υπόμνηση: Μην προσπαθείτε ΠΟΤΕ να αντικαταστήσετε την μπαταρία ενόσω βρίσκεστε σε κλειστό χώρο.
Οι οδηγίες που περιέχονται σε αυτό το τμήμα του κειμένου έχουν τον χαρακτήρα γενικής υπόμνησης των κινδύνων που ανακύπτουν ορισμένες φορές κατά τη διαδικασία εξέτασης και δειγματοληψίας και του εξοπλισμού ασφαλείας που οφείλετε να χρησιμοποιείτε και των προφυλάξεων που πρέπει να λαμβάνετε.
Για περισσότερες πληροφορίες πρέπει να ανατρέξετε στη νομοθεσία και τις οδηγίες της αρμόδιας κρατικής αρχής της χώρας σας.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση