Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Περιέκτες δειγμάτων

Όταν τα προϊόντα είναι σε συσκευασίες λιανικής πώλησης, οφείλετε να λαμβάνετε ως δείγμα πάντοτε ολόκληρες τις συσκευασίες λιανικής πώλησης. Μπορείτε να λαμβάνετε και περισσότερες από μία συσκευασίες, εφόσον είναι αναγκαίο για να διαμορφώσετε το ελάχιστο μέγεθος δείγματος.
Όταν τα προϊόντα είναι σε τεμάχια (π.χ. ξυλεία, μεταλλικά χυτά ή φύλλα), πρέπει εν γένει να λαμβάνετε ολόκληρα τεμάχια.
Ωστόσο, στην περίπτωση προϊόντων χύδην ή σε συσκευασίες χονδρικής, πρέπει συνήθως να λαμβάνετε μικρότερα δείγματα. Είναι σημαντικό να χρησιμοποιείτε τον σωστό τύπο περιέκτη αποθήκευσης για τα προϊόντα.

## 1. Περιέκτες δειγμάτων: γενικές πληροφορίες και απαιτήσεις

Ο τύπος περιέκτη που πρέπει να χρησιμοποιείτε για την αποθήκευση και μεταφορά των δειγμάτων εξαρτάται από τις φυσικές και χημικές ιδιότητες των εμπορευμάτων και τις απαιτήσεις αποθήκευσης και μεταφοράς.
Ο περιέκτης που χρησιμοποιείται για τη συσκευασία των λαμβανόμενων δειγμάτων πρέπει να πληροί τις ακόλουθες απαιτήσεις:

- δεν πρέπει να προσβάλλεται από το δείγμα (ιδιαίτερα σημαντικό για δείγματα χημικών ουσιών, πετρελαιοειδών, διαλυτών, τροφίμων— που μπορεί να είναι όξινα, κλπ.),
- πρέπει να διασφαλίζεται η διατήρηση της ποιότητας (ακεραιότητας) των δειγμάτων,
- πρέπει να είναι σχεδιασμένος και κατασκευασμένος με τρόπο ώστε να μπορεί να σφραγίζεται αεροστεγώς και χωρίς διαρροές,
- πρέπει να είναι αρκούντως ανθεκτικός για μεταφορά και αποθήκευση,
- πρέπει να είναι σχεδιασμένος κατά τρόπον ώστε να διασφαλίζεται σωστή σφράγιση που αποκλείει οποιονδήποτε χειρισμό χωρίς εξουσιοδότηση.

Για την επιλογή περιεκτών δειγματοληψίας, πρέπει να ακολουθείτε τις αρχές που απαριθμούνται στον Πίνακα 1.
Τα πώματα και καπάκια που χρησιμοποιούνται για το κλείσιμο των υποδοχέων δειγμάτων (φιάλες/περιέκτες) πρέπει να εξασφαλίζουν τη στεγανή σφράγιση του υποδοχέα, ώστε να παρεμποδίζεται κάθε ενδεχόμενο διαρροής ή εξάτμισης των δειγμάτων. Το υλικό κατασκευής των περιεκτών και των πωμάτων πρέπει να μη προσβάλλεται χημικώς από τα δείγματα και να μην αλληλεπιδρά ή τα μολύνει.
Ανάλογα με τη φύση των λαμβανόμενων δειγμάτων, μπορεί να χρησιμοποιούνται για καλύτερη σφράγιση επιπλέον ενισχυμένα πώματα από φελό, καψύλια, πλαστικά ή μεταλλικά βιδωτά καπάκια. Εφόσον χρησιμοποιούνται φελοί, πριν από το κλείσιμο πρέπει να περιβάλλονται με πολυαιθυλένιο. Η χρήση ελαστικών βυσμάτων απαγορεύεται.
Οι συνηθέστερα χρησιμοποιούμενοι περιέκτες δειγμάτων είναι πλαστικοί ή μεταλλικοί περιέκτες, γυάλινες φιάλες, μεταλλικά δοχεία και πλαστικοί σάκοι ή κουτιά (βλ. Πίνακα 2). Το σχέδιο των περιεκτών δειγμάτων μπορεί να διαφέρει μεταξύ κρατών μελών. Κατά συνέπεια, ο κατάλογος των περιεκτών δειγμάτων είναι ενδεικτικός και μπορεί να χρησιμοποιούνται και άλλοι τύποι συσκευασιών, εφόσον ικανοποιούν όλες τις απαιτήσεις.
Πίνακας 1

Τύπος εμπορευμάτων | Απαιτήσεις όσον αφορά τον περιέκτη
Εμπορεύματα για προσδιορισμό υγρασίας και περιεκτικότητας σε λιπαρά | Ο περιέκτης δεν πρέπει να απορροφά υγρασία ή λίπος.
Ευαλλοίωτα, κατεψυγμένα και ψυγμένα προϊόντα | Ο περιέκτης δεν πρέπει να επηρεάζεται από χαμηλές θερμοκρασίες.
Εμπορεύματα που περιέχουν πτητικά συστατικά | Το πώμα ή καπάκι πρέπει να διασφαλίζει αεροστεγές κλείσιμο.
Υγρά προϊόντα επιρρεπή σε ζύμωση | Ο περιέκτης πρέπει να κλείνεται με βιδωτό πώμα ή καπάκι. Τα δείγματα χυμών φρούτων ή χυμών φυτικής προέλευσης πρέπει να καταψύχονται αμέσως και να διατηρούνται κατεψυγμένα μέχρι να εξεταστούν. Όλα τα υπόλοιπα υγρά που μπορούν να υποστούν ζήμωση πρέπει να αναμειγνύονται με 2 γραμ σαλικυλικού οξέος ή άλλου μέσου επιβράδυνσης ζυμώσεως ανά 1 λίτρο δείγματος.

Πίνακας 2

Αριθ. | Τύπος εμπορευμάτων | Συνιστώμενος περιέκτης
1 | Πετρελαϊκά προϊόντα — υγρά καύσιμα, λιπαντικά | Μεταλλικοί περιέκτες Γυάλινες φιάλες Φιάλες πολυπροπυλενίου (PP) Φιάλες από τερεφθαλικό πολυαιθυλένιο (PET)
2 | Οργανικοί διαλύτες | Μεταλλικοί περιέκτες Γυάλινες φιάλες Φιάλες πολυπροπυλενίου (PP) Φιάλες από τερεφθαλικό πολυαιθυλένιο (PET)
3 | Υγρά φυτικά έλαια και λίπη | Μεταλλικοί περιέκτες Γυάλινες φιάλες Φιάλες πολυπροπυλενίου (PP) Φιάλες από τερεφθαλικό πολυαιθυλενο (PET)
4 | Διάφοροι τύποι χημικών ουσιών | Μεταλλικοί περιέκτες Γυάλινες φιάλες Φιάλες πολυπροπυλενίου (PP) Φιάλες από τερεφθαλικό πολυαιθυλενο (PET)
5 | Τρόφιμα | Χάρτινες σακούλες Σακούλες, φιάλες, κλπ, από πολυαιθυλένιο (PE) και πολυπροπυλένιο (PP) Γυάλινα βάζα
6 | Οινοπνευματώδη και αιθυλική αλκοόλη | Γυάλινες φιάλες Φιάλες πολυπροπυλενίου (PP) Φιάλες από τερεφθαλικό πολυαιθυλενο (PET)

## 2. Κατάλογος περιεκτών δειγμάτων

Κωδικός | Τύπος περιέκτη | Κατάλληλος για
P00 | Πλαστικές σακούλες Διάφορα μεγέθη Με ή χωρίς προεκτυπωμένη ετικέτα Κάντε κλικ για μεγέθυνση |

- Εμπορεύματα σε μορφή τεμαχίων όπως πλακίδια, ξύλο, χαρτί, μεταλλικά φύλλα, κλπ.
- Εμπορεύματα σε συσκευασίες λιανικής
- καπνός
- ξηροί καρποί
- αλεύρι
- άμμος
- ζάχαρη
- άμυλο

P01 | Πλαστική φιάλη Στενό άνοιγμα Κανονικό μέγεθος 100 ml έως 500 ml Κλείσιμο που αποκλείει διαρροές
Κάντε κλικ για μεγέθυνση
Μη πτητικά υγρά, όπως:

- πετρελαϊκά προϊόντα, όπως κηροζίνη, πετρέλαιο εσωτερικής καύσης, πετρέλαιο θέρμανσης ή λιπαντικά, με εξαίρεση τη βενζίνη
- μεθυλεστέρες λιπαρών οξέων (FAME) και μίγματα FAME με ορυκτέλαια
- φυτικά έλαια
- χυμοί και σιρόπια
- μη αλκοολούχα ποτά
- τασιενεργοί παράγοντες και παρασκευάσματα
- μη πτητικές χημικές ουσίες και παρασκευάσματα

P02 | Πλαστική φιάλη Στενό άνοιγμα Κανονικό μέγεθος 50 ml έως 100 ml Κλείσιμο που αποκλείει διαρροές
Κάντε κλικ για μεγέθυνση
Προϊόντα υψηλής αξίας, όπως:

- θραύσματα πολύτιμων μετάλλων
- διαμάντια
- καθαρές χημικές ουσίες
- μπαχαρικά
- μεταλλικά ρινίσματα ή θραύσματα

P03 | Πλαστική φιάλη Ευρύστομη Κανονικό μέγεθος 100 ml έως 500 ml Κλείσιμο που αποκλείει διαρροές
Κάντε κλικ για μεγέθυνση
Κονιώδη και κοκκώδη υλικά ή πάστες, όπως:

- βαλβολίνες
- βαζελίνη
- άμμος
- ζάχαρη
- άμυλο
- στιγμιαία ποτά
- κοκκώδες τσάι
- στερεοποιημένα φυτικά έλαια και λίπη
- καπνός

P04 | Πλαστική φιάλη Ευρύστομη Κανονικό μέγεθος 500 ml έως 1 000 ml Κλείσιμο που αποκλείει διαρροές
Κάντε κλικ για μεγέθυνση
Κονιώδη υλικά και πάστες, όπως:

- αποξηραμένα φρούτα
- αλεύρι
- χρώματα και βερνίκια

P05 | Πλαστική φιάλη Μικρό μέγεθος 50 ml έως 100 ml Αεροστεγές κλείσιμο Κάντε κλικ για μεγέθυνση | Υψηλής αξίας πτητικά υγρά, όπως:

- αρωματικά τρόφιμα
- συμπληρώματα τροφών
- αρώματα, καλλυντικά, αιθέρια έλαια, κλπ.
- φωτοευαίσθητα υλικά (αποθηκευμένα σε σκούρους περιέκτες)

P06 | Πλαστική φιάλη Μικρό μέγεθος 100 ml έως 500 ml Αεροστεγές κλείσιμο Κάντε κλικ για μεγέθυνση | Πτητικά υγρά, όπως:

- οινόπνευμα (εκτός για βακτηριολογική εξέταση)
- αλκοολούχα ποτά (εκτός για βακτηριολογική εξέταση)
- μετουσιωμένο οινόπνευμα
- αντιψυκτικά διαλύματα
- σαπωνούχα και καθαριστικά διαλύματα
- οργανικοί διαλύτες και αραιωτικά

P07 | Πλαστική φιάλη Κανονικό μέγεθος 500 ml έως 1 000 ml Αεροστεγές κλείσιμο Κάντε κλικ για μεγέθυνση | Πτητικά υγρά τρόφιμα,όπως:

- οίνος
- μπύρα
- ποτά χαμηλής περιεκτικότητας σε αλκοόλη και διαλύματα

G01 | Γυάλινη φιάλη Μεγάλο μέγεθος 500 ml έως 1 000 ml Κλείσιμο που αποκλείει διαρροές Κάντε κλικ για μεγέθυνση | Ειδικά υγρά, όπως:

- νέφτι
- βενζίνη
- οινόπνευμα και αλκοολούχα ποτά (προοριζόμενα και για βακτηριολογική και οργανοληπτική εξέταση)
- φωτοευαίσθητα δείγματα
- οργανικοί διαλύτες και αραιωτικά
- φωτοευαίσθητα υγρά (αποθηκευμένα σε σκούρους περιέκτες)

M01 | Μεταλλικό κουτί Μεγάλο μέγεθος 500 ml έως 1 000 ml Κλείσιμο που αποκλείει διαρροές Κάντε κλικ για μεγέθυνση | Ειδικά υγρά, όπως:

- νέφτι
- βενζίνη
- οινόπνευμα και αλκοολούχα ποτά

- οργανικοί διαλύτες και αραιωτικά
- φωτοευαίσθητα υγρά (π.χ. φυτικά έλαια)

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση