Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Βούτυρο και λιπαρές ύλες γάλακτος
Δειγματοληψία

Εμπορεύματα
Ορισμός | Το παρόν δελτίο μπορεί να χρησιμοποιηθεί για τη δειγματοληψία βουτύρου, βουτυρέλαιου και λιπαρών υλών γάλακτος και άλλων γαλακτοκομικών προϊόντων σε μορφή πάστας, όπως το βούτυρο ghee. Το βούτυρο είναι γαλακτοκομικό προϊόν που παρασκευάζεται με την απόδαρση νωπής κρέμας ή κρέμας που έχει υποστεί ζύμωση ή γάλακτος. Λίπος βουτύρου ή λίπος γάλακτος είναι το λιπαρό μέρος του γάλακτος.
Για άλλα γαλακτοκομικά προϊόντα, βλ. ειδικά δελτία για «Τυριά» και «Γαλακτοκομικά προϊόντα».
Για προϊόντα σε μενονωμένες συσκευασίες, βλ. ειδικό δελτίο «Συσκευασίες λιανικής πώλησης».

Βούτυρο και λιπαρές ύλες γάλακτος
Συνιστώμενη ελάχιστη ποσότητα για κάθε δείγμα | 0,5 χλγρ.
Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 707 Γάλα και γαλακτοκομικά προϊόντα — Οδηγίες δειγματοληψίας.
- Κανονισμός Επιτροπής (ΕΚ) αριθ. 2535/2001, άρθρο 40 και Παράρτημα IV (για βούτυρο καταγωγής Νέας Ζηλανδία).

Νομοθεσία (τεχνικά πρότυπα και προδιαγραφές): Συμβουλευτείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας ανάλογα με τη χρησιμοποιούμενη μέθοδο |

- Δειγματολήπτης τύπου σιφωνίου (L03-01)
- Εμβολοφόρος δειγματολήπτης (L05-01)
- Δειγματολήπτης-χειροτρύπανο(Ε02-01)
- Συρματόπλεγμα
- Σπάτουλα από ανοξείδωτο χάλυβα
- Εργαλεία γενικής χρήσης: μαχαίρι, ανοξείδωτος πέλεκυς, κουτάλα κλπ.

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών(P03)
- Πλαστικές φιάλες, ευρύστομες, χωρητικότητας 500-1 000 ml (P03, P04), κατά προτίμηση αδιαφανείς.
- Αλουμινόχαρτο για την προστασία του δείγματος από το φως.
- Πλαστική μεμβράνη περιτύλιξης για την αποφυγή απώλειας υγρασίας.

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας για την υγεία και ασφάλεια.

- Υπό κανονικές συνθήκες, τα τρόφιμα δεν παρουσιάζουν ιδιαίτερους κινδύνους για την υγεία.
- Δώστε προσοχή στις ενδεχόμενες σημάνσεις ασφαλείας.
- Φοράτε προστατευτικά γάντια και υποδήματα ασφαλείας.
- Φοράτε ολόσωμη φόρμα μίας χρήσεως και κράνος ασφαλείας ή προστατευτικά της ακοής (όταν είναι αναγκαίο).
- Μην τρώτε, μην πίνετε, μην καπνίζετε κατά τη διάρκεια της δειγματοληψίας.
- Πρέπει να φοράτε καθαρή ενδυμασία για να ελαχιστοποιηθεί ο κίνδυνος τυχαίας επιμόλυνσης του δείγματος. Να λαμβάνετε πάντοτε μέτρα υγιεινής για την αποφυγή επιμόλυνσης. Πλένετε τα χέρια σας πριν τη δειγματοληψία.
- Πρέπει να γνωρίζετε και να τηρείτε όλες τις οδηγίες για την υγεία και ασφάλεια που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για τον χώρο στον οποίο πρόκειται να διενεργηθεί η δειγματοληψία.

Σχέδιο δειγματοληψίας
Είδος φορτίου | Περιγραφή
Φορτίο για εκτελωνισμό | Το συνολικό δείγμα αποτελείται από τον απαιτούμενο αριθμό στοιχειωδών δειγμάτων. Ένα δείγμα θεωρείται συνήθως αντιπροσωπευτικό των εμπορευμάτων τα οποία καλύπτονται από την ίδια τελωνειακή διασάφηση.
Φορτία για ΚΓΠ(επιστροφές κατά την εξαγωγή) | Το συνολικό δείγμα συνίσταται από τον απαιτούμενο αριθμό στοιχειωδών δειγμάτων. Ο ελάχιστος αριθμός στοιχειωδών δειγμάτων περιγράφεται κατωτέρω. Εάν το φορτίο αποτελείται από εμπορεύματα της ίδιας γραμμής παραγωγής (που έχουν τον ίδιο αριθμό παρτίδας), μπορεί να ληφθεί μικρότερος αριθμός δειγμάτων.
Στερεά προϊόντα και προϊόντα σε μορφή πάστας συσκευασμένα σε χάρτινα κιβώτια ή υγρά προϊόντα συσκευασμένα σε κουτιά κονσέρβας | Ένα ή περισσότερα συνολικά δείγματα: από στοιχειώδη δείγματα που λαμβάνονται με τυχαία ή συστηματική επιλογή δείγματος ανάλογα με το βάρος της συσκευασίας. Μπορούν να δημιουργηθούν περισσότερα του ενός συνολικά δείγματα από περιέκτες που περιέχουν διαφορετικά προϊόντα ή παρτίδες.
Βούτυρο καταγωγής Νέας Ζηλανδίας | Δείγματα αυτού του βουτύρου πρέπει να λαμβάνονται σύμφωνα με τον κανονισμό (ΕΚ) αριθ. 2535/2001 της Επιτροπής, άρθρο 40 και παράρτημα IV.
Κατεψυγμένα τεμάχια | Δεν είναι δυνατόν να ληφθούν δείγματα από κατεψυγμένα τεμάχια βουτύρου ή λίπους. Θα πρέπει να λαμβάνονται ολόκληρα τα τεμάχια ως δείγματα για το εργαστήριο, αφήνοντάς τα να ξεπαγώσουν αργά σε θερμοκρασία όχι ανώτερη από 5° C.

Λεπτομερείς πληροφορίες
Διαδικασία δειγματοληψίας | Γενικές παρατηρήσεις:

- Είναι πάντοτε προτιμότερο να λαμβάνονται ως δείγματα πλήρεις συσκευασίες βουτύρου και λιπαρών υλών γάλακτος και δεν συνιστάται η λήψη δείγματος με διάτρηση ή άλλου είδους δειγματοληψία. Εάν δεν είναι εφικτό να λαμβάνονται ολόκληρες συσκευασίες, χρησιμοποιείστε το κατάλληλο εργαλείο τεμαχισμού.
- Η κρίσιμη παράμετρος για την ανάλυση είναι η περιεκτικότητα σε υγρασία. Εάν δεν είναι δυνατό να ληφθούν ολόκληρες συσκευασίες που δεν έχουν ανοιχτεί, πρέπει να λαμβάνετε κάθε προφύλαξη για να αποτρέψετε αλλαγή της περιεκτικότητας σε υγρασία είτε με συμπύκνωση είτε με εξάτμιση. Τα δείγματα θα πρέπει να συσκευάζονται άμεσα σε πλαστική μεμβράνη και σε διπλή συσκευασία πριν σφραγιστούν. Στο εργαστήριο λαμβάνεται αντιπροσωπευτικό δείγμα κατά το πρότυπο EN ISO 707.
- Για περισσότερες πληροφορίες, συμβουλευθείτε τα πρότυπα ISO και τους ισχύοντες κανονισμούς της ΕΕ.

Χαρτοκιβώτια που περιέχουν συσκευασμένα πακέτα βάρους μικρότερου των 25 γραμμαρίων:

- Θα πρέπει να λαμβάνετε δύο πακέτα από το καθένα από τουλάχιστον 10 διαφορετικά χαρτοκιβώτια. Όταν είναι εντυπωμένοι οι αριθμοί παρτίδας επάνω στη συσκευασία, πρέπει να επιλέγετε όσο το δυνατό περισσότερους αριθμούς παρτίδας.
- Προετοιμάστε δύο τελικά δείγματα συνενώνοντας ένα πακέτο από κάθε χαρτοκιβώτιο.

Χαρτοκιβώτια που περιέχουν συσκευασμένα δέματα ή κουτιά από κονσέρβες βάρους ίσου ή κατώτερου των 2 χιλιογράμμων:

- Πρέπει να λαμβάνετε δύο πακέτα ή κουτιά από τουλάχιστον τρία διαφορετικά κιβώτια. Όταν οι αριθμοί παρτίδας είναι εντυπωμένοι πάνω στη συσκευασία, θα πρέπει να επιλέγετε όσο το δυνατό περισσότερους αριθμούς παρτίδας.
- Προετοιμάστε τα δύο τελικά δείγματα τοποθετώντας ένα πακέτο βουτύρου από κάθε κιβώτιο σε έναν πλαστικό σάκο.

Πακέτα ή δοχεία κονσέρβας βάρους ανώτερου των 2 χλγρ.:

- Πρέπει να επιλέγετε τρία συσκευασμένα πακέτα για να δημιουργήσετε ένα αντιπροσωπευτικό δείγμα. Όταν οι αριθμοί παρτίδας είναι εντυπωμένοι επάνω στη συσκευασία, επιλέξτε όσο το δυνατό περισσότερους αριθμούς παρτίδας.
- Εάν είναι πρακτικά αδύνατο να ληφθούν ως δείγματα ολόκληρα πακέτα, παρακαλείσθε να συμβουλευθείτε το εργαστήριό σας.

Κιβώτια ή κουτιά με περιεχόμενο ίσο ή μεγαλύτερο από 25 χλγρ.:

- Θα πρέπει να επιλέξετε, εάν είναι δυνατό, την ίδια διαδικασία δειγματοληψίας με αυτήν που χρησιμοποιείτε για κιβώτια ή δοχεία κονσέρβας με περιεχόμενο άνω των 2 χλγρ. Όταν οι αριθμοί παρτίδας αναγράφονται επάνω στη συσκευασία, επιλέξτε όσο το δυνατόν περισσότερους αριθμούς παρτίδας.
- Κόψτε με μαχαίρι ένα κυβικό τεμάχιο βουτύρου βάρους 2 χλγρ. από κάθε συσκευασία και τοποθετείστε το σε πλαστική μεμβράνη και σε διπλό πλαστικό σάκο που μπορεί να σφραγιστεί.
- Αναφέρετε στο τελωνειακό εργαστήριο τη μέθοδο που εφαρμόσατε για τη δειγματοληψία. Στο εργαστήριο, από αυτό το δείγμα δημιουργούνται δύο αντιπροσωπευτικά τελικά δείγματα, κατά το πρότυπο EN ISO 707.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο πρέπει να διατηρείται στο αρχείο.

Μεταφορά |

- Προστατέψτε τα δείγματα από το φως και την επαφή με τον αέρα (αποξήρανση).
- Προστατέψτε τα δείγματα από πηγές μόλυνσης (οσμές, υγρά, άλλες ουσίες, ανάπτυξη μικροβίων κλπ.).
- Τα δείγματα πρέπει να μεταφέρονται σε ψυγείο.
- Τα κατεψυγμένα προϊόντα πρέπει κατά προτίμηση να μεταφέρονται σε καταψύκτη. Εάν αυτό δεν είναι εφικτό, μπορούν να μεταφέρονται σε ψυγείο. Μεριμνήστε ώστε να μην τήξουν τα δείγματα κατά τη μεταφορά. Πρέπει να διατηρείται η ψυκτική αλυσίδα και να καταγράφεται.

Αποθήκευση |

- Προστατέψτε τα δείγματα από το φως και την επαφή με τον αέρα (αποξήρανση).
- Προστατέψτε τα δείγματα από πηγές μόλυνσης (οσμές, υγρά, άλλες ουσίες, ανάπτυξη μικροβίων κλπ.).
- Τα δείγματα πρέπει να αποθηκεύονται σε χαμηλή θερμοκρασία, κατά προτίμηση σε θερμοκρασία 1 έως 5 °C· βλ. αναλυτικά EN ISO 707. Η ψυκτική αλυσίδα πρέπει να διατηρείται και κατά προτίμηση να καταγράφεται.
- Διατηρείστε κατεψυγμένα για μακροχρόνια αποθήκευση όταν το απαιτεί η εφαρμογή μακροχρόνιων διαδικασιών.
- Τα κατεψυγμένα προϊόντα πρέπει να αποθηκεύονται σε καταψύκτη. Πρέπει να διατηρείται η ψυκτική αλυσίδα και να καταγράφεται.

Βούτυρο και λιπαρές ύλες γάλακτος(Επέκταση λίστας )
Κωδικός ΕΣ | Περιγραφή

Βούτυρο και λιπαρές ύλες γάλακτος(Απόκρυψη λίστας)
Κωδικός ΕΣ*) | Περιγραφή
0405 | Βούτυρα και άλλες λιπαρές ουσίες προερχόμενες από το γάλα. Γαλακτικές λιπαρές ύλες για επάλειψη
1516 | Λίπη και λάδια ζωικά ή φυτικά και τα κλάσματά τους, μερικώς ή ολικώς υδρογονωμένα, διεστεροποιημένα, επανεστεροποιημένα ή ελαϊδινισμένα (με ισομέρεια λιπαρών οξέων), έστω και εξευγενισμένα, αλλά όχι αλλιώς παρασκευασμένα
1517 | Μαργαρίνη. Μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516
1806 | Σοκολάτα και άλλα παρασκευάσματα διατροφής που περιέχουν κακάο
2106 | Παρασκευάσματα διατροφής που δεν κατονομάζονται ούτε περιλαμβάνονται αλλού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση