Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Μη συσκευασμένοι σπόροι
Δειγματοληψία

Εμπορεύματα
Ορισμός | Κοκκώδη προϊόντα ελεύθερης ροής• σπόροι, σπέρματα• τρόφιμα• ζωοτροφές κλπ.

Μη συσκευασμένοι σπόροι
Συνιστώμενη ελάχιστη ποσότητα για κάθε δείγμα |

- 2 χλγρ.
- 5 χλγρ. για το ρύζι μπασμάτι

Εφαρμοστέα πρότυπα (πρότυπα ISO και ΕΕ) και συναφής νομοθεσία |

- ISO 24333 Δημητριακά και προϊόντα δημητριακών - Δειγματοληψία.
- ISO 10725 Αποδοχή σχεδίων δειγματοληψίας και διαδικασιών για την επιθεώρηση υλικών χύδην.
- ISO 11648-1 Στατιστικά στοιχεία της δειγματοληψίας από υλικά χύδην — Μέρος 1. Γενικές αρχές.
- ISO 11648-2 Στατιστικά στοιχεία δειγματοληψίας από υλικά χύδην — Μέρος 2. Δειγματοληψία από σωματιδιακό υλικό.
- ISO 1839 Τσάι - Δειγματοληψία.
- ISO 4072 Πράσινος καφές σε σάκους — Δειγματοληψία.
- ISO 7516 Στιγμιαίο τσάι σε στέρεη μορφή — Δειγματοληψία.
- Κανονισμός (ΕΚ) αριθ. 152/2009 της Επιτροπής για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Φτυάρια, κουτάλες με λαβές (S03-01)
- Δειγματολήπτης ανοικτού σχήματος (τύπου πελεκάνος).
- Δειγματολήπτης με ανοικτό σχήμα υποδιαιρούμενος σε τμήματα (S02-01).
- Δειγματολήπτης κυλινδρικού κλειστού σχήματος με οπές, ειδικός για φορτία χύδην (S01-01).
- Δειγματολήπτης τύπου «Nobbe» ενός κυλίνδρου με κωνική άκρη, διαμέτρου 10 mm και οβάλ άνοιγμα στην πλευρική επιφάνεια.

Εξοπλισμός επιμερισμού δείγματος:

- Διάταξη επιμερισμού σε τεταρτημόρια (μέθοδος τετραμερισμού).
- Περιστρεφόμενος κώνος επιμερισμού δείγματος (τύπου Boerner).
- Επιμεριστής δείγματος με τη χρησιμοποίηση πολλαπλών εγκοπών.

Περιέκτες που χρησιμοποιούνται για τη δειγματοληψία | Οι περιέκτες πρέπει να είναι κατασκευασμένοι από υλικό κατάλληλο για τη διατήρηση τροφίμων και να έχουν χωρητικότητα τουλάχιστον 2 χλγρ.

- Πλαστικοί σάκοι, διαφόρων μεγεθών με ή χωρίς προτυπωμένη ετικέτα (P00).
- Πλαστικές φιάλες διαφόρων μεγεθών (P01, P03, P04)

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια

- Είναι επιτακτική η ανάγκη οι υπάλληλοι να φορούν τα κατάλληλα μέσα προστασίας της αναπνοής, διότι η έκθεση στη σκόνη μπορεί να προκαλέσει άσθμα, αλλεργική φλεγμονή των πνευμονικών κυψελίδων (ΕΑΑ), ρινίτιδα και επιπεφυκίτιδα, που μπορούν να εξελιχθούν όλες σε χρόνιες νόσους.
- Τα καθήκοντα των υπαλλήλων πρέπει να εναλλάσσονται, ώστε να περιορίζεται η έκθεση τους στο απολύτως ελάχιστο επίπεδο. Η διεύθυνση πρέπει να τηρεί γραπτό αρχείο για να αποδεικνύεται το χρονικό διάστημα παραμονής των υπαλλήλων στις εγκαταστάσεις.
- Τα προϊόντα φυτικής προέλευσης μπορεί να έχουν σκόνη ή να έχουν προσβληθεί από παράγοντες επικίνδυνους για την υγεία του ανθρώπου: πρέπει να φοράτε την κατάλληλη ενδυμασία που είναι εγκεκριμένη από την εθνική νομοθεσία για την υγεία και ασφάλεια (γάντια• προσωπίδα ή μέσο προστασίας του αναπνευστικού• ειδικά προστατευτικά γυαλιά• κράνος και υποδήματα εργασίας).
- Εάν είναι δυνατό, πριν αρχίσει η εκφόρτωση/δειγματοληψία θα πρέπει να διενεργείται μια πρώτη οπτική εξέταση του φορτίου για τον εντοπισμό ενδείξεων προσβολής από έντομα ή παράσιτα ή/και ενδείξεις προσβολής από μύκητες ή μούχλα. Εάν είναι απαραίτητο, θα πρέπει να λαμβάνονται πρόσθετα μέτρα πρόληψης για την αποτροπή τυχαίας εισπνοής σκόνης ή σπορίων.

Σχέδια δειγματοληψίας για φορτία χύδην
Είδος φορτίου | Σχέδιο δειγματοληψίας
Μη συσκευασμένο < 500 τόνους σε ένα σιλό | Ένα συνολικό δείγμα: Από στοιχειώδη δείγματα που λαμβάνονται σε τακτά διαστήματα κατά την απομάκρυνση* του φορτίου ή τη μεταφορά του σε άλλο σιλό.
Μη συσκευασμένο < 500 τόνους σε διάφορα σιλό | Ένα συνολικό δείγμα για κάθε σιλό: Από στοιχειώδη δείγματα που λαμβάνονται σε τακτά διαστήματα κατά την απομάκρυνση* του φορτίου ή τη μεταφορά του σε άλλο σιλό.
Μη συσκευασμένα σε πλοίο > 500 τόνους σε ένα αμπάρι | Ένα συνολικό δείγμα: Από στοιχειώδη δείγματα που λαμβάνονται σε τακτά διαστήματα κατά την απομάκρυνση του φορτίου* ή από τουλάχιστον πέντε συμβατικά σημεία (ένα στο μέσο και επιπλέον τέσσερα στα μεσοδιαστήματα ανάμεσα στο κέντρο και τις κορυφές).
Μη συσκευασμένο σε πλοίο > 500 τόνους σε διαφορετικά αμπάρια | Ένα συνολικό δείγμα για κάθε αμπάρι: Από στοιχειώδη δείγματα που λαμβάνονται σε τακτά διαστήματα κατά την απομάκρυνση του φορτίου* ή από τουλάχιστον πέντε συμβατικά σημεία (ένα στο μέσο και επιπλέον τέσσερα στα μεσοδιαστήματα ανάμεσα στο κέντρο και τις κορυφές).
Μη συσκευασμένο < 500 τόνους σε άμαξες, δεξαμενές ή εμπορευματοκιβώτια | Ένα συνολικό δείγμα: Από στοιχειώδη δείγματα που λαμβάνονται σε τακτά διαστήματα κατά την απομάκρυνση του φορτίου* ή από τουλάχιστον πέντε συμβατικά σημεία (ένα στο μέσο και επιπλέον τέσσερα στα μεσοδιαστήματα ανάμεσα στο κέντρο και τις κορυφές σε διαφορετικά ύψη).
* Φορτίο χύδην εν κινήσει σε κυλιόμενο μεταφορέα ή άλλα προϊόντα ελεύθερης ροής | Ένα συνολικό δείγμα: Από στοιχειώδη δείγματα σε ολόκληρη τη διάμετρο της ροής, κατά διαστήματα που καθορίζονται με βάση την ταχύτητα ροής.

Λεπτομερείς πληροφορίες
Διαδικασία δειγματοληψίας |

- Όταν το προϊόν μεταφέρεται μη συσκευασμένο χύδην, το φορτίο πρέπει να θεωρείται ένα ενιαίο σύνολο και τα δείγματα πρέπει να λαμβάνονται από όλα τα μέρη του φορτίου.
- Αντιπροσωπευτικό δείγμα: Το δείγμα πρέπει να είναι αντιπροσωπευτικό του συνολικού φορτίου. Τα στοιχειώδη δείγματα πρέπει να λαμβάνονται από ολόκληρη την παρτίδα ή καθόλη τη διάρκεια της διαδικασίας εκφόρτωσης. Η συνιστώμενη ελάχιστη ποσότητα για κάθε στοιχειώδες δείγμα είναι 1 χλγρ. Τα στοιχειώδη δείγματα πρέπει να αναμειγνύονται επιμελώς για τη δημιουργία του συνολικού δείγματος. Βεβαιωθείτε ότι η διαδικασία δειγματοληψίας δεν αλλοιώνει το προϊόν από το οποίο λαμβάνονται δείγματα. Πρέπει να αποφεύγετε τον χειρισμό (όπως ο αερισμός ή το κοσκίνισμα) που μπορεί να χρησιμοποιείται για να μειωθεί η παρουσία σκόνης ή άλλων συστατικών (πίτουρα κλπ.).
- Λήψη δειγμάτων: Εφαρμόζονται διάφορες μέθοδοι, ανάλογα με τον τρόπο μεταφοράς ή της εκφόρτωσης των σπόρων από το μεταφορικό μέσο.
  - Οριζόντιοι δειγματολήπτες: Οι δειγματολήπτες εισάγονται στο φορτίο με το άνοιγμα προς τον πυθμένα, στη συνέχεια περιστρέφονται κατά 180˚ και απομακρύνονται αργά, ώστε να συλλέξουν ομοιόμορφα δείγματα από το όλο τμήμα. Σε κάθε παρτίδα, δείγματα πρέπει να συλλέγονται σε τρία ύψη (ανώτερο, μεσαίο και κατώτερο επίπεδο) και σε διαφορετικά σημεία, ώστε να διασφαλίζεται η αντιπροσωπευτικότητα του συνολικού δείγματος.
  - Κάθετοι δειγματολήπτες: Οι κάθετοι δειγματολήπτες θα πρέπει να εισάγονται με τον(τους) θάλαμο(ους) δειγματοληψίας κλειστό(ούς). Όταν ο δειγματολήπτης κατέλθει στο απαιτούμενο βάθος, οι θάλαμοι θα πρέπει να ανοίγουν και ο δειγματολήπτης να περιστρέφεται με στόχο την πλήρωση των θαλάμων. Κλείστε τους θαλάμους και ανασύρετε τον δειγματολήπτη. Σε κάθε παρτίδα, δείγματα πρέπει να συλλέγονται σε διάφορα σημεία σε όλη την επιφάνεια και σε διάφορα βάθη, για να διασφαλιστεί η αντιπροσωπευτικότητα του συνολικού δείγματος.
  - Μηχανικοί δειγματολήπτες: Σε ορισμένους χώρους, ο επιχειρηματίας μπορεί να χρησιμοποιεί πλήρως αυτοματοποιημένους δειγματολήπτες κενού. Με την επιφύλαξη ελέγχων για τη σωστή λειτουργία του δειγματολήπτη, αυτά τα στοιχειώδη δείγματα μπορεί επίσης να γίνονται αποδεκτά.
  - Δειγματοληψία σπόρων εν κινήσει: Όταν οι σπόροι μεταφέρονται μηχανικά με τη χρήση κυλιόμενων μεταφορέων ή άλλου εξοπλισμού, μπορεί να υπάρχουν βαλβίδες εκτροπής ή λούκια που επιτρέπουν τη λήψη δειγμάτων σε τακτά διαστήματα από το μετακινούμενο φορτίο. Εάν δεν υπάρχουν αυτές οι διατάξεις, ενδέχεται να είναι αναγκαίο για λόγους υγείας και ασφάλειας να διακόπτεται η ροή και να χρησιμοποιείται ένα φτυάρι ή κουτάλα για τη λήψη δειγμάτων από τον κυλιόμενο μεταφορέα. Σε ορισμένες περιπτώσεις, μπορεί να λαμβάνονται δείγματα από το κινούμενο φορτίο σπόρων σε τακτά διαστήματα από έναν μετακινούμενο συλλέκτη τύπου πελεκάνου. Σε κάθε περίπτωση, τα δείγματα πρέπει να λαμβάνονται καθόλη τη διάρκεια που η παρτίδας ρέει μπροστά από το σημείο δειγματοληψίας, ώστε να διασφαλίζεται η αντιπροσωπευτικότητα του συνολικού δείγματος.
- Επιμερισμός του δείγματος: Το μέγεθος ενός συνολικού δείγματος μπορεί να υπερβαίνει τα 100 χλγρ. Είναι, συνεπώς, αναγκαίο να μειωθεί αυτό για τη λήψη των τελικών δειγμάτων. Παρακαλείσθε να ανατρέξετε στο σύστημα επιμερισμού δείγματος.
  - Μέθοδος τετραμερισμού: Το συνολικό δείγμα πρέπει να τοποθετηθεί επάνω σε επίπεδη και καθαρή επιφάνεια και στη συνέχεια να απλωθεί σε ένα στρώμα ενιαίου πάχους (περίπου 10 εκατοστών) και να διαιρεθεί σε τέσσερα μέρη με τη χρήση διάταξης επιμερισμού (ένα πλαίσιο ή εργαλείο με τέσσερα τμήματα σε διάταξη ορθής γωνίας, η οποία πιέζεται προς τα κάτω μέσα στο στρώμα του προϊόντος). Πρέπει να απομακρυνθούν δύο αντίθετα τεταρτημόρια (εξασφαλίζοντας ότι απομακρύνονται όλες οι σκόνες και άλλα μικρά σωματίδια κάθε φορά). Η διαδικασία αυτή πρέπει να επαναλαμβάνεται μέχρις ότου τα εναπομείναντα τεταρτημόρια έχουν το κατάλληλο μέγεθος για να αποτελέσουν τα τελικά δείγματα. Τα τελικά δείγματα πρέπει να περιλαμβάνουν όλη την ποσότητα της υπολειπόμενης σκόνης ή μικρώνσωματιδίων.
  - Μηχανικές διατάξεις επιμερισμού: Εάν υπάρχουν, θα πρέπει να χρησιμοποιούνται διατάξεις επιμερισμού τύπου Boermer ή πολλαπλών εγκοπών τύπου Riffle. Όσον αφορά τη μέθοδο τετραμερισμού, το συνολικό δείγμα θα πρέπει να μειώνεται μέχρις ότου η εναπομένουσα ποσότητα είναι κατάλληλη για τη δημιουργία των τελικών δειγμάτων.
- Συσκευασία των δειγμάτων: Τα τελικά δείγματα θα πρέπει να έχουν βάρος τουλάχιστον 2 χλγρ. το καθένα και πρέπει να σφραγίζονται για να αποτρέπεται κάθε απώλεια υγρασίας. Θα πρέπει να διατηρούνται μακριά από άμεσο ηλιακό φως.
- Για περισσότερες πληροφορίες ανατρέξτε στα πρότυπα ISO και τους ισχύοντες κανονισμούς της ΕΕ.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Τα δείγματα θα πρέπει να διατηρούνται σε θερμοκρασία περιβάλλοντος σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την αποφυγή μόλυνσης, ανάπτυξης μικροβίων και άλλων καταστάσεων που θα μπορούσαν να προκαλέσουν φθορά στο δείγμα.

Αποθήκευση |

- Τα δείγματα θα πρέπει να διατηρούνται σε θερμοκρασία περιβάλλοντος σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την αποφυγή μόλυνσης, ανάπτυξης μικροβίων και άλλων καταστάσεων που θα μπορούσαν να προκαλέσουν φθορά στο δείγμα.
- Τα δείγματα που θα αναλυθούν για την περιεκτικότητα σε υγρασία ή των οποίων η περιεκτικότητα σε υγρασία μπορεί να επηρεάσει την ανάλυση, πρέπει να συσκευάζονται σε υδατοστεγείς περιέκτες με αεροστεγές κλείσιμο. Ο περιέκτης πρέπει να γεμίζει πλήρως και στη συνέχεια να σφραγίζεται για να αποτραπεί κάθε μεταβολή της περιεκτικότητας σε υγρασία.

Μη συσκευασμένοι σπόροι(Επέκταση λίστας )
Κωδικός ΕΣ | Περιγραφή

Μη συσκευασμένοι σπόροι(Απόκρυψη λίστας)
Κωδικός ΕΣ*) | Περιγραφή
0210 | Κρέατα και παραπροϊόντα σφαγίων, βρώσιμα, αλατισμένα ή σε άλμη, αποξεραμένα ή καπνιστά• Αλεύρια και σκόνες, βρώσιμα, από σκόνες ή εντόσθια.
0305 | Ψάρια αποξεραμένα, αλατισμένα ή σε άλμη• ψάρια καπνιστά, έστω και ψημένα πριν ή κατά τη διάρκεια του καπνίσματος• αλεύρια, σκόνες και συσσωματωμένα προϊόντα με μορφή σβόλων (πελέτες) ψαριών, κατάλληλα για τη διατροφή των ανθρώπων.
0713 | Όσπρια ξερά, χωρίς λοβό, έστω και ξεφλουδισμένα ή σπασμένα.
0714 | Ρίζες μανιόκας, αραρούτης ή σαλεπιού, κόνδυλοι ηλίανθου (ψευδοκολοκάσια), γλυκοπατάτες και παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, νωπά ή διατηρημένα με απλή ψύξη, κατεψυγμένα ή αποξηραμένα, έστω και κομμένα σε τεμάχια ή συσσωματωμένα σε μορφή σβόλων• εντεριώνη (ψίχα) του φοίνικα των μολλούκων (αρτόδενδρου)
1001 | Σιτάρι και σμιγάδι
1002 | Σίκαλη
1003 | Κριθάρι
1004 | Βρώμη
1005 | Καλαμπόκι
1006 | Ρύζι
1007 | Σόργο σε κόκκους.
1008 | Φαγόπυρο το εδώδιμο (μαύρο σιτάρι), κεχρί και κεχρί το μακρό• άλλα δημητριακά.
1103 | Πλιγούρια, σιμιγδάλια και συσσωματώματα με μορφή σβόλων από δημητριακά.
1104 | Σπόροι δημητριακών αλλιώς επεξεργασμένοι (π.χ. με μερική απόξεση του περικάρπιου, πλατυσμένοι, σε νιφάδες, με ολική σχεδόν απόξεση του περικάρπιου και στρογγυλεμένα το δύο άκρα τους, τεμαχισμένοι, ή σπασμένοι), με εξαίρεση του ρυζιού της κλάσης 1006• φύτρα δημητριακών ολόκληρα, πλατυσμένα, σε νιφάδες ή αλεσμένα
1105 | Αλεύρι, σιμιγδάλι, νιφάδες, σκόνη, κόκκοι και συσσωματωμένα προϊόντα με μορφή σβόλων (πελέτες), από πατάτες.
1106 | Αλεύρια, σιμιγδάλια και σκόνη από ξερά όσπρια της κλάσης 0713, από σάγο ή ρίζες ή κονδύλους της κλάσης 0714 ή από προϊόντα του κεφαλαίου 8
1107 | Βύνη, έστω και καβουρντισμένη
1201 | Κουκιά σόγιας, έστω και σπασμένα
1202 | Αράπικα φιστίκια όχι ψημένα ούτε αλλιώς παρασκευασμένα, έστω και χωρίς κέλυφος ή σπασμένα
1203 | Κοπρά
1204 | Σπέρματα λιναριού, έστω και σπασμένα
1205 | Σπέρματα αγριογογγύλης ή αγριοκράμβης, έστω και σπασμένα
1206 | Σπέρματα ηλιοτρόπιου, έστω και σπασμένα
1207 | Άλλα σπέρματα και ελαιώδεις καρποί, έστω και σπασμένα
1208 | Αλεύρια από σπέρματα και ελαιώδεις καρπούς, άλλα από το αλεύρι σιναπιού (μουστάρδα)
1209 | Σπέρματα, καρποί και σπόροι για σπορά
1210 | Κώνοι λυκίσκου νωποί ή αποξεραμένοι, έστω και σπασμένοι, αλεσμένοι ή με μορφή σβόλων. Λουπουλίνη.
1213 | Άχυρα και φλοιοί ακατέργαστων δημητριακών, έστω και τεμαχισμένα, αλεσμένα, συμπιεσμένα ή συσσωματωμένα με μορφή σβόλων
1701 | Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση.
1702 | Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη, και η φρουκτόζη (λεβυλόζη), χημικώς καθαρά, σε στερεή κατάσταση. Σιρόπια από ζάχαρα χωρίς προσθήκη αρωματικών ή χρωστικών ουσιών• υποκατάστατα του μελιού, έστω και αναμειγμένα με φυσικό μέλι. Ζάχαρα και μελάσες καραμελωμένα.
1801 | Κακάο σε σπόρους και θραύσματα σπόρων, ακατέργαστα ή φρυγμένα.
1802 | Κελύφη, μεμβράνες (φλούδες) και άλλα απορρίμματα κακάου.
1902 | Ζυμαρικά εν γένει, έστω και ψημένα ή παραγεμισμένα (με κρέας ή άλλες ουσίες) ή και αλλιώς παρασκευασμένα, όπως τα σπαγγέτα, μακαρόνια, νούγιες, λαζάνια, gnochi, ραβιόλια, κανελόνια. Αράπικο σιμιγδάλι (κους-κους), έστω και παρασκευασμένο.
1903 | Ταπιόκα και τα υποκατάστατα αυτής παρασκευασμένα από άμυλα με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές.
1904 | Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορνφλέικς)]. Δημητριακά άλλα από το καλαμπόκι, σε μορφή κόκκων, νιφάδων ή άλλων επεξεργασμένων κόκκων (εκτός από αλεύρι, πλιγούρι ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού.
2103 | Παρασκευάσματα για σάλτσες και σάλτσες παρασκευασμένες. Aρτύματα και καρυκεύματα, σύνθετα• Αλεύρι από σινάπι και μουστάρδα παρασκευασμένη.
2301 | Αλεύρια, σκόνες και συσσωματώματα με μορφή σβόλων, από κρέας, παραπροϊόντα σφαγίων, ψάρια ή καρκινοειδή (μαλακόστρακα), μαλάκια ή άλλα ασπόνδυλα υδρόβια ακατάλληλα για τη διατροφή του ανθρώπου. Ινώδη κατάλοιπα ξιγκιών.
2302 | Πίτουρα εν γένει και άλλα υπολείμματα, έστω και συσσωματωμένα με μορφή σβόλων, από το κοσκίνισμα, το άλεσμα ή άλλες κατεργασίες των δημητριακών ή οσπριοειδών.
2303 | Κατάλοιπα αμυλοποιίας και παρόμοια κατάλοιπα, πολτοί τεύτλων, υπολείμματα ζαχαροκάλαμου και άλλα απορρίμματα ζαχαροποιίας, υπολείμματα και απορρίμματα ζυθοποιίας ή οινοπνευματοποιίας, έστω και συσσωματωμένα με μορφή σβόλων.
2304 | Πίτες και άλλα στερεά υπολείμματα, έστω και σπασμένα ή συσσωματωμένα με μορφή σβόλων, από την εξαγωγή του σογιέλαιου.
2305 | Πίτες και άλλα στερεά υπολείμματα, έστω και σπασμένα ή συσσωματωμένα με μορφή σβόλων, από την εξαγωγή του αραχιδέλαιου.
2306 | Πίτες και άλλα στερεά υπολείμματα, έστω και σπασμένα ή συσσωματωμένα με μορφή σβόλων, από την εξαγωγή φυτικών λιπών ή λαδιών, άλλα από εκείνα των κλάσεων 2304 ή 2305.
2307 | Οινολάσπες• τρυγιά ακάθαρτη.
2308 | Φυτικές ύλες και φυτικά απορρίμματα, κατάλοιπα και υποπροϊόντα φυτικά, έστω και συσσωματωμένα με μορφή σβόλων, των τύπων που χρησιμοποιούνται για τη διατροφή των ζώων, που δεν κατονομάζονται ούτε περιλαμβάνονται αλλού.
2309 | Παρασκευάσματα των τύπων που χρησιμοποιούνται για τη διατροφή των ζώων.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση