Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Καπνός
Δειγματοληψία

Εμπορεύματα
Ορισμός | Καπνός και προϊόντα καπνού, όπως καπνά αποξηραμένα (cured), ακατέργαστα καπνά, λεπτοκομμένος καπνός, προεπεξεργασμένος καπνός, ανασχηματισμένα καπνά, απορρίμματα καπνού, κ.ά.είδη καπνιστού από λεπτοκομμένο καπνό.

Καπνός
Συνιστώμενη ελάχιστη ποσότητα για κάθε δείγμα | Το μέγεθος και η σύσταση του δείγματος θα πρέπει να είναι κατάλληλα για τον τύπο του προϊόντος και τον τύπο του φορτίου.

- Καπνός σε δεσμίδες: περίπου 0,5 χλγρ.
- Φύλλα όχι δεμένα μεταξύ τους: 50 φύλλα.
- Απομισχωμένος καπνός: περίπου 0,5 χλγρ.
- Λεπτοκομμένος καπνός, καπνός για κάπνισμα, καπνός μασήματος, καπνός εισρόφησης: περίπου 0,5 χλγρ.
- Εμπορικές συσκευασίες προϊόντων για τσιγάρα και άλλα προϊόντα από λεπτοκομμένο καπνό, καπνός για κάπνισμα, καπνός μασήματος, καπνός εισρόφησης: περίπου 50 γραμμάρια προϊόντος• βλ. το δελτίο διαδιακασίας δειγματοληψίας «Συσκευασίες λιανικής πώλησης» για περισσότερες πληροφορίες.

Εφαρμοστέα πρότυπα (πρότυπα ISO και ΕΕ) και συναφής νομοθεσία |

- ISO 4874 Καπνός — Δειγματοληψία παρτίδων ακατέργαστου καπνού - Γενικές αρχές.
- ISO 15592-1 Λεπτοκομμένος καπνός και προϊόντα από λεπτοκομμένο καπνό - μέθοδοι δειγματοληψίας, ρύθμισης υγρασίας και ανάλυσης - Μέρος 1 δειγματοληψία.

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο | Τα μέσα δειγματοληψίας δεν πρέπει να αλλοιώνουν τα φυσικά χαρακτηριστικά: τις διαστάσεις των φύλλων, την κοκκομετρική κατανομή κλπ. και δεν πρέπει να επηρεάζουν κάποιον από τους προσδιορισμούς που θα ακολουθήσουν.

- Σέσουλα δειγματοληψίας (S03-01)

Περιέκτες που χρησιμοποιούνται για τη δειγματοληψία |

- Πλαστικοί σάκοι, διαφόρων σχεδίων και μεγεθών (P00)
- Πλαστικές φιάλες, ευρύστομες, χωρητικότητας 500-1 000 ml (P03/P04), κατά προτίμηση αδιαφανείς.
- Αεροστεγείς φιάλες για τον προσδιορισμό της περιεκτικότητας σε υγρασία.

Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Τα προϊόντα ενδέχεται να φέρουν σκόνη ή να έχουν προσβληθεί από παράγοντες επικίνδυνους για την ανθρώπινη υγεία.
- Πρέπει να φοράτε την κατάλληλη ενδυμασία, εγκεκριμένη από την εθνική νομοθεσία σας για την υγεία και ασφάλεια, όπως γάντια, προστατευτική προσωπίδα ή μέσο προστασίας της αναπνοής, ειδικά γυαλιά ασφαλείας, προστατευτική μάσκα, κράνος, υποδήματα εργασίας.

Σχέδιο δειγματοληψίας
Είδος φορτίου | Περιγραφή
Προϊόντα χύδην |

- Σε περίπτωση μεταφοράς μη συσκευασμένων χύδην προϊόντων, λαμβάνονται ίσες ποσότητες στοιχειωδών δειγμάτων από τρεις ή περισσότερες θέσεις από το σύνολο του φορτίου χύδην με τυχαία ή συστηματική επιλογή.

Προϊόντα χύδην σε συσκευασίες |

- Καπνός σε δέματα, σε ξύλινα κιβώτια, κιβώτια από χαρτόνι, κοφίνια και σάκους από γιούτα. Πρέπει να βεβαιωθείτε ότι τα ελεγχόμενα εμπορεύματα αποτελούν ένα ενιαίο φορτίο. Εάν υπάρχουν περισσότερα φορτία, θα πρέπει να ταυτοποιούνται χωριστά. Μπορεί να σχηματιστεί συνολικό δείγμα μόνο από συσκευασίες από την ίδια παρτίδα που περιέχονται στο ίδιο φορτίο.
- Λαμβάνονται ίσες ποσότητες στοιχειωδών δειγμάτων από διαφορετικές συσκευασίες μεταφοράς που βρίσκονται σε διαφορετικές θέσεις στο μεταφορικό όχημα ή στην εγκατάσταση αποθήκευσης, με τυχαία ή συστηματική επιλογή.

Καπνός σε δεσμίδες φύλλων |

- Λαμβάνονται τρεις δεσμίδες φύλλων από διαφορετικές θέσεις σε όλο το φορτίο, με τυχαία ή συστηματική επιλογή. Μία δεσμίδα φύλλων έχει μήκος περίπου 80 εκατοστών, διάμετρο περίπου 25 εκατοστών στην άκρη και περίπου 8 εκατοστών στο σημείο δεσίματος της δεσμίδας. Το βάρος μίας δεσμίδας φύλλων είναι περίπου 0,2 χλγρ.

Λεπτομερείς πληροφορίες
Διαδικασία δειγματοληψίας |

- Τα μέσα δειγματοληψίας και οι περιέκτες δειγμάτων πρέπει να είναι καθαρά (χωρίς σκόνη) και στεγνά και δεν πρέπει να αλλοιώνουν τα χαρακτηριστικά του δείγματος, όπως τις διαστάσεις των εμπορευμάτων, την κοκκομετρική κατανομή ή τα οργανοληπτικά χαρακτηριστικά.
- Η διαδικασία δειγματοληψίας δεν πρέπει να επηρεάζει κάποια μεταγενέστερη εργαστηριακή δοκιμή.
- Κάθε στοιχειώδες δείγμα λαμβάνεται τυχαία από το φορτίο κατά τρόπο που να διασφαλίζει την ίδια πιθανότητα επιλογής οποιουδήποτε στοιχειώδους δείγματος.
- Εάν ο καπνός έχει υποστεί φθορά και είναι, κατά συνέπεια, ακατάλληλος για εκτίμηση των χαρακτηριστικών του, δεν πρέπει να ληφθούν δείγματα από τη συγκεκριμένη μονάδα δειγματοληψίας.
- Σε περίπτωση που εκτός των μέσων τιμών του φορτίου παρουσιάζει ενδιαφέρον και η ύπαρξη ανομοιογένειας του προϊόντος, είναι ενδεχομένως προτιμότερο να μη γίνει ανάμειξη στοιχειωδών δειγμάτων.
- Συσκευασία των δειγμάτων: τα δείγματα πρέπει να συσκευάζονται με ασφάλεια ώστε να υπάρχει επαρκής προστασία έναντι φθοράς (μηχανική φθορά, σοβαρές μεταβολές της υγρασίας, θερμοκρασίας κλπ.). Οι περιέκτες πρέπει να είναι τελείως γεμάτοι.

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυνάπτεται στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Βεβαιωθείτε ότι οι συνθήκες μεταφοράς εγγυώνται τη διατήρηση της ακεραιότητας και των χαρακτηριστικών του μεταφερόμενου δείγματος.
- Βεβαιωθείτε ότι τηρούνται οι κατάλληλες συνθήκες μεταφοράς των εμπορευμάτων για την προστασία του προϊόντος από υγρασία, μηχανική φθορά, μόλυνση, ανάπτυξη μικροβίων, προσβολή από παράγοντες ή άλλες καταστάσεις που θα μπορούσαν να επηρεάσουν τα οργανοληπτικά χαρακτηριστικά των δειγμάτων (π.χ. οσμή).
- Τα δείγματα τροφίμων και χημικών προϊόντων πρέπει να μεταφέρονται χωριστά (αμπάρια εμπορευμάτων, κιβώτια συσκευασίας κλπ.) στο μεταφορικό όχημα, ώστε να αποτρέπεται κάθε πιθανότητα διασταυρούμενης μόλυνσης.

Αποθήκευση |

- Τα δείγματα πρέπει να αποθηκεύονται σε καθαρό, στεγνό, σκοτεινό, ψυχρό, επαρκώς αεριζόμενο και απαλλαγμένο από οσμές χώρο.
- Βεβαιωθείτε ότι τηρούνται οι κατάλληλες συνθήκες αποθήκευσης για τα εμπορεύματα, ώστε να προστατεύονται από την υγρασία, τη μόλυνση, την ανάπτυξη μικροβίων, την προσβολή από παράγοντες ή άλλες καταστάσεις που θα μπορούσαν να επηρεάσουν τα οργανοληπτικά χαρακτηριστικά των δειγμάτων (π.χ. οσμή).

Καπνός (Επέκταση λίστας )
Κωδικός ΕΣ | Περιγραφή

Καπνός (Απόκρυψη λίστας)
Κωδικός ΕΣ*) | Περιγραφή
2401 | Καπνά ακατέργαστα• απορρίμματα καπνού
2403 | Άλλα καπνά και υποκατάστατα του καπνού, που έχουν βιομηχανοποιηθεί• καπνά «ομογενοποιημένα» ή «ανασχηματισμένα»• εκχυλίσματα και βάμματα καπνού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση