Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Τρόφιμα, υγρά, υψηλού ιξώδους
Δειγματοληψία

Εμπορεύματα
Ορισμός | Το παρόν δελτίο παραθέτει τις διαδικασίες δειγματοληψίας για υψηλού ιξώδους υγρά τρόφιμα χύδην, όπως μέλι, προϊόντα τομάτας, σάλτσες, αμυλοσιρόπιο και σιρόπι σφενδάμνου, μελάσα, σιρόπι σοκολάτας, μουστάρδα, χυμοί, συμπυκνωμένοι χυμοί φρούτων και λαχανικών· ζωικά λίπη και υψηλού ιξώδους φυτικά έλαια, χοιρινό λίπος, μαργαρίνη, βούτυρο κακάου, βούτυρο αράπικων φιστικιών, φυτικά λίπη για σκευάσματα αρτοποιίας - ζαχαροπλαστικής και ομοειδή προϊόντα. Τα ανωτέρω προϊόντα μπορούν να θεωρηθούν και χαμηλού ιξώδους, ανάλογα με την ακριβή φύση ή/και θερμοκρασία τους.
Για χαμηλού ιξώδους υγρά τρόφιμα βλ. «Τρόφιμα, υγρά, χαμηλού ιξώδους».
Για προϊόντα σε ατομικές συσκευασίες, βλ. ειδικό δελτίο για «Συσκευασίες λιανικής πώλησης».
Για γαλακτοκομικά προϊόντα βλ. ειδικό δελτίο για «Γαλακτοκομικά προϊόντα».

Τρόφιμα, υγρά, υψηλού ιξώδους
Συνιστώμενη ελάχιστη ποσότητα για κάθε δείγμα |

- 1 λίτρο ή 0,5 χλγρ.

Εφαρμοστέα πρότυπα (πρότυπα ISO και ΕΕ) και συναφής νομοθεσία |

- EN ISO 5555: Ζωικά και φυτικά έλαια και λίπη. Δειγματοληψία.
- ISO 11648-1: Στατιστικά στοιχεία της δειγματοληψίας για υλικά χύδην.
- ISO 11648-2: Στατιστικά στοιχεία της δειγματοληψίας για υλικά χύδην.
- Κανονισμός (ΕΚ) αριθ. 951/2006 της Επιτροπής για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης
- Κανονισμός (ΕΚ) αριθ. 1276/2008 της Επιτροπής, της 17ης Δεκεμβρίου 2008 , σχετικά με την παρακολούθηση, μέσω φυσικών ελέγχων, των εξαγωγών γεωργικών προϊόντων για τα οποία χορηγούνται επιστροφές ή άλλα ποσά

Νομοθεσία (τεχνικά πρότυπα και προδιαγραφές): Συμβουλευθείτε την εθνική νομοθεσία και τις εθνικές κατευθυντήριες οδηγίες σχετικά με τη δειγματοληψία.

Απαιτούμενος εξοπλισμός
Προτεινόμενο μέσο δειγματοληψίας, ανάλογα με τη χρησιμοποιούμενη μέθοδο |

- Κουτάλα δειγματοληψίας (L04-01)
- Εμβολοφόρος δειγματολήπτης ((L05-01)
- Σέσουλα δειγματοληψίας (S03-01)
- Σπειροειδής δειγματολήπτης (S04-01)
- Δειγματολήπτης για κατεψυγμένα προϊόντα(E01-01)
- Χειροκίνητο τρυπάνι δειγματοληψίας (L02-01)
- Δοχείο ανάμειξης.
- Χοάνη.
- Εργαλεία γενικής χρήσης: μαχαίρι, κουτάλα κλπ.

Δεν πρέπει να χρησιμοποιούνται χαλκός και κράματα χαλκού.
Περιέκτες που χρησιμοποιούνται για τη δειγματοληψία |

- Φιάλες από γυαλί (G01)
- Μεταλλικοί περιέκτες (M01)
- Πλαστικές φιάλες, ευρύστομες, χωρητικότητας 500–1 000 ml (P03, P04), κατά προτίμηση αδιαφανείς.

Όλοι οι περιέκτες πρέπει να είναι κατάλληλοι για τρόφιμα συμπεριλαμβανομένων των προϊόντων υψηλής οξύτητας.
Οδηγίες προφύλαξης και εκτίμηση κινδύνου | Παρακαλείσθε να συμβουλευθείτε την εθνική νομοθεσία και τις οδηγίες της χώρας σας σχετικά με την υγεία και ασφάλεια.

- Θα πρέπει να επιθεωρήσετε το προϊόν πριν τη δειγματοληψία, για να εκτιμήσετε εάν υπάρχουν επικίνδυνα εμπορεύματα και για να υπάρξει αρκετός χρόνος ώστε να σας χορηγηθούν τα αναγκαία ΔΔΑ ή ADR, εάν είναι διαθέσιμα. Υπό κανονικές συνθήκες, τα τρόφιμα δεν παρουσιάζουν ιδιαίτερους κινδύνους για την υγεία.
- Δώστε προσοχή σε τυχόν υπάρχουσες ετικέτες ασφαλείας
- Τα προϊόντα φυτικής προέλευσης μπορεί να έχουν προσβληθεί από παράγοντες επικίνδυνους για την υγεία του ανθρώπου
- Φοράτε προστατευτικά γάντια και υποδήματα ασφαλείας.
- Φοράτε ολόσωμη φόρμα μίας χρήσεως και κράνος ασφαλείας ή προστατευτικά της ακοής (όταν είναι αναγκαίο).
- Μην τρώτε, μην πίνετε, μην καπνίζετε κατά τη διάρκεια της δειγματοληψίας.
- Να φοράτε καθαρή ενδυμασία για να ελαχιστοποιηθεί ο κίνδυνος τυχαίας επιμόλυνσης του δείγματος. Να λαμβάνετε πάντοτε μέτρα υγιεινής για την αποφυγή μόλυνσης. Να πλένετε τα χέρια σας πριν τη δειγματοληψία.
- Θα πρέπει να γνωρίζετε και να τηρείτε όλες τις οδηγίες υγείας και ασφάλειας που περιέχονται στην τοπική εκτίμηση κινδύνου ή/και τις πρακτικές ασφαλούς εργασίας για τον χώρο στον οποίο πρόκειται να διενεργηθεί η δειγματοληψία.
- Κάθε εργασία που εκθέτει εργαζόμενους στον κίνδυνο πτώσης από ύψος σε σχέση με σταθερό δάπεδο θεωρείται «εργασία σε ύψος». Πρέπει να παρέχετε κατάρτιση και επαρκή μέσα προστασίας. Κλίμακες, κλιμακοστάσια, πλατφόρμες και κιγκλιδώματα πρέπει να διατηρούνται σε κατάσταση δομικά ασφαλή και να επιθεωρούνται τακτικά από το αρμόδιο προσωπικό. Εάν η δειγματοληψία απαιτεί να εισέρχεστε σε χώρο στην οροφή δεξαμενής, θα πρέπει να είναι παρόντα τουλάχιστον δύο άτομα εξοπλισμένα με τα αναγκαία μέσα ατομικής προστασίας.
- Γενικά, τα προϊόντα αυτά είναι χαμηλού κινδύνου εύφλεκτο υλικο.

Σχέδιο δειγματοληψίας
Είδος φορτίου | Περιγραφή
Φορτίο για εκτελωνισμό | Το συνολικό δείγμα αποτελείται από τον απαιτούμενο αριθμό στοιχειωδών δειγμάτων. Ένα δείγμα θεωρείται συνήθως αντιπροσωπευτικό των εμπορευμάτων τα οποία καλύπτονται από την ίδια τελωνειακή διασάφηση.
Φορτία για ΚΑΠ (επιστροφές κατά την εξαγωγή) ή έλεγχο για ειδικούς φόρους κατανάλωσης | Το συνολικό δείγμα αποτελείται από τον αναγκαίο αριθμό στοιχειωδών δειγμάτων. Ο ελάχιστος αριθμός στοιχειωδών δειγμάτων περιγράφεται κατωτέρω. Εάν το φορτίο αποτελείται από εμπορεύματα μίας γραμμής παραγωγής (με τον ίδιο αριθμό παρτίδας), μπορεί να ληφθεί μικρότερος αριθμός δειγμάτων.
Κάθετες επίγειες δεξαμενές, οριζόντιες επίγειες δεξαμενές, δεξαμενές πλοίων, βαγονιών ή οχημάτων για εμπορεύματα σε υγρή μορφή ή μορφή πάστας | Ένα ή περισσότερα συνολικά δείγματα: από τουλάχιστον τρία συμβατικά σημεία (από την κορυφή, τη μέση και τον πυθμένα) από κάθε παρτίδα ή σε προκαθορισμένα διαστήματα κατά τη διάρκεια της εκφόρτωσης. Εάν το προϊόν είναι σε μορφή κρεμώδους πάστας ή σκληρής πάστας, λάβετε τουλάχιστον πέντε στοιχειώδη δείγματα (ένα στο μέσον και επιπλέον σε τέσσερα ενδιάμεσα σημεία ανάμεσα στο κέντρο και τις κορυφές) από κάθε παρτίδα. Ελέγξτε την ομοιογένεια της παρτίδας· εάν υπάρχει αμφιβολία ως προς την ομοιογένεια, λάβετε περισσότερα στοιχειώδη δείγματα. Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Μικρές συσκευασίες μεταφοράς, βαρέλια, κάδοι, θήκες, κάνιστρα, σάκοι και φιάλες | Ένα ή περισσότερα συνολικά δείγματα: Θα πρέπει να επιλέγεται ο κατάλληλος αριθμός στοιχειωδών δειγμάτων τυχαία ή συστηματικά από το φορτίο. Μπορούν να δημιουργηθούν περισσότερα συνολικά δείγματα από περιέκτες που περιέχουν διαφορετικά προϊόντα ή παρτίδες.
Εμπόρευμα χύδην που μεταφέρεται με κυλιόμενο μεταφορέα ή άλλα ρέοντα προϊόντα κατά τη διάρκεια της πλήρωσης ή της εκκένωσης | Ένα συνολικό δείγμα: από στοιχειώδη δείγματα στο σύνολο της διαμέτρου της ροής σε διαστήματα που καθορίζονται από την ταχύτητα κίνησης.
Υγρές τροφές υψηλού ιξώδους σε κατεψυγμένη κατάσταση σε βαρέλια και σάκους | Ένα ή περισσότερα συνολικά δείγματα: από τουλάχιστον τρία διαφορετικά σημεία (από την κορυφή, τη μέση και τον πυθμένα, εάν είναι δυνατό) από κάθε παρτίδα του φορτίου. Ελέγξτε την ομοιογένεια της παρτίδας· εάν υπάρχει αμφιβολία ως προς την ομοιογένεια, λάβετε περισσότερα στοιχειώδη δείγματα. Πρόσθετα συνολικά δείγματα μπορούν να δημιουργηθούν από περιέκτες που περιέχουν διαφορετικά προϊόντα ή παρτίδες.

Λεπτομερείς πληροφορίες
Διαδικασία δειγματοληψίας |

- Όταν το προϊόν μεταφέρεται χωρίς συσκευασία χύδην, το φορτίο πρέπει να θεωρείται ένα ενιαίο σύνολο και τα δείγματα πρέπει να λαμβάνονται από όλα τα μέρη του φορτίου.
- Τα δείγματα λαμβάνονται μετά τη φόρτωση ή πριν την εκφόρτωση. Για τη δειγματοληψία μπορούν να χρησιμοποιηθούν δείγματα από όλα τα επίπεδα, δείγμα ρέοντος προϊόντος, δείγμα από το ανώτερο, το μεσαίο και το κατώτερο επίπεδο ή σημειακά δείγματα σε συμφωνημένα επίπεδα.
- Μην θερμαίνετε τα δείγματα.
- Αντιπροσωπευτική δειγματοληψία: το δείγμα πρέπει να είναι αντιπροσωπευτικό του συνολικού φορτίου. Τα στοιχειώδη δείγματα πρέπει να λαμβάνονται από όλη την παρτίδα ή καθόλη τη διάρκεια της διαδικασίας εκφόρτωσης. Τα στοιχειώδη δείγματα πρέπει να αναμειγνύονται επιμελώς για να δημιουργηθεί το συνολικό δείγμα. Βεβαιωθείτε ότι η διαδικασία δειγματοληψίας δεν αλλοιώνει το προϊόν από το οποίο λαμβάνονται δείγματα.
- Λήψη δειγμάτων: εφαρμόζονται διάφορες μέθοδοι ανάλογα με τον τρόπο μεταφοράς ή εκφόρτωσης από το μεταφορικό μέσο των υγρών υψηλού ιξώδους.
  - Για προϊόντα χύδην σε ημιστερεά κατάσταση σε θερμοκρασία περιβάλλοντος, εάν το προϊόν είναι σε μορφή κρεμώδους πάστας, χρησιμοποιείστε διάταξη διάτρησης ή φλιτζάνι δειγματοληψίας για να λάβετε διάφορα τεμάχια σε διάφορες θέσεις και βάθη στη μάζα του προϊόντος, ώστε να εξασφαλιστεί ότι το δείγμα είναι όσο το δυνατό πιο αντιπροσωπευτικό. Αφού λάβετε τα δείγματα από τη μάζα, προετοιμάστε το σύνθετο δείγμα σε μεταλλικό κάδο αναμειγνύοντας ζωηρά με τη μεταλλική σπάτουλα και συσκευάστε τα δείγματα σε μεταλλικά δοχεία ή μεταλλικά βαρέλια.
  - Εάν το προϊόν είναι σε μορφή σκληρής πάστας, χρησιμοποιήστε διάταξη διάτρησης για να λάβετε αρκετά δείγματα σε διαφορετικές θέσεις και βάθη της μάζας, ώστε να εξασφαλιστεί ότι το δείγμα είναι όσο το δυνατό πιο αντιπροσωπευτικό. Αφού λάβετε τα δείγματα από τη μάζα, προετοιμάστε το σύνθετο δείγμα σε κατάλληλο κάδο, τεμαχίζοντας και αναμειγνύοντας τα στοιχειώδη δείγματα του προϊόντος με τη μεταλλική σπάτουλα. Συσκευάστε τα δείγματα στους κατάλληλους περιέκτες.
  - Για προϊόντα που μετακινούνται με κυλιόμενο μεταφορέα ή ρέοντα προϊόντα κατά τη διάρκεια της πλήρωσης ή της εκκένωσης δεξαμενής, βυτιοφόρου οχήματος ή σιδηροδρομικού βαγονιού, είναι δυνατόν να ληφθεί δείγμα με την τοποθέτηση ενός σωλήνα πλήρωσης/εκκένωσης. Θα πρέπει να λαμβάνονται διάφορα δείγματα σε τακτά διαστήματα καθόλη τη διαδικασία μεταφοράς. Μετά τη λήψη των δειγμάτων, ετοιμάστε γρήγορα το σύνθετο δείγμα σε κατάλληλο μεταλλικό κάδο, αναμειγνύοντας ζωηρά και συσκευάστε τα δείγματα στους κατάλληλους περιέκτες.
  - Για υγρά τρόφιμα σε κατεψυγμένη κατάσταση σε βαρέλια και σάκους, χρησιμοποιείστε συσκευή δειγματοληψίας από ανοξείδωτο χάλυβα ή άλλο ανθεκτικό στη διάβρωση υλικό, π.χ. δειγματολήπτη για κατεψυγμένα τρόφιμα (E01-01).

Έντυπο δειγματοληψίας |

- Συμπληρώστε το έντυπο δειγματοληψίας. Ένα αντίγραφο πρέπει να επισυναφθεί στα δείγματα και ένα αντίγραφο πρέπει να φυλάσσεται στο αρχείο.

Μεταφορά |

- Τα δείγματα πρέπει να διατηρούνται σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την πρόληψη της μόλυνσης, της ανάπτυξης μικροβίων ή άλλων καταστάσεων που θα μπορούσαν να προκαλέσουν φθορά στο δείγμα.
- Εάν είναι απαραίτητο, διατηρήστε σε ψύξη. Η ψυκτική αλυσίδα πρέπει να διατηρείται και να καταγράφεται.
- Τα κατεψυγμένα προϊόντα, όπως τα λαχανικά και οι συμπυκνωμένοι χυμοί φρούτων, αποστέλλονται στο εργαστήριο σε μονωτική συσκευασία. Τα δείγματα χυμών λαχανικών και φρούτων πρέπει να διατηρούνται σε κατάψυξη μέχρι την εργαστηριακή εξέταση. Πρέπει να διατηρείται και να καταγράφεται η ψυκτική αλυσίδα.

Αποθήκευση |

- Τα δείγματα πρέπει να διατηρούνται σε ξηρό και καλά αεριζόμενο χώρο. Θα πρέπει να προστατεύονται από το φως και τις οσμές για την πρόληψη μόλυνσης, ανάπτυξης μικροβίων ή άλλων καταστάσεων που θα μπορούσαν να προκαλέσουν φθορά στο δείγμα.
- Εάν είναι απαραίτητο, διατηρήστε σε ψύξη. Η ψυκτική αλυσίδα πρέπει να διατηρείται και να καταγράφεται
- Τα κατεψυγμένα προϊόντα πρέπει να αποθηκεύονται σε καταψύκτη. Πρέπει να διατηρείται και να καταγράφεται η ψυκτική αλυσίδα.
- Τα δείγματα που θα αναλυθούν για την περιεκτικότητα σε υγρασία ή των οποίων η περιεκτικότητα σε υγρασία μπορεί να επηρεάσει την ανάλυση, πρέπει να συσκευάζονται σε υδατοστεγείς περιέκτες με αεροστεγές κλείσιμο. Ο περιέκτης πρέπει να είναι σχεδόν, αλλά όχι τελείως γεμάτος και να σφραγίζεται για την πρόληψη κάθε μεταβολής της περιεκτικότητας σε υγρασία.

Τρόφιμα, υγρά, υψηλού ιξώδους (Επέκταση λίστας )
Κωδικός ΕΣ | Περιγραφή

Τρόφιμα, υγρά, υψηλού ιξώδους (Απόκρυψη λίστας)
Κωδικός ΕΣ*) | Περιγραφή
0409 | Μέλι φυσικό
1302 | Χυμοί και εκχυλίσματα φυτικά· πηκτικές ύλες, πηκτινικές και πηκτικές ενώσεις· αγάρ-αγάρ και άλλα βλεvvώδη και πηκτικά φυτικά παράγωγα, έστω και τρoπoπoιημέvα
1501 | Χοιρινά λίπη (συμπεριλαμβανομένου και του saindoux) και λίπη πουλερικών, άλλα από εκείνα των κλάσεων 0209 ή 1503.
1502 | Λίπη βοοειδών, προβατοειδών ή αιγοειδών, άλλα από εκείνα της κλάσης 1503.
1504 | Λίπη και λάδια και τα κλάσματά τους, ψαριών ή θαλασσίων θηλαστικών, έστω και εξευγενισμένα, αλλά όχι χημικώς μετασχηματισμένα
1505 | Εριολίπος και λιπαρές ουσίες που προέρχονται από αυτό, συμπεριλαμβανομένης και της λανολίνης.
1507 | Σογιέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα
1508 | Αραχιδέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα
1509 | Ελαιόλαδο και τα κλάσματά του, έστω και εξευγενισμένα, αλλά όχι χημικώς μετασχηματισμένα
1510 | Άλλα λάδια και τα κλάσματά τους, που παίρνονται αποκλειστικά από ελιές, έστω και εξευγενισμένα, αλλά όχι χημικώς μετασχηματισμένα, και μείγματα από αυτά τα λάδια ή τα κλάσματα με λάδια ή κλάσματα της κλάσης 1509
1511 | Φοινικέλαιο και τα κλάσματά του, έστω και εξευγενισμένα, αλλά όχι χημικώς μετασχηματισμένα
1512 | Λάδια ηλιοτρόπιου, κνήκου ή βαμβακιού και τα κλάσματά τους, έστω και εξευγενισμένα, αλλά όχι χημικώς μετασχηματισμένα
1513 | Λάδια κοκοφοίνικα (λάδι κοπρά), λαχανοφοίνικα (φοινικοπυρηνέλαιο) ή babassu και τα κλάσματά τους, έστω και εξευγενισμένα, αλλά όχι χημικώς μετασχηματισμένα
1514 | Λάδια αγριογογγύλης, αγριοκράμβης ή σιναπιού και τα κλάσματά τους, έστω και εξευγενισμένα, αλλά όχι χημικώς μετασχηματισμένα
1515 | Άλλα λίπη και λάδια φυτικά (στα οποία περιλαμβάνεται και το λάδι jojoba) και τα κλάσματά τους, σταθερά, έστω και εξευγενισμένα, αλλά όχι χημικώς μετασχηματισμένα
1516 | Λίπη και έλαια ζωικά ή φυτικά και τα κλάσματά τους, μερικώς ή ολικώς υδρογονωμένα, διεστεροποιημένα, επανεστεροποιημένα ή ελαϊδινισμένα (με ισομέρεια λιπαρών οξέων), έστω και εξευγενισμένα, αλλά όχι αλλιώς παρασκευασμένα
1517 | Μαργαρίνη. Μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516
1518 | Λίπη και λάδια ζωικά ή φυτικά και τα κλάσματά τους, θερμικά επεξεργασμένα (βρασμένα ή ψημένα), οξειδωμένα, αφυδατωμένα, θειωμένα, εμφυσημένα, πολυμερισμένα με απλή θέρμανση ή αλλιώς χημικώς τροποποιημένα, με εξαίρεση εκείνα της κλάσης 1516· Μείγματα ή παρασκευάσματα μη βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού που δεν κατονομάζονται ούτε περιλαμβάνονται αλλού
1520 | Ακατέργαστη γλυκερίνη· γλυκερινούχα νερά και αλισίβες
1522 | Λάδια δερμάτων. Υπολείμματα που προέρχονται από την επεξεργασία λιπαρών ουσιών ή ζωικών ή φυτικών κεριών
1703 | Μελάσες που προκύπτουν από την εκχύλιση ή τον εξευγενισμό (ραφινάρισμα) της ζάχαρης
1704 | Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα)
1803 | Πάστα κακάου, έστω και αποβουτυρωμένη
1804 | Βούτυρο, λίπος και λάδι κακάου
1806 | Σοκολάτα και άλλα παρασκευάσματα διατροφής που περιέχουν κακάο
1901 | Εκχυλίσματα βύvης· Παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40% κατά βάρος κακάο επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού. Παρασκευάσματα διατροφής προϊόντων των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο επί απολιπανθείσας βάσεως, και δεν κατονομάζονται ούτε περιλαμβάνονται αλλού
2002 | Ντομάτες παρασκευασμένες ή διατηρημένες αλλιώς παρά με ξίδι ή οξικό οξύ
2005 | Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006
2007 | Γλυκά κουταλιού, ζελέδες, μαρμελάδες, πολτοί και πάστες καρπών και φρούτων, που παίρνονται από βράσιμο, με ή χωρίς προσθήκη ζάχαρης ή άλλων γλυκαντικών
2008 | Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού
2102 | Ζύμες (ενεργές ή αδρανείς). Άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002)· σκόνες για το φούσκωμα της ζύμης, παρασκευασμένες
2103 | Παρασκευάσματα για σάλτσες και σάλτσες παρασκευασμένες· αρτύματα και καρυκεύματα, σύνθετα· αλεύρι από σινάπι και μουστάρδα παρασκευασμένη.
2106 | Παρασκευάσματα διατροφής που δεν κατονομάζονται ούτε περιλαμβάνονται αλλού.

*) Τα αναφερόμενα εμπορεύματα μπορεί επίσης να καλύπτονται και από άλλα ειδικά δελτία δειγματοληψίας, ανάλογα με την ακριβή φύση του εμπορεύματος.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση