Άλλες γλώσσες >

български език (bg) | Čeština (cs) | Dansk (da) | Deutsch (de)
Ελληνικα (el) | English (en) | Español (es) | Eesti keel (et)
Suomi (fi) | Français (fr) | Hrvatski (hr) | Magyar (hu)
Italiano (it) | Lietuvu kalba (lt) | Latviešu valoda (lv) | Malti (mt)
Nederlands (nl) | Polski (pl) | Português (pt) | Româna (ro)
Slovencina (sk) | Slovenšcina (sl) | Svenska (sv) |

# Δειγματολήπτης τύπου σιφωνίου
Εξοπλισμός δειγματοληψίας

Κωδικός οργάνου: | L03-01
Ονομασία: | Δειγματολήπτης τύπου σιφωνίου
Συνώνυμα: | Σιφώνιο, δειγματολήπτης υγρών
Περιγραφή: | Ο δειγματολήπτης τύπου σιφωνίου είναι ένας μεταλλικός, γυάλινος ή πλαστικός σωλήνας. Για την αποφυγή σύγχησης μπορούν να χρησιμοποιούνται διαφορετικά χρώματα (χρωματικά κωδικοποιημένοι προσαρμοζόμενοι πυθμένες). Συνήθως κατασκευάζεται από πολυπροπυλένιο (PP) ή PTFE (χημικώς αδρανές υλικό). Συνήθης χωρητικότητα 150 ml έως 500 ml.
Εικόνα: |
Εφαρμογή: | Δειγματοληψία υγρών από ανοικτά ή κλειστά βαρέλια, κάδους, δεξαμενές και σιλό. Εγκάρσια ή σημειακή δειγματοληψία σε βάθος μέχρι 1 m. Η επιλογή υλικού δειγματολήπτη εξαρτάται από τη φύση και τη θερμοκρασία του προς δειγματοληψία υλικού. Για δειγματοληψία διαβρωτικών υγρών σε υψηλές θερμοκρασίες μπορεί να χρησιμοποιηθεί σιφώνιο από τεφλόν (ανθεκτικό μέχρι 200 °C).
Λειτουργία: | Ο σωλήνας βυθίζεται στο υγρό και το άνω άκρο του κλείνεται με το δάκτυλο ή βαλβίδα, έτσι ώστε να μην υπερχειλίζει το υγρό όταν ανασύρεται ο σωλήνας. Ο σωλήνας μπορεί επίσης να πληρωθεί με ρόφηση μέσω εμβόλου (δειγματολήπτης τύπου σύριγγας) ή με φούσκα.
Σημειακή δειγματοληψία. Φράσσεται η οπή στο άνω μέρος του σωλήνα δειγματοληψίας. Ο δειγματολήπτης εισάγεται στο προς δειγματοληψία υγρό. Όταν φθάσει στο επιθυμητό βάθος, η οπή ελευθερώνεται και ο σωλήνας δειγματοληψίας γεμίζει με το δείγμα στο συγκεκριμένο βάθος.
Εγκάρσια δειγματοληψία. Ο σωλήνας διέρχεται σταθερά διαμέσου του δείγματος με ομαλή ταχύτητα διείσδυσης, ώστε το υγρό μέσα και έξω από τον σωλήνα να είναι στο ίδιο επίπεδο. Όταν το σιφώνιο γεμίσει, η οπή στο άνω μέρος κλείνεται και ο σωλήνας ανασύρεται. Με το άνοιγμα της οπής στο άνω μέρος, το περιεχόμενο μεταγγίζεται στον περιέκτη δείγματος.
Τυπικά παραδείγματα: | Υγρά δείγματα Χρησιμοποιείται για λήψη δειγμάτων από κάθε είδους υγρό. Τρόφιμα: οινοπνεύματα, αλκοολούχα και μη αλκοολούχα ποτά, εδώδιμα έλαια. Μη τρόφιμα: υδατοδιαλυτά δείγματα, όπως υδροαλκοολικά διαλύματα, τασιενεργά παρασκευάσματα, διαλύματα αλάτων.
Καθαρισμός και συντήρηση: | Όταν διενεργείται δειγματοληψία σε υδατικά διαλύματα (οινοπνεύματα, αλκοολούχα και μη αλκοολούχα ποτά, υδροαλκοολικά διαλύματα, τασιενεργά παρασκευάσματα, διαλύματα αλάτων και παρόμοια υγρά), ο δειγματολήπτης αποσυναρμολογείται και πλένεται επισταμένως με νερό, κατόπιν ξεπλένεται επανειλημμένως με νερό ή οργανικούς διαλύτες (ανάλογα με τη φύση της μόλυνσης π.χ. ξέπλυμα με αιθανόλη, ακετόνη) και ξηραίνεται στους 60 °C.
Όταν διενεργείται δειγματοληψία σε ελαιούχα διαλύματα (π.χ. έλαια), αποσυναρμολογείται και πλένεται επισταμένως με ζεστό νερό που περιέχει απορρυπαντικό, ξεπλένεται με νερό και ξηραίνεται στους 60 °C. Μπορεί να αποστειρωθεί.

Αναθεωρήσεις
Έκδοση | Ημερομηνία | Αλλαγές
1.0 | 12.10.2012 | Πρώτη έκδοση